ތިމާވެއްޓާއި މަސައްކަތުގެ މާޙައުލުގެ ޞިއްޙަތު | ސުވާލާއިޖަވާބު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ސުވާލާއިޖަވާބު ތިމާވެއްޓާއި މަސައްކަތުގެ މާޙައުލުގެ ޞިއްޙަތު\n02 އޯގަސްޓު 2005\nސާފުތާހިރު ވެއްޓެއް ލިބިފައިވުމަކީ މުޖުތަމައެއް ކުރިއަރައި ދިއުމުގައި ވަރަށް މުހިއްމު ކަމެކެވެ. ދުޅަހެޔޮ ޞިއްހަތެއްގައި އިންސާނާ ހެދިބޮޑުވުމަށާއި، ތަފާތު ބަލިތައް ފެތުރުން ހުއްޓުވުމަށް ސާފުތާހިރު ވެއްޓަކީ އެންމެ މުހިއްމު އެއް މަޞްދަރެވެ. އެހެންކަމުން ތިމާއާއި ތިމާގެ އާއިލާ، އަދި އެކުވެރިންނާއި މުޖުތަމައުގެ އެންމެހައި ފަރުދުންގެ ލާބައާއި މަންފާއަށްޓަކައި ދިރިއުޅޭ ވެއްޓަކީ ސާފު ތާހިރު އުޅެން އެކަށޭނަ ތަނަކަށް ހަދަން މަސައްކަތް ކުރުމަކީ މުޖުތަމައުގެ ކޮންމެ ފަރުދެއްގެ ބޮލުގައި ވެސް އެޅިފައިވާ މަސްއޫލިއްޔަތެކެވެ.\nގެދޮރު އަދި ގެދޮރު ބިނާކުރުން\nކޮންމެ އާއިލާ އަކަށް އުފާވެރިކަމާއި އެކު ދިރިއުޅުމަށް ވަކި ގެއެއް ބޭނުން ވެއެވެ. އަދި ދިރިއުޅުމަށް ބޭނުންވާނެ ކަންތައްތައް އެގެއަކުން ފުރިހަމައަށް ލިބެން ހުންނަށް ޖެހެއެވެ. މިގޮތުން އަންނަނިވި ކަންތައްތައް ކޮންމެ ގެއެއްގައި ވެސް ފުރިހަމަވެފައި ހުރުމަކީ ބޭނުންތެރި ކަމެކެވެ.\n- ގެ ހެދިފައި ހުންނަންވާނީ ދުމާއި ހިރަފުސް އަދި މިނޫނަސް ތަފާތު ޞިއްޙަތަށް ގެއްލުންދެނިވި މާއްދާތައް ބޭރުކުރާ ފެކްޓްރީ ތަކާއި، އަދި ގުދަން، ކާޕެންޓްރީ ފަދަ ތަންތަނާއި ދުރުގައެވެ.\n- ގެ ހަދަންވާނީ ރަގަޅަށް ކޮންކްރީޓުން ބިންގާ އެޅުމަށްފަހު ތަބުތަކާއި މަތީ ބެރިތައް ކޮންކްރީޓުން އަޅައި، ފާރުގެ ދެފަރާތުގައި ސިމެންތި ޖެހުމަށްފަހު ކުލަ ލައިގެންނެވެ. ވައި އަދި އަލިކަން ގޭތެރެއަށް ފޯރު ކޮށްދިނުމަށްޓަކައި ބޮޑު އަދި ކުޑަ ދޮރުތަކާއި، ބެލްކަނި ފަދަ ތަންތައް ހުންނަން ވާނެއެވެ.\n- ވަކިގެއެއް ހުރުމަކީ ކޮންމެ އާއިލާއަކަށްމެ ފުރިހަމަ މިނިވަންކަން ހޯދައިދޭ ކަމެކެވެ. އާއިލާގެ އެކިއެކި ކަންކަމުގައި މައިންބަފައިންނާއި ދަރިންއެކުގައި ތިބެ، މަޝްވަރާކޮށްލަން އެންމެ އެކަށޭނަ މާހައުލަކީ ގެއެވެ.\n- ކޮންމެ ގެއެއްގައި ފެނާއި، ކަރަންޓް އަދި ނަރުދަމާގެ ޚިދުމަތް ބަރާބަރަށް ހުންނަން ވާނެ އެވެ. މީގެ އިތުރުން ގޭގައި އުފެދޭ ކުނިބުނި ކޮންމެ ދުވަހަކު ނައްތާލެވޭނެ ގޮތެއް ރޭވިފައި ހުރުމަކީ ވެސް މުހިއްމު ކަމެކެވެ.\nވައި ބަދަލުވުން ނުވަތަ ދައުރުވުން\nތިމާ ދިރިއުޅޭ މާހައުލަށް ސާފުވައި ލިބިދިނުމަށްޓަކައި ދިރިއުޅޭ ގޯތިތެރޭގައި ނުވަތަ އިމާރާތުގެ ވަށައިގެން ގަސްހައްދާފައި ހުންނަ ސަރަހައްދެއް ބޭއްވިދާނެއެވެ. އަލަށް ރަށްތައް އާބާދު ކުރާއިރު މަސްހުނި ވެފައި ހުންނަ އިމާރާތްތަކެއް ހެދުމުގެ ބަދަލުގައި ދުރުދުރުގައި އެއްއިމާރާތާއި އަނެއް އިމާރާތުގެ ދޭތެރޭގައި ގަސްހެއްދުމަށް ނުވަތަ ދުއްވާތަކެތި ޕާރކްކުރުމަށް ތަނެއް ބޭއްވުމުގެ ބޭނުމަކީ މިއީ އެވެ.\nތިމާ ދިރިއުޅޭ ގޭގައި ކުދި އަދި ބޮޑެތި ދޮރުތައް ހުރުމަކީ ގޭތެރޭގެ ވައިބަދަލުވުން އިތުރުވެ، އުދާސްކަން ކެނޑިދިއުމަށް އެހީތެރިވެދޭނެ ކަމެކެވެ. މީގެ އިތުރުން ފަންކާ، އެކްޒޯސް އަދި އެއަރކޮންޑިޝަން އަކީ ގޭތެރޭގެ ވައިބަދަލު ކުރުމުގައި އެހީތެރިވެދޭނެ ވަޞީލަތްތަކެވެ.\nވައި އަދި ވައި ނުސާފުވުން\nވައި އެކުލެވިގެންވަނީ އޮކްސިޖަން، ނައިޓްރޯޖެން، ކާބަންޑައި އޮކްސައިޑް އަދި ބައެއް އެހެނިހެން ގޭސްތަކުގެ މައްޗަށެވެ. ހަށިގަނޑަށް ބޭނުންވާ އޮކްސިޖަން ލިއްބައިދެނީ ނޭވާލާހިނދު ހަށިގަނޑަށް ވަންނަ ވައި ގެ ޒަރީއާއިންނެވެ. ހަށިގަނޑުގެ ފިނިހޫނުމިން ވަކިވަރަކަށް ބެހެއްޓުމުގައި އެހީތެރިވެ ދިނުމުގެ އިތުރުން އިންސާނާއަށް ހިތްހަމަޖެހުމާއި އަރާމް ވައިގެ ސަބަބުން ލިއްބައި ދެއެވެ.\nވައި ނުސާފުވުން ކުރިމަތި ވަނީ އިންސާނުންނާއި، ގަސްގަހާގެހި، ދިރޭތަކެތި، މުދަލާއި ގެދޮރަށް ގެއްލުން ލިބޭ މިންވަރަށް ޖައްވުގެ ތެރޭގައި ވިހަ ނުރައްކާތެރި މާއްދާތައް އެކުލެވޭނަމަ އެވެ. އެތެރޭގެ ވައި ނުސާފުވުން ކުރިމަތިވަނީ ތިމާ ދިރިއުޅޭ ގެއާއި، މަސައްކަތް ކުރާތަން ފަދަ ތަންތަން މާބޮޑަށް ބެދި ނުވަތަ އެތަންތަން އަބަދު ލެއްޕި ވައިބަދަލު ނުވާނޭ ގޮތަކަށް ހުރިނަމަ އެވެ. މިސާލަކަށް ކާޕެންޓްރީ ފަދަ ތަންތަނުގައި އުޅޭމީހުންގެ ހަށިގަނޑަށް ކުދިކުދި ކުނޑިކޮޅުތައް ވާސިލްވުން ، ނުވަތަ ސިމެންތި ގުދަންތަކުގައި އުޅޭމީހުންގެ ހަށިގަނޑަށް ކުދިކުދި ސިމެންތި ހިރަފުސްކޮޅުތައް ވާސިލްވުން ފަދަ ކަންތައް ކުރިމަތިވުމުގެ ފުރުސަތު އެތަންތަން ލެއްޕިފައި ހުންނަނަމަ އިތުރުވެގެން ދެއެވެ. ބޭރު ތެރޭގެ ވައި ނުސާފުވުމޭ ބުނެވެނީ ޖައްވުގެ ވައި ނުސާފުވުމަށް ނިސްބަތް ކޮށެވެ. މިކަން ކުރިމަތި ވަނީ ކާޕެންޓްރީ ތަކުން ބޭރުވާ ކުދި ކުޑިކޮޅުތަކާއި، ތަފާތު ފެކްޓްރީތައް ހުންނަ ނަމަ އެތަންތަނުން ބޭރުކުރާ ދުމާއި، އަދި އަލިފާނުގެ ހާދިސާއެއް ހިނގުން ނުވަތަ ތަނެއް އެންދުމުގެ ސަބަބުން ބޭރުވެގެންދާ ދުމާއި، ހޮޓާފަދަ ތަންތަނުގެ ބަދިގެތަކުން ބޭރުވާ ދުމާއި، ދުއްވާ ތަކެތިން ބޭރުވާ ދުމާއި، އަދި ހިރަފުހާއި މިނޫންވެސް ބައެއް ކަންތައްތަކުގެ ސަބަބުންނެވެ.\nވައި ނުސާފުވުމުން ލިބިދާނެ ގެއްލުންތަކުގެ ތެރޭގައި ގޯތި ގެދޮރާއި މުދަލަށް ގެއްލުންވުން، ހިރަފުހުގެ ސަބަބުން ތަކެތި ހަޑިވެ، ތަކެތީގެ އަސްލު ގެއްލިގެން ދިއުން، އުޑުމަތި ނުސާފުވުން، ނުވަތަ އަދިރިވުން، ފެނުމަށް ހުރަސްއެޅުން، އެކިއެކި ޚިދުމަތްތަކަށް ހުރަސްއެޅޭގޮތްވުން، މީހުންނަށް ހިތްހަމަނުޖެހުން ކުރިމަތިކުރުވުން، ދަނޑުވެރިކަމަށް ގެއްލުން ލިއްބުން ފަދަ ކަންތައް ހިމެނެއެވެ. މީގެ އިތުރުން ވައި ނުސާފުވުމަކީ އިންސާނާގެ ޞިއްޙަތަށް ވެސް ވަރަށް ގެއްލުން ހުރި ނުރައްކާތެރި ކަމެކެވެ.\nވައި ނުސާފުވުމުގެ ސަބަބުން ޞިއްހަތަށް ލިބިދޭ ގެއްލުންތަކަށް ބަލާއިރު (ޚާއްޞަކޮށް މަސައްކަތުގެ މައިދާނުގައި) ތަފާތު ބަލިތައް ކުރިމަތި ކުރުވުން ހިމެނެއެވެ. ވައި ނުސާފުވުމަކީ ނޭވާހިއްލުން ފަދަ ނޭވާލުމުގެ ނިޒާމަށް ޖެހޭ ބަލިތައް އިތުރަށް ގޯސްކުރުވާ ކަމެކެވެ. ބައެއް ފަހަރު ވައިގެ ތެރޭގައި އެކުލެވޭ ނުރައްކާތެރި ވިހަ މާއްދާތަކުގެ ސަބަބުން ފުއްޕާމޭގެ ކެންސަރު ކުރިމަތި ކުރުވާގޮތް ވެއެވެ. ވަކިން ހުންނަ ތަނެއްގައި ކާބަން މޮނޮކްސައިޑްގެ މިންވަރު މާމަތިވެއްޖެނަމަ ހިތުބަލީގެ މީހުންނަށް ކުރިމަތިވާ މޭގައި ރިހުމުގެ ވައްތަރެއްކަމުގައިވާ ''އެންޖައިނާ'' އިތުރަށް ގޯސްވެގެން ދިއުމަށް މަގުފަހި ވެގެންދެއެވެ.\nފެނަކީ ދިރޭ ކޮންމެ އެއްޗަކަށް ވެސް ބޭނުންވާ އެންމެ މުހިއްމު މަޞްދަރެވެ. ފެން ލިބޭނެ ވަސީލަތްތަކަކީ ވަޅުތަކުން ނަގާފެން، ވާރޭފެން، މޫދު ލޮނު ބޯންކަމުދާ ފެނަށް ބަދަލު ކުރުން މިއެވެ. ފެން ބޭނުން ކުރުމުގައި ޞިއްޙީ އާދަތައް ގެންގުޅުމަކީ ބޭނުންތެރިކަމެކެވެ. މިސާލަކަށް ރަގަޅަށް ކައްކައިގެން ފެންބޭނުންކުރުމާއި، އިސްކުރުން ފެން ނަގާއިރު ފިލްޓަރެއް ބޭނުންކުރުން ފަދަ ކަންތައްތައް ހިމެނެއެވެ.\nފެނުގެ ޒަރީއާއިން ތަފާތު ބަލިތައް ފެތުރެއެވެ. އޭގެ ތެރޭގައި ބޭރަށް ހިންގުމުގެ ތަފާތު ވައްތަރުތަކާއި، ކޮލެރާ، ޓައިފޮއިޑް ހުން، ހެޕަޓައިޓިސްގެ ބައެއް ވައްތަރުތަކާއި، އަދި ބައެއް ވައްތަރު ވައިރަސް، ބެކްޓީރިއާ ޕަރަސައިޓް ފަދަ އޯގަނިޒަމްތަކުގެ ސަބަބުން ޖެހޭ ބަލިތައް ހިމެނެއެވެ.\nބޮޑެތި ވަޅު ހުންނަ ގެއެއް ނަމަ ދޭތެރެ ދޭތެރެއިން ފެންގަނޑަށް ކްލޮރިން އަޅަންވާނެ އެވެ. އެއީ މަދިރި ފަނި އަށަގަނަ ނުދިނުމަށްޓަކައެވެ. މީގެ އިތުރުން ފެންހިންދާ ވަޅުގަނޑު ނުވަތަ ޖަންކްޝަން ފަދަ ތަންތަން ހާމައަށް ހުންނަ ނަމަ އެތަންތަން ވެސް ދޭތެރެ ދޭތެރެއިން ސާފުކޮށް އަދި ފެން އުފެދިފައި ހުންނަނަމަ އެތަންތަނަށް ކްލޮރިން އެޅުމަކީ ރަގަޅު ކަމެކެވެ. ވާރޭ ފެން ރައްކާކުރުމަށް ބޮޑެތި ހަން ހުންނަމަ އޭގެ ހަރުކުރެވިފައިވާ އިސްކުރުގައި ފިލްޓަރ ކުރުމަށްޓަކައި ކޮންމެ ވެސް އެއްޗެއް ހަރުކުރުމަކީ މުހިއްމު ކަމެކެވެ.\nކުނިބުނި އަދި ނަޖިސް ނައްތާލުން\nނަޖިސް ( ބޮޑުކަމުދާތަކެތި / ކުޑަކަމުދާ ތަކެތި ) ތަކެތީގެ ސަބަބުން މީހުންނަށް ހިތްހަމަނުޖެހުން ލިބުމުގެ އިތުރުން ތަފާތު ބަލިތައް ފެތުރެއެވެ. އެއީ އެފަދަ ތަކެތި ހާމައަށް ހުރުމުން ތަފާތު ވައްތަރު އުދުހޭ ތަކެތީގެ އެހީގައި ޞަލާމަތުން ހުންނަ މީހާގެ ގަޔަށް ބަލި ފޯރުމުގެ މަގު ފަހިވެގެން ދެއެވެ. ސަބަބަކީ ބޮޑުކަމުދާތަކެތީގައި ތަފާތު ވައްތަރުގެ ބެކްޓީރިއާ، ވައިރަސް، އަދި ޕަރަސައިޓް މިނޫނަސް ތަފާތު އޯގަނިޒަމްތައް އެކުލެވޭތީ އެވެ.\nނަޖިސް ނައްތާލުމަށް ބޭނުންކުރެވޭ އެންމެ އާންމު ގޮތަކީ މީހުންގެ ގިނަރަށްރަށުގައި ނަރުދަމާގެ ޚިދުމަތް ގާއިމްކުރުމެވެ. ނަރުދަމާގެ ޚިދުމަތް ނެތްތަނަމަ ފާޚާނާގެ ހޮޅި އެކަމަށް ޚާއްޞަ ޖަންކްޝަނަކާއި ގުޅިދާނެ އެވެ. މިޖަންކްޝަން ފުރޭހާ ދުވަސްކޮށްފައި ސާފުކުރަން ވާނެއެވެ. ވަރަށް ގިނަ ރަށްރަށުގެ އަތިރި މަތީ ހޭޅިފަށާއި، ރާޅު ޖަހާ ހިސާބަށް ބޮޑުކަމުދިއުމުގެ އާދަ އަދިވެސް އޮވެއެވެ. މިފަދަ ކަންކަން ހުއްޓުވައި، އެފަދަ ކަންތަންތަކާއި މެދު އާންމުން ހޭލުންތެރި ވުމަކީ ދުޅަހެޔޮ ޞިއްޙަތެއްގައި ތިބުމަށް އެޅޭ ހަރުދަނާ ފިޔަވަޅަކަށް ވާނެ އެވެ. ނަރުދަމާ ޚިދުމަތް ގާއިމްކޮށްފައި އޮންނަ ނަމަ ކަނޑަށް ގުޅާފައި އޮންނަ ނަޖިސްހޮޅި އޮންނަން ވާނީ ވީއެންމެ ފުންމިނެއްގެ އަޑީގައެވެ. ހޮޅި އޮންނަ ދިމާލުން މަސްފަދަ ތަކެތި ބާނައި ހެދުމަކީ ރަގަޅު ކަމެއް ނޫނެވެ.\nގެދޮރާއި އިމާރާތްތަކާއި ، އޮފީސް، ހޮސްޕިޓަލް ފަދަ ތަންތާގައި އުފެދޭ ކުނިބުނި ނައްތާލުމަކީ ވަރަށް ބޭނުންތެރި ކަމެކެވެ. ކުނިބުނީގެ ސަބަބުން ކުރިމަތި ވެދާނެ ގެއްލުންތަކަށް ބަލާއިރު ބަލިތައް ފެތުރުން، ބައެއް ބާވަތްތައް ކުނިވެ ރާމާވުމުން ނުބައިވަސް ދުވުމުގެ ސަބަބުން އިންސާނާއަށް ނުތަނަވަސްކަން މެދުވެރިކުރުވުން، މީދަލާއި މިނޫންވެސް ބައެއް ކަހަލަ ބަލިފަތުރުވާ ދިރޭތަކެތި ގަޔާވާ ވެއްޓަކަށް ކުނިބުނި ޖަމާވެފައި އޮންނަ ތަންތަން ވުމުން ބަލިތައް ފެތުރިގެން ދިއުމަށް ފަސޭހަވުން، އަދި މިނޫނަސް ތަފާތު ގެއްލުން ތައް ހިމެނެއެވެ.\nގޭގައި އުފެދޭ ކުނި ކޮންމެ ދުވަހަކު ވެސް ނައްތާލަން ވާނެ އެވެ. ކުނި އުކާލަން ވާނީ ކުނިކޮށްޓަށެވެ. ނުވަތަ އެކަމަށް ޚާއްޞަކޮށްގެން ވަކި ހިސާބުތަކެއްގައި ބެހެއްޓިފައި ހުންނަ ޑަސްބިން ތަކަށެވެ. އެހެނީ މަގުމައްޗަށް ތިމާ އުކާލަން ގެންދާ ކުނިކޮތަޅު އެއްލާލުމަކީ އެކަމުގެ ސަބަބުން އެތައް ބަޔަކަށް ހިތްހަމަނުޖެހުމާއި ނުތަނަވަސް ކަން ގެނެސްދޭނެ ކަމެކެވެ.\nމަގުމަތީގެ ސާފު ތާހިރު ކަމަކީ ވެސް ވަރަށް މުހިއްމު ކަމެކެވެ. މަގުމަތީގައި އުޅޭ އިރު ދުފާފައި ދުވާރު މައްޗަށް ކުޅުޖެހުން، ކަރުދާހާއި މިނޫނަސް އެހެން ކުނިބުނި މަގުމައްޗަށް އެޅުމުގެ އާދައިން ދުރުހެލިވާން ޖެހޭނެ އެވެ. އެއީ މަގުމަތީގެ ސާފު ތާހިރުކަމަކީ އެންމެން ގުޅިގެން ނޫނީ ދަމަހައްޓަން އުދަގޫ ކަމަކަށްވާތީ އެވެ.\nކުނިބުނި ނައްތާލެވޭ ގޮތްތަކަށް ބަލާއިރު ކުނިބުނި އެއްތާކަށް ޖަމާކޮށް އެންދުން، ބޮޑެތި ވަޅުގަނޑު ފަދަ ތަންތަން ހެދުމަށްފަހު އެތަންތަނަށް ފުރެންދެން ކުނި އެޅުމަށް ފަހު ފަސްއަޅައި ބެއްދުން ފަދަ ގޮތްތައް ހިމެނެއެވެ. ފަހުން މިބުނި ގޮތަށް ހަދާއިރު އެތަންބައްދާލުމަށް ފަހު ބަގީޗާއެއް ނުވަތަ ކުޅިވަރު ކުޅޭ ތަނަކަށް އެތަން ބަދަލުކުރެވިދާނެ އެވެ. ރާއްޖެ ތެރޭގެ ވަރަށް ގިނަ ރަށްރަށުގައި ކުނިތައް ރަށުގެ ވަކި ހިސާބެއްގެ މޫދުގައި ތޮށިގަނޑެއް ލުމަށް ކުނިތައް ހިފެހެއްޓޭގޮތަށް ހަދައި އެތަނަކަށް ކުނި އަޅަން ބޭނުންކުރެއެވެ. މިއީ ބިންހިއްކުމަށް ކުނި ބޭނުންކުރެވޭ ގޮތެކެވެ.\nކާތަކެތި އަދި ކާތަކެތީގެ ސާފުތާހިރުކަމާއި ރައްކާތެރިކަން\nކާތަކެތީގެ ރައްކާތެރިކަމަކީ ވެސް ސަމާލުކަން ދޭންޖެހޭ ވަރަށް މުހިއްމު ކަމެކެވެ. ބަދިގެ އަދި ކާގެ ނުވަތަ ހޮޓާ، ރެސްޓޯރަންޓް ފަދަ ތަންތަނުގައި ވިޔަސް ކާތަކެތި ބަހައްޓަން ވަނީ އެކި ފާޑުފާޑުގެ ދިރޭ ސޫފާސީފިތަކަށް ވާސިލް ނުވެވޭނެ ހެން ރައްކާތެރިކޮށް ފައެވެ. ހާމައަށް ފެންނަގޮތަށް ކާތަކެތި ބެހެއްޓުމަށްފަހު އެބޭނުންކުރުމަކީ ޞިއްޙީގޮތެއް ނޫނެވެ.\nކާތަކެތީގެ ޒަރީއާއިން ފެތުރޭ ބަލިތަކަށް ބަލާއިރު ޓީބީ، ޓައިފޮއިޑް، ކަރުފޮޅު، ޕޯލިއޯ، އަދި ތަފާތު ބާވަތްތަކުގެ ބޭރަށްހިންގުމާއި، ހެޕަޓައިޓިސްގެ ބައެއް ވައްތަރުތައް، އަދި މިނޫނަސް ތަފާތު ޕަރަސައިޓްތަކުގެ ސަބަބުން ޖެހޭ ބަލިތައް ހިމެނެއެވެ.\nކާނާއާއި ކާނާގެ ބާވަތްތައް ތަފާތު ގޮތްތައް ބޭނުންކޮށްގެން ރައްކާކޮށް ގިނަދުވަހު ބެހެއްޓިދާނެ އެވެ. މިގޮތުން ފިނިކަން މަތީ ދެމެހެއްޓުން، ގަނޑުކުރުން، ހިއްކުން، ދުންއެޅުން، ލޮނުއެޅުން، ދަޅުގައި ބަންދުކުރުން، އަދި ތަފާތު ކެމިކަލްތައް އެއްކުރުން ފަދަ ކަންތައް ކޮށްގެން ކާނާ ގިނަދުވަހު ރައްކާކޮށްފައި ބެހެއްޓިދާނެއެވެ.\nބިސްފަދަ ތަކެތި ބޭނުންކުރުމުގެ ކުރިން އެއީ ރަގަޅު ނުވަތަ ގޯސްވެފައިވާ ބިހެއްތޯ ބަލާލަން ވާނެއެވެ. މިގޮތުން %10 ލޮނު އެކުލެވޭ ދިޔާއެއްޗަށް ބިސްލާށެވެ. ބިސްގޯސްވެފައިވާނަމަ އޮންނާނީ ފެންމަތީގައެވެ. އަޑިއަށްދަނީ ރަގަޅަށް ހުރި ބިހެވެ.\nމަސައްކަތުގެ މައިދާނުގައި ކުރިމަތިވެދާނެ ބައެއް ނުރައްކާތައް\nހަށިގަނޑުގެ ހޫނުމިންމައްޗަށް ދިއުން\nވެލްޑިންގް ކުރުން، ބޭކަރީތަކުގެ ބަދިގޭ ބައިގައި މަސައްކަތްކުރުން ބައެއް ކަހަލަ އެހެން މަސައްކަތްތަކުގެ ތެރޭގައި އުޅޭ އިރު މާބޮޑަށް ހަށިގަނޑު ހޫނުމިން މައްޗަށްދާ ގޮތް ވެއެވެ. މިގޮތުން ހޫނުވުމުގެ ސަބަބުން މާބޮޑަށްވަރުބަލިވެ، ވަރުދެރަވުން، ސްޓްރޯކް ޖެހުން، ގައިގައި ރިއްސުން، ފަދަ ކަންތައްތައް ކުރިމަތި ކުރުވައެވެ. ޖައްވުމުގެ ހޫނުމިން މައްޗަށް ދިއުމުން ބައެއް ފަހަރު ހަންގަނޑު ހިރުވައި، ކެހުން ކުރިމަތިކޮށް ރަތްވާގޮތް ވެއެވެ. ވެލްޑިންގް ފަދަ ކަންތައް ކުރާ އިރު އުފެދޭ ހޫނާއި ވިދުވަރަށް މާދިގުމުއްދަތަކަށް ހުށަހެޅޭގޮތް ވެއްޖެ ނަމަ ލޯފުސްވުން ކުރިމަތި ކުރުވައެވެ.\nޖައްވު މާބޮޑަށް ހޫނު ނަމަ ބޭރަށް ނުކުންނަ އިރު މަޑުކުލަތަކުގެ އަންނަ އުނު ބޭނުންކުރެވިދާނެ އެވެ. އެއީ އެކަމުގެ ސަބަބުން ހޫނުވާ މިންވަރު ކުޑަކޮށްދޭތީ އެވެ. އަތްވަށް ނިކުތުމުން ލޮލުގައި ރިއްސާނަމަ އަވިއައިނެއް ބޮލުގައި ރިއްސާނަމަ ތޮއްޕެއް ފަދަ އެއްޗެއް ބޭނުންކުރެވި ދާނެއެވެ. މާގިނައިރު އަވީގައި މަސައްކަތް ކުރަން ޖެހޭ މީހެއް ނަމަ ގައިގައި އަވިން ހިމާޔަތްކުރުމުގައި އެހީތެރިވެދޭ ކްރީމްއެއް އުގުޅިދާނެއެވެ. އެއީ މާގިނައިރު އަވީގައި އުޅެން ޖެހުމަކީ ހަންގަޑުގެ އެދުމުގެ އިތުރުން ހަމުގެ ކެންސަރު ޖެހުމަށް ވެސް މަގުފަހިކޮށްދޭ ކަމަކަށް ވާތީ އެވެ.\nގަދަ ފިންޏަށް ހުށަހެޅުމުން ބައެއްފަހަރު ހަންގަޑުގައި ވަގުތީ އިންފްލެމޭޝަނެއް އުފެދެން ދިމާވެއެވެ. އަދި ބައެއް ފަހަރު މާގަދަ ފިންޏަށް ހުށަހެޅުމުން އަތާފައިގެ އިގިލިތައް ގަނޑުވެ އެހިސާބުގެ ޓިޝޫތައް މަރުވާގޮތް ދިމާވެއެވެ. މީގެ އިތުރުން ފިނިމާހައުލެއްގައި އުޅުމަކީ ނޭވާލާ ނިޒާމްގެ ބަލިތައް ޖެހުމަށް މަގުފަހިކުރުވާ ކަމެކެވެ.\nއަޑުގަދަ މާހައުލެއްގައި އާންމުކޮށް އުޅެން ޖެހުމަކީ ބައެއް ޞިއްޙީގޮތުން ގެއްލުންތަކާއި ކުރިމަތި ވެދާނެ ކަމެކެވެ. މާބާރުގަދަ އަޑަށް ހުށަހެޅުމަކީ އަޑުއިވުމަށް ހުރަސް އެޅުން ކުރިމަތިކޮށް ބައެއް ހާލަތްތަކުގައި ބީރުވުން ފަދަ ކަންތައް މެދުވެރިކުރުވާ ކަމެކެވެ.\nލޭގެ ޕްރެޝަރ މަތިވުން، ހިތުގެ ތެޅުން އަވަސްވުން، ދާހިއްލުން އިތުރުވުން، ނޭވާލުމަށް ބަދަލުއައުން، ފަދަ ކަންތައްތައް މެދުވެރި ކުރުވައެވެ. ސަމާލުނުވެ ހުރެއްޖެނަމަ ބައެއް ފަހަރު އެކްސިޑެންޓް ފަދަ ހާދިސާތައް ވެސް ހިގުމަކީ ދުރުކަމެއް ނޫނެވެ.\nކާޕެންޓްރީ ތަކާއި، ވޯރކްޝޮޕް، އިންޖީނުގެ ފަދަ ތަންތަނަކީ އާންމުކޮށް އަޑުގަދަ ތަންތަނެވެ. އެހެންކަމުން މިފަދަ ތަންތަނުގައި މަސައްކަތް ކުރާ އިރު ކަންފަތަށް ޕްލަގެއް ނުވަތަ އެނޫނަސް އަޑުގަދަވުން ފަދަ ކަންތަކުން ހިމާޔަތް ވުމުގެ އެހީތެރިވެދޭނޭ އާލަތެއް ބޭނުންކުރެވިދާނެ އެވެ.\nކޮޓަން ޑަސްޓް އަށް ހުށަހެޅުމުން ދިމާވާ ބައެއް މައްސަލަތައް\n1- މިލް ފީވަރ: މިއީ އަލަށް ކަފައިގެ މަސައްކަތަށް ނިކުންނަ މީހާއަށް ދިމާވާ އެލާޖީރގެ ހާލަތެކެވެ. ކުޑަދުވަސްކޮޅަކަށް ދެމިހުންނަ މިހާލަތު ކުރިމަތިވުމުން ހުންއައުން، ބޮލުގައި ރިހުން، ހީކެރުވުން، އަދި ވަރުބަލިކަން ހަށިގަނޑަށް ގެނެސްދެއެވެ.\n2- ފިނދާމީހުންގެ ކެއްސުން: މިއީ އަލަށް ނިކުންނަ މީހުންނާއި މަސައްކަތުގައި ދުވަސްވީ މީހުންނަށް ވެސް ކުރިމަތިވެދާނެ ހާލަތެކެވެ. މިކަން ކުރިމަތިވަނީ ފަންގަސް އާއި ތަޣައްޔަރުވެފައިވާ ކޮޓަން ޑަސްޓް ނޭވާލުމުގެ ނިޒާމަށް ވާސިލްވުމުންނެވެ. މޭފިތެން އުޅޭހެން ހީވުން، ކުއްލިކުއްލިއަކަށް ކެއްސުން އެރުން، ނޭވާކުރުވުން، ބޮލުގައި ރިހުން، ގައިގައި ރިހުން، ކާހިތްނުވުން، ބަރުދަން ލުއިވުން، އަދި ހަވީރުގަޑީގައި ހުންއައުން ފަދަ ކަންތައްތައް މިހާލަތުގައި ކުރިމަތި ކުރުވައެވެ. މަސައްކަތާއި ދުވަސްކޮޅަކަށް ދުރުހެލިވުން މިކަން ރަގަޅު ވެދެއެވެ.\n3- ބިސައިނޯސިސް: މިއީ ދިގުމުއްދަތަކަށް ދާއިމީގޮތެއްގައި ކޮޓަން ޑަސްޓް އަށް ހުށަހެޅުމާއި ގުޅިގެން ފުއްޕާމެޔަށް ޖެހޭ ބައްޔެކެވެ. ކަފަ ފިނދާމީހުން، ބާލީސްފަދަ ތަކެތީގެ ކަފަ ބަދަލުކުރުމުގެ މަސައްކަތުގައި ދިގުމުއްދަތަކަށް ހޭދަކުރާމީހުން، ކަފަތައް ވަކިކުރާ މެޝިން އޮޕަރޭޓްކުރާ ނުވަތަ ސާފުކުރާ މީހުންނަށް މިފަދަ ބައްޔެއް ޖެހުމަކީ ގާތްކަމެކެވެ. ބަލިޖެހުމުން ނޭވާހިއްލުން، ނޭވާކުރުވުން، ކެއްސުން ފަދަ އަލާމާތްތައް މެދުވެރި ކުރުވައެވެ. ގަބޫލުކުރެވިފައިވާ ގޮތުގައި މިއީ ކޮޓަން ޑަސްޓް އަށް އެލާރޖިކް ވުމުގެ ސަބަބުން ކުރިމަތިވާ ކަމެކެވެ.\nމީގެ އިތުރުން ވެސް މަސައްކަތުގެ ތަފާތު ދާއިރާތަކުގައި ބޭނުންކުރެވޭ ކެމިކަލްތަކާއި، ރޭޑިއޭޝަން ފަދަ މާއްދާތަކަށް ހުށައެޅުމުން ވިހަވުމާއި މިނޫނަސް އެކިކަހަލަ ޞިއްޙީ މައްސަލަތައް މެދުވެރި ކުރުވައެވެ. އެހެން ކަމުން މިފަދަ ކަންތައްތަކުން ސަލާމަތްވެ ހުރުމަށް ކުރެވިދާނެ ކަންކަމަކީ ކޮބައިތޯ ބަލައި އެކަންކަމަށް އަމަލީ ސިފައެއް ގެނައުމަކީ ދުޅަހެޔޮ ޞިއްޙަތެއްގައި ދެމިހުރުމަށް ކޮންމެހެން ބޭނުން ކަމެކެވެ.


Beyru gaumuthah Gulf sarahadhaa behigen nuvaane: Rouhani\nބޭރު ގައުމުތައް ގަލްފު ސަރަހައްދާ ބެހިގެން ނުވާނެ: ރޫހާނީ\nއިރާންގެ ރައީސް ހަސަން ރޫހާނީ: ގަލްފު ސަރަހައްދުގައި ބޭރުގެ ސިފައިން ތިބުމާ ދެކޮޅުކަމަށް ވިދާޅުވި\nގަލްފު ސަރަހައްދުގެ ސަލާމަތަށް ނުރައްކާ އެބައޮތްކަމަށް ބުނެ، އެ ސަަރަހައްދު ބެލެހެއްޓުމުގެ ގޮތުން އުފައްދާފައިވާ ކޯލިޝަންގައި ހިމެނޭ އެއްވެސް ގައުމަކުން، ރަސްމީ ސިފައެއްގައި ގަލްފު ސަރަހައްދު ބަލެހެއްޓުމުގެ މަސައްކަތް ކޮށްގެން ނުވާނެ ކަމަށް އިރާންގެ ރައީސް ހަސަން ރޫހާނީ ވިދާޅުވެއްޖެ އެވެ.\nރޫހާނީ މިހެން ވިދާޅުވީ، ސައުދީއަރަބިއްޔާގެ އަރަމްކޯއަށް ދިން ހަމަލާއާ ގުޅިގެން ސައުދީގެ ސަލާމަތީ ކަންކަން ބެލެހެއްޓުމަށް އެމެރިކާއިން ސިފައިން ފޮނުވުމުން އެކަމާ ހިތްހަމަ ނުޖެހުމުގެ ގޮތުންނެވެ. އިރާންގައި ކުރިއަށް ދިޔަ އަސްކަރީ ޕެރޭޑެއްގައި ވާހަކަފުޅު ދައްކަވަމުން ރޫހާނީ ވިދާޅުވީ، ގަލްފު ސަރަހައްދު ބެލެހެއްޓުމުގެ ގޮތުން އަންނަ ބޭރުގެ ސިފައިންގެ ސަބަބުން ކުށެއް ނެތް އިރާނަށް އަބަދުވެސް ލިބެނީ ވޭނާއި ހިތްދަތިކަން ކަމަށެވެ.\nއިރާން-އިރާގް ހަނގުރާމަ ފެށުނު މުނަސާބަތާ ދިމާކޮށް އިރާނުގައި ފާހަގަކުރާ ދިފާއި ހަފްތާ ފެށުމުގެ ގޮތުން އަސްކަރީ ޕެރޭޑުގައި އިތުރަށް ވާހަކަ ދައްކަވަމުން ރޫހާނި ވިދާޅުވީ، ގަލްފު ސަރަހައްދުގެ ސުލްހާއާ ބެހޭ ޕްލޭނެއް މި ހަފްތާގަައި އދ ހުށަހަޅާނެ ކަމަށެވެ. އަދި ޕްލޭންގެ ދަށުން ހައްލު ލިބޭނެ ކަމުގެ ޔަގީންކަން އޮތުމުން، ގަލްފުގައި ބޭރުގެ ސިފައިން ތިބުން ލާޒިމު ނޫން ކަމަށެވެ.\nގަލްފުގައި ބޭރުގެ ސިފައިން ގާއިމްވެތިބުމަކީ ގަލްފު ސަރަހައްދުގެ ގައުމުތަކުގެ މެދުގައި ހަމަނުޖެހުން އުފެދި އިތުރު ރުޅި ވެރިކަން ގައުމުތަކުގެ މެދުގައި ކެކިއަރާނެ ކަމެކެވެ. ރޫހާނީ ވިދާޅުވީ އެމެރިކާގެ ރައީސް ޑޮނަލްޑް ޓްރަމްޕަކީ ހެޔޮހިތަކުން ގަލްފު ސަރަހައްދުގެ އަމާންކަމަށް މަސައްކަތްކުރާ ގައުމެއްނެމަ ގަލްފު ސަރަހައްދުގެ ގައުމުތަކުގެ މެދުގައި ހަތިޔާރުގެ ވާދަވެރިކަން ނުއުފައްދާނެ ކަމަށެވެ. އެހެންކަމުން އެމެރިކާ ގަލްފާއި ދުރުވާ ވަރަކަށް ގަލްފު ސަރަހައްދު އަމަން ވެގެންދާނެ ކަމަށް ރޫހާނީ ވިދާޅުވި އެވެ.\nމާޒީގައި އަވަށްޓެރިން ހިންގި ގޯސް ކަންކަމުގެ މަތިން ހަނދާން ނައްތާލުމަށް ފަހު އީރާނުން ސުލްހަވާން ތައްޔާރަށް އޮތް ކަމަށް ވެސް ރޫހާނީ ވިދާޅުވި އެވެ. އަދި އެކަން ކުރުމަށް ޔޫރަޕާއި އެމެރިކާގެ އެހީ ގަލްފު ސަރަހައްދަށް ބޭނުންނުވާ ކަމަށް ރޫހާނީ ވިދާޅުވި އެވެ.


Exit Polls: New Delhi Ge Inthihaab Gai Modi Ge Party Ah Bodu Naakaamiyaabeh Libijje - Vaguthu\n1 މަސް ކުރިން ( ފެބުރުއަރީ 9, 2020 )\nއިންޑިއާގެ ވެރިރަށް ނިއުދިއްލީގެ ޤާނޫނު ހަދާ މަޖިލީހެއް އެކުލަވާލަން ނެގި ވޯޓް ވެސް ވެރިކަން ކުރާ ނަރްދްރް މޯދީގެ ބަރަތިޔާ ޖަނަތާ ޕާޓީއަށް ނާކާމިޔާބު ވެއްޖެކަމަށް އެގްޒިޓް ޕޯލްތަކުން އިން ދައްކައިފިއެވެ.\nއިންތިޚާބުގެ ރަސްމީ ނަތީޖާތައް އަދި އިއުލާނެއް ނުކުރެއެވެ. ނަމަވެސް ތަފާތު ނުވަ ފަރާތަކުން ނެގި އެގްޒިޓް ޕޯލްތައް ދައްކާ ގޮތުގައި ވެސް މޯދީގެ ބީޖޭޕީ އަށް ނިއުދިއްލީގައި ސަރުކާރެއް އެކުލަވާލެވޭ ވަރާއި ގާތައް ވެސް ގޮނޑިއެއް ނުލިބޭނެއެވެ.\nއެގްޒިޓް ޕޯލްތަކުގެ ނަތީޖާ ދައްކާ ގޮތުން އިންތިޚާބު ކާމިޔާބު ކުރާނީ އާމް އާދްމީ ޕާޓީ (އޭއޭޕީ) އެވެ. މިހާރު ވެސް ނިއުދިއްލީގައި ވެރިކަން ކުރަމުން ގެންދާ އޭއޭޕީ އިން ވަނީ ނިއުދިއްލީގެ ޤާނޫނު ހަދާ މަޖިލީހުގެ 70 ގޮނޑީގެ ތެރެއިން 52 ގޮނޑި ކާމިޔާބު ކޮށްފައި ކަމަށް އެގްޒިޓް ޕޯލްތަކުން ދައްކައެވެ.\nހޮނިހިރު ދުވަހު އޮތް އިންތިޚާބުގައި ވޯޓް ލުމަށް 14.6 މިލިއަން މީހުން ރަޖިސްޓްރީ ވިއެވެ. އިންތިޚާބުގެ ރަސްމީ ނަތީޖާތައް ލިބޭނީ ބެލެވޭ ގޮތުގައި އަންގާރަ ދުވަހު އެވެ.\nރިޕޯޓްތައް ބުނާ ގޮތުގައި ނިއުދިއްލީގެ ޤާނޫނު ހަދާ މަޖިލީހުގެ އިންތިޚާބު މޯދީގެ ބީޖޭޕީއަށް ނާކާމިޔާބުވާން މެދުވެރިވި އެންމެ ބޮޑު އެއް ސަބަބަކީ ވެސް މުސްލިމުންނާއި، މައިނޯރިޓީންނާއި ދެކޮޅަށް މޯދީގެ ސަރުކާރުން ހިންގަމުން ގެންދާ ޖަރީމާތަކެވެ. ފާއިތުވި ހަތަރު ވަރަކަށް މަސް ދުވަހު ބީޖޭޕީ އާއި ދެކޮޅަށް އިންޑިއާގެ އެކި ސަރަހައްދުތަކުގައި ކުރިއަށް ގެންދިޔަ މުޒާހަރާތަކުގެ އަސަރު މިއިންތިޚާބަށް ވަރަށް ބޮޑަށް ކޮށްފައިވާ ކަމަށް ރިޕޯޓްތައް ބުނެއެވެ.\nނިއުދިއްލީގެ އިންތިޚާބަކީ މޯދީގެ މަގުބޫލްކަން ޓެސްޓް ކޮށްލަން ލިބޭ ފުރުސަތެއް ކަމަށް އިންތިޚާބުގެ ކުރިން ވެސް ބައިނަލްއަޤުވާމީ މީޑިއާތަކުން އައީ ބުނަމުންނެވެ.\nކޮވިޑް-19: އިންޑިއާއިން ގިނަ ބަޔަކު ފައްސިވެއްޖެ\nކޮވިޑް-19: އިންޑިއާގެ ފާދިރީއަކު މަރުވުމުން 40،000 މީހުން ކަރަންޓީން ކޮށްފި\nފެބުރުއަރީ 9, 2020 22:27\nމޯދީ ކައިރީގައި ބުނޭ ތި ނާކާމިޔާބީ ހަދާންނައްތާލުމަށް ދުވާލު ދެއިރު އިރަކު3ސަމުސަލު ގެރީ ނަޖިސް ކާށޭ! ކެކެކެކެކެކެ\nފެބުރުއަރީ 9, 2020 23:40\nއިންޑިޔާގެ މުސްލިމުންނަށް ހުރި އުފަލެއްގެ ބޮޑު ކަމާއޭ\nފެބުރުއަރީ 10, 2020 08:14\nފެބުރުއަރީ 10, 2020 08:39\nމުސްލިމުންގެ ދުޝްމަނުން ބަލި ކުރައްވާށި،\nފެބުރުއަރީ 10, 2020 17:19\nފެބުރުއަރީ 11, 2020 00:00


ލާލޭ ސްކޫލްގެ ނަން “ގޭޓްވޭ އިންޓަނޭޝަނަލް ސްކޫލް” އަށް ބަދަލުވަނީ – Dhuvas Online\nހުޅުމާލޭ ފަރީދިއްޔާ ސްކޫލްގެ އިމާރާތް -- ދުވަސް ފައިލް ފޮޓޯ\nލާލޭ ސްކޫލްގެ ނަން “ގޭޓްވޭ އިންޓަނޭޝަނަލް ސްކޫލް” އަށް ބަދަލުވަނީ\nހުޅުމާލޭގައި ހުންނަ ފަރީދިއްޔާ ސްކޫލް އިމާރާތުގައި އިންޓަނޭޝަނަލް ސްކޫލެއް ހިންގުމަށް ކޮލިޓޭޓް އެޑިއުކޭޝަނާއި ހަވާލުކޮށްފި އެވެ.\nއެކަމަށްޓަކައި މިއަދު އެޑިއުކޭޝަން މިނިސްޓްރީގައި ބޭއްވި ރަސްމިއްޔާތެއްގައި މިނިސްޓްރީގެ ފަރާތުން ސޮއި ކުރެއްވީ ޕާމަނަންޓް ސެކްރެޓަރީ ޑރ އަބްދުލް މުހުސިނެވެ. ކޮލިޓޭޓްގެ ފަރާތުން ސޮއި ކުރެއްވީ މެނޭޖިން ޑިރެކްޓަރު މޫސާ ރަޝީދެވެ.\nއެ ކުންފުނިން ފަރީދިއްޔާ ސްކޫލް އިމާރާތުގައި ހިންގާ އިންޓަނޭޝަނަލް ސްކޫލްގެ ނަމަކީ “ގޭޓްވޭ އިންޓަނޭޝަނަލް ސްކޫލް” ކަމަށް ކޮލިޓޭޓް އެޑިއުކޭޝަންގެ މެނޭޖިން ޑިރެކްޓަރު މޫސާ ރަޝީދު ވިދާޅުވި އެވެ. އޭނާ ވިދާޅުވީ އެ ކުންފުނިން އެ ސްކޫލް ހިންގަނީ ސްރީލަންކާގެ ގޭތްވޭ ކޮލެޖާއި ގުޅިގެން ކަމަށެވެ.\nރަޝީދު ވިދާޅުވީ އަންނަ ދިރާސީ އާ އަހަރާ އެކު އެ ސްކޫލް ހުޅުވާއިރު މިދިޔަ އަހަރު އެ ސްކޫލްގައި ކިޔެވި ދަރިވަރުންނަށް ސްކޫލްގައި ކިޔެވުމުގެ ފުރުސަތު އެބައޮތް ކަމަށެވެ. އަދި އެ ސްކޫލުގައި ކިޔަވައިދިނުމުގައި ގެންގުޅޭނީ ޓިއުޝަން ނަގަން ނުޖެހޭ، ހޯމް ވޯކް ވެސް ހަދަން ނުޖެހޭ އުސޫލުތަކެއް ކަމަށް އޭނާ ވިދާޅުވި އެވެ.\nކޮލިޓޭޓް އެޑިއުކޭޝަނާއި ފަރީދިއްޔާ އިމާރާތުގައި އިންޓަނޭޝަނަލް ސްކޫލެއް ހިންގުމުގެ ހުއްދަ ދިނުން ލަސްވެފައި އޮތީ ބިޑު ހުށަހެޅި ފަރާތްތައް ހޮވުމުގައި ކޮރަޕްޝަންގެ އަމަލެއް އުޅޭކަމަށް ބައެއް މީހުން ބުނާތީ އެ މައްސަލަ އޭސީސީން ބަލަން ފެށުމުންނެވެ. އެޑިއުކޭޝަން މިނިސްޓްރީން ބުނީ އެ ކުންފުންޏާއި އެކު އެއްބަސްވުމުގައި މިއަދު ސޮއި ކުރީ އޭސީސީން އެންގި ކަންކަމަށް ރިޔާއަތްކޮށް އިސްލާހު ކުރުމަށް ފަހު ކަމަށެވެ.


Tharinge squad akaai eku nukuih Soccer Mates in Police club balikoffi - vNews.mv\nމޯލްޑިވްސް ސޮކާ މޭޓްސްގެ މުހުތާރު ނަސީރު (ޓޫކިލޯ)- ފޮޓޯ:- އަދަދު\nތަރިންގެ ސްކޮޑަކާއެކު ނުކުތް ސޮކާ މޭޓްސް އިން ޕޮލިސް ކުލަބު ބަލިކޮށްފި\nއައްފާން މުހައްމަދު 06 April 2022, 19:45\nރަމަޟާން މަހަށް ހާއްސަކޮށް ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން އިންތިޒާމު ކޮށްގެން ބާއްވާ، މައިލޯ އެފްއޭއެމް ވެޓެރަންސް ލީގު 2022 ގައި ކުޅުނު ތިންވަނަ މެޗުގައި މޯލްޑިވްސް ސޮކަރ މޭޓްސް އިން ޕޮލިސް ކުލަބުގެ މައްޗަށް ކުރިހޯދައިފިއެވެ.\nއެފްއޭއެމް އެއް ނަމްބަރު ޓާފް ދަނޑުގައި ކުޅުނު މިމެޗު ސޮކަރ މޭޓްސް އިން ކާމިޔާބު ކުރީ 1-3 ގެ ނަތީޖާއަކުންނެވެ.\nމުބާރާތަށް ސޮކާ މޭޓްސް ނުކުތީ ރާއްޖޭގެ ފުޓުބޯޅައިގައި ރަން ތާރީހެއް އޮތް ކުޅުންތެރިންތަކެއް ހިމެނޭ ވަރުގަދަ ސްކޮޑަކާއި އެކުއެވެ.\nމެޗު ފެށިގެންވެސް ފާސްޓު އެޓޭކިންގ ގޭމެއް ކުޅެމުންދިޔަ ސޮކަރ މޭޓްސް އުންވަނީ ފުރަތަމަ ހާފުގެ 20 ވަނަ މިނެޓުގައި ލަނޑެއްޖަހާ ލީޑު ނަގާފައެވެ. މިލަނޑު އެޓީމަށް ކާމިޔާބު ކޮށްދިނީ، 2008 ވަނަ އަހަރު ރާއްޖެއިން ސާފް ޗެމްޕިއަންޝިޕްގެ ތަށި އުފުލާލިއިރު، ފައިނަލް މެޗުގައި އިންޑިއާ ކޮޅަށް ލަނޑު ޖަހައިދިން މުހުތާރް ނަސީރު (ޓޫކިލޯ) އެވެ. މިއީ ޕޮލިހުގެ ކީޕަރު ކައިރިން ނަށްޓާލުމަށްފަހު ޓޫކިލޯ ކާމިޔާބު ކޮށްދިން ލަނޑެކެވެ.\nއޭގެ ފަސް މިނެޓުފަހުން ސޮކާ މޭޓްސް އިންވަނީ އިތުރު ލަނޑެއްޖަހާ ލީޑު ފުޅާކޮށްފައެވެ. މިއީއަހުމަދު ސައީދު (އައްމަޓީ) ނެގި ހިލޭ ޖެހުމަކުން އެ ޓީމުގެ މުހައްމަދު ފައިސަލް (ކަޓޭ) ބޮލުން ޖެހި ބޯޅަ ދަނޑީގައި ޖެހިފައި ރިބައުންސް ވެގެން އައި ބޯޅަ ގޯލުގެ ތެރެއަށް ވައްދާލައިގެން އަހުމަދު ނަސީމް (އައްމަޑޭ) ކާމިޔާބުކޮށްދިން ލަނޑެކެވެ.\nޕޮލިސް ކުލަބުން ވަނީ ފުރަތަމަ ހާފު ނިމުމުގެ ކުރިން ލަނޑެއްޖަހާ މެޗުގައި ފަރަގު ކުޑަކޮށްފައެވެ. 40 ވަނަ މިނެޓުގައި މިލަނޑު އެޓީމަށް ކާމިޔާބު ކޮށްދިނީ ނަސްރުﷲ އެވެ.\nފަރަގު ކުޑަކުރެވުމާއެކު ޕޮލިހުން މެޗުގައި ޕޮއިންޓެއް ހޯދިދާނެ ކަމުގެ އުންމީދުގައި ކުޅެމުން ދަނިކޮށް ސޮކާ މޭޓްސް އިންވަނީ މެޗުގައި ތިންވަނަ ލަނޑެއްޖަހާ އަނެއްކާވެސް ލީޑުފުޅާކޮށްފައެވެ ޕޮލިހުން ލަނޑުޖެހިތާ ފަސްމިނެޓުފަހުން ސޮކާ މޭޓްސް އަށް މިލަނޑު ކާމިޔާބު ކޮށްދިނީ އިސްމާއިލް އަނިލް އެވެ.\nމި މުބާރާތުގައި އެންމެ ވަރުގަދަ ސްކޮޑެއް އޮތް ކަމަށް ބެލެވޭ ސޮކާ މޭޓްސް ޓީމުގައި ޓޫކިލޯގެ އިތުރުން ރާއްޖޭގެ ގޯލްޑަން ޓީމުގައި ހިމެނޭ ކުޅުންތެރިންތަކެއް ހިމެނެއެވެ. އެގޮތުން 2008 ވަނަ އަހަރުގެ ރަން ކާމިޔާބީ ހޯދި ގައުމީ ޓީމުގެ ކެޕްޓަން އައްސަދު އަބްދުލްޣަނީ އާއި ހަމަ އެޓީމުގައި ހިމެނޭ އިތުބާރު ޑިފެންޑަރު އަހުމަދު ސައީދު (އައްމަޓީ) ވެސް ސޮކާ މޭޓްސް އަށް މި މުބާރާތުގައި ކުޅެއެވެ.\nމުބާރާތުގައި މާދަމާ ހަވީރު އޮންނާނީ ހުޅުމާލެ ވެޓެރަންސް އާއި ކްލަބް އީގަލްސް ކުޅޭ މެޗެވެ. މުބާރާތުގެ ފުރަތަމަ މެޗުގައިވެސް ކުޅުނީ މި ދެޓީމެވެ. އެމެޗުގައި ހުޅުމާލެ ވެޓެރަންސް އިން ވަނީ އީގަލްސްގެ މައްޗަށް ކުރިހޯދާފައެވެ.


Dell In Bazaarah Nerunu Fahuge Products Thah Launch Kohfi - Vaguthu\n2 އަހަރު ކުރިން ( ޖުލައި 12, 2018 )\nޕްރޮޑަކްޓްސް ލޯންޗް ކުރުމަށް ބޭއްވި ރަސްމިއްޔާތު - ވަގުތު އިމޭޖްސް: އިބްރާހިމް ޝާބިލް\nޑެލް އީއެމްސީ އިން ބާޒާރަށް ނެރުނު ފަހުގެ ޕްރޮޑަކްޓްސްތައް މެކްސްކޮމް ޓެކްނޮލޮޖީސް އިން ރާއްޖެއަށް ލޯންޗަކޮށްފިއެވެ.\nޑެލްއީއެމްސީ އިން ބާޒާރަށް އެންމެފަހުން މާކެޓަށް ނެރުނު ޕުރޮޑަކްޓްސްތަކުގެ ތެރޭގައި ސުޓޯރޭޖް އަދި ސާވާރ ބެކްއަޕް ސޮލިއުޝަން ހިމެނެއެވެ. އަދި މި ބުރޭންޑުގެ އައިޓީ އެންޑްއެންސޮލިއުޝަން ހިމެނެއެވެ.\nމިއަދު ހޮޓެލް ޖެންގަ ބޭއްވި ރަސްމިއްޔާތުގައި ނޫސްވެރިންނާ ވާހަކަ ދައްކަވަމުން މެކްސް ކޮމްގެ ސީނިއާ މެނޭޖަރު މުހުތާރު މުހަންމަދު ވިދާޅުވި ގޮތުގައި ފާއިތުވި ދިހަ އަހަރުގެ ތެރޭގައި އަލަށް ތައާރަފު ކުރެވޭ އައު ޓެކްނޮލޮޖީސް ތައް ދިވެހި މާކެޓުގަ އުޅުއް ވާ ކުންފުނިތަކަށާއި ސަރުކާރާއި ރިސޯޓް ސައިޑް ގަ މަސައްކަތް ކުރައްވާ ފަރާތްތަކަށް ކިޔާދިނުން ހިމެނޭކަމަށެވެ.\nއެގޮތުގެ މަތިން ކޮންމެ އަހަރަކު މިފަދަ އިވެންޓްތަށް ބާއްވަމުން އަންނަކަމަށް ވިދާޅުވިއެވެ.\nމެކްސް ކޮމްގެ ސީނިއާ މެނޭޖަރު މުހުތާރު މުހަންމަދު ވިދާޅުވި ގޮތުގައި ކޮންމެ އަހަރަކު ނެރޭ އާ ޕްރޮޑަކްޓްސްތައް ދިވެހި މާކެޓައް ތައާރަފްކުރުމަކީ އެބޭފުޅުންގެ ޒިންމާއެއް ކަމަށް ދެކޭ ކަމަށެވެ. އަދި އެ ޕްރޮޑަކްޓްސް އަކީ ދުނިޔޭގެ އެހެން މާކެޓްތަކެކޭ އެއްފަދައިން އެއްދުވަހެއްގަ ނެރޭ ޕްރޮޑަކްޓްސް ތަކެއް ކަން އައިޓީ އިންޑަސްޓުރީއަށް ބުނެލަދޭން ކަމަށެވެ.\nމެކްސްކޮމް ޓެކްނޮލޮގީން ހާމަ ކުރިގޮތުގައި ޓެކްނޮލަޖީ ކުންފުންޏެއްގެ ޒިންމާއެއް ކަމުގައި ބަލައިގެން ކުރިޔަށް ހުރި އަހަރުތަކުގައިވެސް ޓެކްނޮލޮޖީއަށް މިއަންނަ ފަހުގެ ޕްރޮޑަކްޓްސް ތަކުގެ މައުލޫމާތު ދިވެހި މާކެޓަށް ފޯރުކޮށްދެމުންދާނެ ކަމަށެވެ.\nޑެލް އީއެމްސީގެ ފަރާތުން މާކަޓެއް ނެރުނު ފަހުގެ ޕުރޮޑަކްޓްސްގެ ފީޗާސްތަކުގެ މައުލޫމާތު ދިނުމުގެސެޝަން އެއް ހޮޓެލް ޖެން ގައި މިއަދު ކުރިޔަށް ދާނެ ކަމަށް މެކްސްކޮމްއިން މައުލޫމާތު ދެއެވެ.\nސަބްވިޗް ބްރޭންޑުގެ ސަބްމެރިން ޓާމިނަލް ކެފޭއިން ތައާރަފް ކޮށްފި!\nހީނުކުރާހާ ހެޔޮ އަގެއްގައި ލައިޓާއި ހާޑްވެއަރ ސާމާނު ޓްރިޕަލް އޭޔޫ ޝޮޕުން\nކުކުޅު ފިހާރައިގެ މި ހަފުތާގެ ފްރޯޒަން ޕެކްގެ ނަސީބު ވެރިއަކީ ޝަރާ


SunOnline: Mahibadhoo Sports in varugadha Maziyaa hifahataifi\nމަހިބަދޫ ސްޕޯޓްސް އިން ވަރުގަދަ މާޒިޔާ ހިފަހައްޓައިފި\nޙުސައިން ހަބީބު 08 Jul 2015, 02:08\nމަހިބަދޫއާއި މާޒިޔާ ކުޅުނު މެޗްގެ ތެރެއިން --- ސަން ފޮޓޯ/ ފަޔާޒު މޫސާ\nއުރިދޫ ދިވެހި ޕްރިމިއާ ލީގް ތާވަލްގެ އެންމެ ފުލުގައި އޮތް މަހިބަދޫ ސްޕޯޓްސް ކުލަބުން 1-1 ގެ ނަތީޖާއަކުން އެއްވަރުކޮށް ވަރުގަދަ މާޒިޔާ ހިފަހައްޓައިފި އެވެ.\nގައުމީ ފުޓްބޯޅަ ދަނޑުގައި ރޭ ކުޅެވުނު މެޗްގައި މެޗްގެ ފުރަތަމަ ލީޑް ނެގީވެސް މަހިބަދޫއިންނެވެ.\nއެގޮތުން މެޗް ފެށިގެން ދެ ވަނަ މިނެޓްގައި މަހިބަދޫއަށް ލަނޑު ކާމިޔާބުކޮށްދިނީ ޑަ ސިލްވާ އެންޑަސަންއެވެ.\nޑަސިލްވާ މިލަނޑު ކާމިޔާބު ކުރީ މާޒިޔާގެ ޑިފެންސައް ހެދުނު ގޯހެއްގައި ބޯޅަ ހޯދައި ގޮލް ތެރެއަށް ފޮނުވާލައިގެންނެވެ.\nމިމެޗްގައި މާޒިޔާއިން ލަނޑު ޖާހަފައިވަނީ މެޗްގެ ދެވަނަ ހާފުގައެވެ. މިގޯލަކީ މަހިބަދޫގެ ކީޕަރު ބޯޅަ ޖެހުމުގައި ލަސްވުމުގެ ސަބަބުން މާޒިޔާއަށް ލިބުނު ހިލޭޖެހުން މުޙައްމަދު އުމޭރު ޖައްސާލުމުން އަޙްމަދު ނާޝީދު ނާއްޓޭ ގޯލް ތެރެއަށް ފޮނުވާލައިގެން ކާމިޔާބު ކުރި ލަނޑެކެވެ.\nމިމެޗްގައި މާޒިޔާގެ ކެޕްޓަން އަސަދުﷲ ޢަބްދުﷲ (އަސައްކޮ) އަށް ވަނީ ލަނޑުޖާހާނެ ރަނގަޅު ދެތިން ފުރުސަތެއް ލިބިގެން ގޮސްފައެވެ. ނަަމަވެސް އުފަން ރަށުގެ ޓީމްގެ ގޯލަށް އޭނާ ފޮނުވާލި ހަމަލާތައް ދިފާއު ކުރުމުގައި މަހިބަދޫގެ ކީޕަރު މުޙައްމަދު އިފާމް ވަނީ ހުނަރުވެރި ސޭވްތަކެއް ކޮށްފައެވެ.\nމެޗްގެ މޮޅު ކުޅުންތެރިޔަކަށް ހޮވިފައިވަނީވެސް އިފާމްއެވެ.\nމެޗަށް ފަހު ވާހަކަ ދައްކަމުން މާޒިޔާގެ ކޯޗް ޢަލީ ސުޒޭން ބުނީ މިމެޗްގައި މާޒިޔާގެ ކުޅުންތެރިން ފެނުނީ ތަންކޮޅެއް މަޑުމައިތިރިކޮށް ކަމަށާއި މެޗުން އެއްވަރުވުން އެއީ ބޮޑު ޕްރެޝަރަކަށް ވާނެކަމަށެވެ.\nމަހިބަދޫގެ ކޯޗް ޔުރޮދޮވާން އިވޮނޯވް ސްޓައިކޯވް ބުނީ މާޒިޔާއަކީ ލީގްގައި ވާދަކުރާ އެންމެ ވަރުގަދަ ޓީމް ކަމަށާއި އެޓީމާ ދެކޮޅަށް ކުޅެ އެއް ޕޮއިންޓް ލިބުމުން ކުޅުންތެރިންގެ މޯޓިވޭޝަން ރަނގަޅު ވެގެންދާނެ ކަމަށެވެ.\nސްޓައިކޯވް އިތުރަށް ބުނީ ލީގްގައި އިތުރު މެޗްތަކެއް އެބައޮތް ކަމަށާއި ޓީމް ރެލީގޭޓް ނުވެ ސަލަމަތްވާނެ ކަމަށް އުންމީދު ކުރާ ކަމަށެވެ.\nލީގްގައި މާދަމާ ރޭ ކުޅޭ މެޗްގައި ބައްދަލު ކުރާނީ ތާވަލްގެ އެއްވަނައިގައި އޮތް ނިއުރޭޑިއަންޓާއި ތާވަލްގެ ހަ ވަނައިގައި އޮތް ވެލެންސިއާއެވެ.


SunOnline: Rape massalaigai fuluhun Ronaldo ge DNA sample eh naganee\nރޭޕް މައްސަލައިގައި ފުލުހުން ރޮނާލްޑޯގެ ޑީއެންއޭ ސާމްޕަލެއް ނަގަނީ\nނަޖާހު މަސްއޫދު 11 Jan 2019, 11:34\nޕޯޗުގަލް އަދި ޔުވެންޓަސްގެ ތަރި ކްރިސްޓިއާނޯ ރޮނާލްޑޯ ---\nޕޯޗުގަލް އަދި ޔުވެންޓަސްގެ ތަރި ކްރިސްޓިއާނޯ ރޮނާލްޑޯ، އެމެރިކާގެ ނަވާޑާގެ ލަސް ވޭގަސްގެ ހޮޓަލެއްގެ ތެރޭގައި އަންހެނަކު ރޭޕް ކުރި ކަމަށް ބުނާ މައްސަލައާ ގުޅިގެން އޭނާގެ ޑީއެންއޭ ސާމްޕަލެއް ނަގަން ލަސް ވޭގަސްގެ ފުލުހުން އެދިއްޖެއެވެ.\nދެ ހާސް ނުވަވަނަ އަހަރު ހިނގި ކަމަށް ބުނާ އެ ހާދިސާ ރޮނާލްޑޯ މީގެ ކުރީން ވަނީ ދޮގުކޮށްފަ އެވެ. އޭނާ ބުނާ ގޮތުގައި އޭނާ ރޭޕް ކުރި ކަމަށް ބުނާ އަންހެން މީހާ ކެތަރިން މަޔޯގާއާއެކު ގުޅުން ހިންގީ ދެމީހުން ރުހިގެންނެވެ.\nރޮނާލްޑޯ މަޔޯގާ ރޭޕް ކުރި ކަމަށް ބުނާ މައްސަލަ ބަލަން ނިންމާފައިވާ އިރު ލަސް ވޭގަސްގެ ފުލުހުން މިހާރު ވަނީ ރޮނާލްޑޯގެ ޑީއެންއޭ ސާމްޕަލެއް ހޯދުމަށް އިޓަލީގެ ކޯޓެއްގައި އެދިފައެވެ. އެކަމާ ގުޅިގެން އުމުރުން 33 އަހަރުގެ ރޮނާލްޑޯގެ ވަކީލު ޕީޓާ ކްރިސްޓިއަންސަން ބުނީ އެފަދަ މައްސަލަތަކުގައި ޑީއެންއޭ ސާމްޕަލެއް ހޯދުމަށް އެދުމަކީ އާންމުކޮށް ކުރާ ކަމެއް ކަމަށެވެ.\nއޭނާ ވަނީ، ރޮނާލްޑޯއާ މަޔޯގާ ގުޅުން ހިންގީ ދެފަރާތުން ރުހިގެން ކަމަށް ރޮނާލްޑޯ މީގެ ކުރިންވެސް ބުނެފައިވާކަން ފާހަގަކޮށް، ރޮނާލްޑޯގެ ޑީއެންއޭ މަޔޯގާގެ ހަށިގަނޑުން ފެނުނު ޑީއެންއޭއާ މެޗު ވާނެ ކަމަށް ބުނެފައެވެ.\nރޮނާލްޑޯ މަޔޯގާ ރޭޕް ކުރި ކަމަށް ބުނާ މައްސަލަ ފެންމަތިވީ، ޖަރުމަނުގެ ނޫހެއް ކަމަށްވާ ޑާ ސްޕައިގަލް އިން މަޔޯގާގެ ވާހަކަތައް ރިޕޯޓު ކުރުމުންނެވެ. އެ ނޫހުން ރިޕޯޓު ކުރި ގޮތުގައި، މަޔޯގާ ވަނީ އޭނާ ރޭޕް ކުރި ކަމަށް ބުނި ރޭގައި އެ މައްސަލަ ފުލުހަށްވެސް ހުށަހަޅާފަ އެވެ. ނަމަވެސް، ރޮނާލްޑޯއާ އޭނާއާ ދެމެދު ހިނގި ކަންކަމުގެ ވާހަކަ ނުދެއްކުމަށް ރޮނާާލްޑޯ މަޔޯގާއަށް 375،000 ޑޮލަރު ދިން ކަމަށްވެއެވެ.\nއެ ފައިސާ ދިންކަން ރޮނާލްޑޯ ދޮގެއް ނުކުރެއެވެ. އެހެން ނަމަވެސް، އެއީ އޭނާ މަޔޯގާ ރޭޕްކުރިކަމުގެ ހެއްކެއް ނޫން ކަމަށް އޭނާގެ ވަކީލު ބުނެއެވެ.\nދުނިޔޭގެ އެންމެ މޮޅު ކުޅުންތެރިޔާ ކަމަށް ގިނަ ބަޔަކު އިއްތިފާގުވާ ރޮނާލްޑޯއަކީ ދުނިޔޭގެ އެންމެ މޮޅު ފުޓުބޯޅަ ކުޅުންތެރިޔާއަށްދޭ ބެލެންޑިއޯ އެވޯޑު ފަސް ފަހަރު ހޯދާފައިވާ ކުޅުންތެރިޔެކެވެ.\nކަރަންޓީން ނިންމުމަށް ފަހު ރޮނާލްޑޯ އެނބުރި ޕްރެކްޓިސްއަށް


REPORT| Banboo: Kurehumuge Hunarun Furigenvaa Fannuveri Eh! - Vaguthu\n10 މަސް ކުރިން ( ޖޫން 25, 2021 )\nށ. ކަނޑިތީމަށް އުފަން މުހައްމަދު ޒަމީރު (ބަނބޫ). --- ވަގުތު އިމޭޖަސް\nޒަމާނާއެކު ދިވެހިންގެ ތެރޭގައި އެންމެ ބޮޑު ކުރިއެރުމެއް އައި އެއް ދާއިރާ އަކީ ފަންނުވެރިންގެ ދާއިރާ ކަމީ ދެބަސްވެވެން ނެތް ހަގީގަތެވެ. ރެސްޓޯރެންޓުތަކާއި ހޮޓާތަކުން ފެންނަ ކަވި ކުރެހުންތައް މިކަމުގެ ހެއްކަކަށް ފުދެއެވެ. ކުރެހުންތެރިންގެ ފިހިތަކުން ކުރަހާފައިވާ ތަފާތު މަންރުތަކުން ޖަރީކޮށްފައިވާ ފާރުތައް މިކަމުގެ މިސާލަކަށް ފުދެއެވެ.\nނަމަވެސް މި ކުރެހުންތަކުގެ ފަހަތުގައިވާ ހުނަރުވެރި ކުރެހުންތެރިންގެ ވާހަކަ އަކީ ގިނަ ފަހަރަށް ބީރައްޓެހި ވާހަކަތަކެކެވެ. އެ މޫނުތަކަކީ ފަރުދާގެ ފުރަގަހުގައި ބުރަ މަސައްކަތްތަކެއް ކުރާ ބައެކެވެ. ށ. ކަނޑިތީމަށް އުފަން މުހައްމަދު ޒަމީރު (ބަނބޫ) އަކީ ރާއްޖޭގެ ހުނަރުވެރި ފަންނާނުންގެ ލިސްޓުގައި ހިމެނޭ މިފަދަ މޫނެކެވެ.\n" ސްކޫލްގައި އުޅުނު އިރު އަބަދުވެސް އާޓް ޓީޗަރު ބުނާނެ ކުރެހުންތައް ވަރަށް ރީއްޗޭ. އެހެންވެ އަސްލު ހިތަށް އެރީ މިއީ ފެށިދާނެ ކަމެކޭ. ކުރެހުންތަކަށް މީހުންގެ ތައުރީފް ލިބެން ފެށީމައި ހިތަށް އެރި މިއީ އާމްދަނީ ހޯދަން ވެސް ކުރަން ރަނގަޅު ކަމެކޭ އަސްލު. އެއީ ފެށުނު ގޮތަކީ." ޒަމީރު ބުންޏެވެ.\nޒަމީރު "ވަގުތު" އާ ވާހަކަ ދައްކަނީ. --- ވަގުތު އިމޭޖަސް\nޒަމީރު ކިޔައި ދިން ގޮތުގައި ކުރެހުމުގެ ދާއިރާއިން ކުރިއަށް ދިއުމަށް އޭނާ އަށް އެންމެ ބޮޑު އެހީތެރިކަމެއް ފޯރުކޮށްދިނީ އޭނާގެ އާޓް މުދައްރިސް ހަސަން ޒަރީރުއެވެ. އޭނާގެ ހުނަރު ދިރުވާ އާލާކޮށް ކުރިއަރުވާ އާޓިސްޓެއްގެ ގޮތުގައި އޭނާގެ ހުނަރު ތަރުތީބު ކޮށްދިނީ އޭނާ ކަމަށް ޒަމީރު ވަނީ ބުނެފައެވެ.\nއެންމެ ފުރަތަމަ އާމްދަނީ ހޯދުމުގެ ގޮތުން ކުރެހުމެއް ކުރަހާފައި ވަނީ ސްކޫލް ދައުރު ނިމުމަށް ފަހުގައެވެ. އެއީ އާއިލާ މެމްބަރަކަށް އޭނާ ކޮށްދިން މަސައްކަތެއް ކަމަށް ވެސް އޭނާ ވަނީ ބުނެފައެވެ.\n" އެންމެ ފުރަތަމަ މަސައްކަތް ހަނދާން ހުރޭ. އެއީ ސްކޫލް ނިމުނުތަނާ ލިބުނު ފުރުސަތެއް. އެއީ އާއިލާ މީހެއްގެ ގޭގައި ފާރުގައި ކުރެހުމެއް ކުރަހަން ލިބުނު ފުރުސަތެއް އެއީ" ޒަމީރު ބުންޏެވެ.\nޒަމީރުގެ މަސައްކަތްތަކުގެ ތެރެއިން އޭނާ އަށް އެންމެ ހިތްހަމަޖެހިގެން ކުރެވުނު މަސައްކަތަކީ މާލޭގެ ރައިވެރިބޭ މައިޒާންގައި އޭނާ ކުރަހާފައިވާ ކުރެހުންތައް ކަމަށް އޭނާ ބުންޏެވެ. އެ މަސައްކަތުގެ ފުރިހަމަކަން ފެނި އެތައް ބައެއްގެ ތައުރީފު އޭނާ އަށް ލިބުނެވެ. މި ދާއިރާއިން ޒަމީރު ކުރާ އުންމީދަކީ ކުރެހުމާއި ފަންނުވެރި މަސައްކަތާ ގުޅުން ހުރި އަމިއްލަ ކުންފުންޏެއް އުފެއްދޭނެ ދުވަހެއް ފެނުމެވެ.\nމުހައްމަދު ޒަމީރު (ބަނބޫ). --- ވަގުތު އިމޭޖަސް\n"އެންމެ ބޭނުންވަނީ އަމިއްލަ ކުންފުންޏެއް އުފެއްދޭނެ ދުވަހެއް ދެކެން. އެއީ އަމިއްލަ ބްރޭންޑް އޮފް އާޓްސް އާ އެއްކޮށް." އޭނާ ބުންޏެވެ.\nކުރެހުމާއި އާޓް އާއި ހުރި ކޮންމެ މަސައްކަތަކީ ވެސް ތަފާތު މަސައްކަތެއް ކަމަށް ވާތީ ކޮންމެ ކްލައިންޓެއްގެ ބޭނުންތަކާއި އެއްގޮތަށް މަސައްކަތް ބައްޓަން ކުރަން ޚާއްސަ އިސްކަމެއް ދޭކަން އޭނާ ވަނީ ފާހަގަކޮށްފައެވެ. އަދި ކޮންމެ އާ މަސައްކަތަކީ އޭނާގެ ހުނަރު ދައްކާލަން ލިބޭ ފުރުސަތަކަށް ވާތީ އެ ހުނަރު އާއްމުންނާ ހަމައަށް ތަފާތު ފެންނާނެ ފަދަ ގޮތަކަށް ގެނެސްދެވޭތޯ މަސައްކަތް ކުރާ ކަމަށް އޭނާ ބުންޏެވެ.\n" ކޮންމެ މަސައްކަތަކީ ވެސް ތަފާތު މަސައްކަތެއް. އެއީ ތަފާތު އާޓެއް ދައްކާލަން ފުރުސަތު ލިބޭ. ކަސްޓަމަރުން ހިތްހަމަޖެހޭ ގޮތަށް ކަންކަން މެނޭޖު ކުރެވޭތޯ އަސްލު ވަރަށް މަސައްކަތް ކުރަން. އެ މީހުން އަހަރެންގެ މަސައްކަތް ބަލައިގަތުން މާ މުހިންމު އަހަންނަށް އެ މަސައްކަތެއް ކަމުދިއުމަށް ވުރެ ވެސް." ޒަމީރު ބުންޏެވެ.\nޒަމީރު ކުރާ މަސައްކަތްތަކުގެ ތެރެއިން އެންމެ ގިނަ ވަގުތު ހޭދަވާ މަސައްކަތަކީ ފާރުގައި އެކި ޑިޒައިންތަކަށް ކުރަހާ ކުރެހުންތަކަށް ނަގާ ވަގުތު ކަމަށް އޭނާ ވަނީ ހާމަކޮށްފައެވެ. އެގޮތުން އާއްމުކޮށް ފާރުގައި ކުރަހާ ބޮޑު ކުރެހުމެއް ކުރަހާ ނިންމާލަން 2-3 ދުވަސް ނަގާކަމަށް އޭނާ ވަނީ ބުނެފައެވެ.\nކުރެހުމުގެ މަސައްކަތް ކުރާ އިރު އެންމެ ބޮޑަށް އުނދަގޫ ވަނީ މަސައްކަތަށް ބޭނުންވާ ތަކެތި ލިބުމުގައި ދަތިތައް ދިމާވުމުން ކަމަށް އޭނާ ބުނެއެވެ. ނަމަވެސް އެ ދަތިތަކާއެކު ވެސް މިއީ އާމްދަނީ ހޯދަން ކުރަން އެންމެ އެކަށީގެންވާ އެއް މަސައްކަތް ކަމަށް ޒަމީރު ބުނެއެވެ. އެހެންކަމުން މި ދާއިރާއިން ކުރިއަށް ދާން ބޭނުންވާ މީހުންނަށް އޮތީ ކެރިގެން އެ މަސައްކަތާއި ކުރިމަތިލުން ކަމަށާއި، މިއީ ރަނގަޅު މުސްތަގުބަލެއް އޮތް ދާއިރާ އެއް ކަމަށް އޭނާ ވަނީ ބުނެފައެވެ.\nޖޫން 25, 2021 12:31\nޖޫން 25, 2021 15:39\nކޮންމެ ތަނެއްގަ ކުރެހިޔަސް އަދި ކުރެހުމުހެ ހުނަރުން ތަތްތެޅުނަސް، އިސްލާމީ މިންގަނޑުން ބޭރުގައި ކުރެވޭ ހުރިހާކަމެއް ވަނީ ބޭކާރެވެ. މީހާ މިދުނިޔެ ދޫކޮއްދާއިރު އެފަދަ ކަމަކުން ކުރާނެ ހަމަ އެއްފައިދާއެއްވެސް ނެތްތާގައި އެކަމުގެ ސަބަބުން ތިމާއަށް އާޚިރަތުގައި ވޭންދެނިވި އަޒާބު ކުރިމަތިކުރިވަފާނެއެވެ. ވީމާ ކުރާ ކޮންމެ ކަމެއްވެސް މާތް ރަސްކަލާނގެ ކަނޑައަޅުއްވާފއިވާ އިމުގެ ތެރެއިން ކުރެވޭތޯ މަސައްކަތްކޮއް އަދި ތިމާގެ މައްޗައް ވާޖިބު ކުރައްވާފައިވާ އެންމެހާކަމަކައް ހުރަސް ނޭޅޭގޮތައް ކުރާށެވެ. ބުއްދީގެ ބޭނުން ހެޔޮގޮތުގައި ހިފުމަކީ މިއެވެ. ހަމަކަށަވަރުން އެކަމެއްގައި އިމެއް ކަނޑައަޅުއްވާފައި ނުވާ އެއްވެސް ކަމެއް މާތްރަސްކަލާނގެ އިންސާނުންގެ ހަޔާތަކު ނުލައްވައެވެ. އެ އިންތަ އިސްލާމްދީނުގެ ޝަރުއު ކުރެވިގެންވެއެވެ.\nޖޫން 26, 2021 01:57\nއިންސާނަކު ކުރިއަރާތަން ފެނުމުން އެއީ ހަރާންކަމެއް! މިގައުމުގަ ތިބީ މުސްލިމުންނޭ ކިޔާފަ އެދީނަށް މީހުންގެ ހިތްތަކުގަ ނަފްރަތު އުފައްދަން ތިބި ބައެއް!\nޖޫން 26, 2021 22:14\nވަރައް ރަނގަޅު ނަސޭހަތެއް ވާސް..


" Eid Ufaa Faalhu Kurun Huhdha, Namaves Ekan Kuran Vaanee Meehunnah Undhagoo Nuvaane Gothah" - Vaguthu\nއީދު އުފާ ފާޅު ކުރުން ހުއްދަ ވެގެންވާ ކަމަށާއި، ނަމަވެސް އެކަން ކުރަން ވާނީ މީހުންނަށް އުަނދަގޫ ނުވާނެ ގޮތަށްކަމަށް މިއަދުގެ ހުތުބާގައި ވިދާޅުވެއްޖެއެވެ.\n"ައަފަރާތު ދުވަހުގެ މާތްކަން" ގުޅޭގޮތުން މިއަދު ރާއްޖޭގެ އެކި ކަންކޮޅުތަކުގައި އިއްވި ހުތުބާގައި ވިދާޅުވެފައި ވަނީ، މި މަހުގައި އަންނަ މަތިވެރި ދުވަހަކީ އީދު ދުވަސް ކަމަށެވެ. އަދި ކުޅަދާނަކަން ލިބިގެންވާ މީހާ އުލްހިޔާ ކަތިލުމަކީ ގަދަވެގެންދާ ސުންނަތެއް ކަމަށެވެ. އަދި ގިނަގުނަ ދަރުމަ އާއި ސަވާބުވެސް ލިބޭ ކަމެއް ކަމަށެވެ.\nއަދި އީދު ދުވަސްތަކަކީ މުސްލިމުންނަށް އުފާކޮށް އުފާފާޅު ކުރާ ދުވަސްތައް ކަމަށާއި، ގާތް ތިމާގެ މީހުންނާއި ރަހުމަތްތެރިންނަށް ޒިޔާރަތްކޮށް، ތަހުނިޔާ ކިއުމުގެ ދުުވަސްތައް ކަމަށް ހުތުބާގައި ވެއެވެ.\n"އީދު ދުވަހު މުސްލިމުން އެކަކު އަނެކަކާއި ބައްދަލުވެ، ހެޔޮ ދުއާ އާއި އުފާވެރިކަމުގެ ޝުއޫރުތައް ފާޅުކުރަން ޖެހެއެވެ. އީދު ދުވަހަކީ އެކަކު އަނެކަކަށް ސަލާމްކޮށް އެކަކު އަނެކަކަށް ޒިޔާރަތް ކުރާ ދުވަހެވެ.އީދު ނަމާދަށްފަހު ގާތް ތިމާގެ މީހުންނާއި، ރަހުމަތްތެރިންނަށް ޒިޔާރަތްކޮށް، އީދުގެ ތަހުނިޔާ ކިޔުމާއި، އީދު ސަލާމް ކުރުން މުސްތަހައްބުވެގެން ވެއެވެ". ހުތުބާގައި ވެއެވެ.\nއިތުރަށް ހުތުބާގައި ވިދާޅުވެފައި ވަނީ، އީދުގައި އުފާފާޅު ކުރުމަކީ ހުއްދަ ކަމެއް ކަމަށާއި، ނަމަވެސް އީދޫގެ ކުޅިވަރުތައް ކުޅެ ހަދަން ޖެހޭނީ އިސްލާމީ ހަމަތަކާއި އުސޫލުގެ މަތިން އަހްލާގީ މިންގަނޑުން ބޭރުނުވެ ކަމަށެވެ.\n"ތިމާގެ އަމިއްލަ ނަފްސަށާއި، އެހެން މީހުންނަށްވެސް އުނދަގޫ ނުވާނޭ ގޮތަށެވެ. އަދި އާއްމު މަސްލަހަތަަށްޓަކައި ހެދިފައިވާ ގާނޫނުތަކާއި، ގަވާއިދުތަކާއިވެސް ހިލާފު ނުވާނެ ގޮތަށެވެ". ހުތުބާގައި ވެއެވެ.\nހުތުބާގައި ވިދާޅުވެފައި ވަނީ ހައްޖު މަހުގެ ފުރަތަމަ 10 ދުވަސް ވޭތު ކުރަމުންދާއިރު، މިއީ ހެޔޮކަމުން ފުރިގެންވާ ބަރަކާތްތެރި ދުވަސްތަކެއް ކަމަށެވެ. އަދި މި ދުވަސްތަކަކީ ތަގުވާވެރިވުމުގެ ދުވަސްތައް ކަމަށާއި، ކުރެވިފައިވާ ކުށްފާފަތުކުން ތައުބާވުމުގެ ދުވަސްތައް ކަމަށް ހުތުބާގައި ވެއެވެ.\nހުތުބާގައި ވިދާޅުވެފައި ވަނީ، މާތް ދުވަސްތަކުގެ ތެރޭގައި ހިމެނޭ އެންމެ މާތް ދުވަހަކީ ހައްޖު ދުވަސް ނުވަތަ އަރަފާތް ދުވަސް ކަމަށެވެ.\n"އެ ދުވަހު އަރަފާތު ބިމަށް ޖަމާވެފައިތިބޭ ހައްޖުވެރިންގެ ފާފަތައް މާތްﷲ ފުއްސަވާ ދެއްވައެވެ. އެއީ ފާފަ ފުއްސެވުމާއި އަފޫ ކުރެއްވުމުގެ ދުވަހެވެ. ނަރަކައިން ދިންނަވައި މުއްތި ކުރެއްވުމުގެ ދުވަހެވެ". ހުތުބާގައި ވެއެވެ.\nހުތުބާގައި ވިދާޅުވެފައި ވަނީ، ހައްޖުގެ މަތިވެރި އަޅުކަން އަދާ ކުރުމުގެ ނަސީބު ނުލިބޭ މީހުންވެސް މި ދުވަހުގެ ސަވާބު މަހުރޫމްވެގެން ނުވާ ކަމަށެވެ. އެގޮތުން އެ ނަސީބު ނުލިބޭ މީހުން އަރަފާތު ދުވަހު ރޯދަ ހިފުން މޮޅު އިތުރުވެގެން ވާކަމަށް ހުތުބާގައި ވެއެވެ.\n"އަރަފާތު ދުވަހުގެ ރޯދަ ހިފުމަކީ ފާއިތުވެ ދިޔަ އަހަރާއި އަންނަ އޮތް އަހަރުގެ ކުދި ފާފަތައް ފުހެވޭ ކަމެއް ކަމުގައި ރަސޫލާގެ އަަރިހުން ސާބިތު ވެއެވެ".\nއަދި އަރަފާތު ދުވަހުގައި ފާފަ ފުއްސެވުމަށް އެދި ގިނަގިނައިން ދުއާ ކުރުމަށް އަންގާފައިވާކަމަށް ހުތުބާގައި ވެެއެވެ.


އަހަރުގެ މޮޅުކުޅުންތެރިއާގެ އެވޯޑް ދަނގަޑޭ އާއި ، ފަދުވާއަށް – Haftha\nWed,3June, 2020, 6:44 pm\nއަހަރުގެ މޮޅުކުޅުންތެރިއާގެ އެވޯޑް ދަނގަޑޭ އާއި ، ފަދުވާއަށް\nއެފްއޭމް އާއި މޯލްޑިވްސް ފުޓްބޯލް ގުޅިގެން ބާއްވާ މި އަހަރުގެ މޮޅު ކުޅުންތެރިޔާގެ މަގާމާއި އެންމެ ގިނަ ލަނޑު ޖެހި ކުޅުންތެރިއަކަށް ދޭ ރަންބޫޓު އަނެއްކާވެސް އަލީ އަޝްފާގު (ދަގަނޑޭ) ހޯދައިފިއެވެ.\nފަރުކޮޅުފުށީގައި ބޭއްވި މޯލްޑިވްސް ފުޓްބޯލް އެވޯޑްސް ހަފުލާގައި ޓީސީ އާއި ނިއު ރޭޑިއަންޓަށް އަހަރުގެ ދެ މުބާރާތް ކާމިޔާބު ކޮށްދިނުމުގައި އެންމެ މުހިންމު ދައުރެއް އަދާ ކުރި، އަލީ އަޝްފާގް ‘ދަގަނޑޭ’ އެއްވަނަ ފޯވާޑް ހޯދިއިރު މި މަގާމާއެކު އޭނާ ވަނީ މޮޅު ކުޅުންތެރިޔާގެ މަގާމު ރެކޯޑު އަދަދަކަށް ހޯދާފައެވެ.\nދަގަނޑޭ ރަންބޫޓު ހޯދީ މި ސީޒަނުގައި 42 ގޯލް ޖަހައިގެންނެވެ. އެއީ ނިއުރޭޑިއަންޓް ސްޕޯޓްސް ކުލަބާއި ޓީސީ ސްޕޯޓްސް ކުލަބަށް ޖެހި ލަނޑުތަކާއެކުގައެވެ. އަހަރުގެ މޮޅު ކުޅުންތެރިޔާގެ މަގާމު އޭނާ ހޯދީ ކުލަބް އީގަލްސް ގެ އަހުމަދު ރިޒުވާން (ރިޒޭ) އާއި އިބްރާހީމް މަހުދީ (ފޭދޫ އިއްބެ) އާއި ވާދަކޮށްގެންނެވެ.\nއަހަރުގެ އެންމެ މޮޅު އަންހެން ކުޅުންތެރިޔަކަށް ހޮވިފައިވަނީ ގައުމީ އަންހެން ޓީމުގެ ކެޕްޓަން ފަދުވާ ޒާހިރެވެ. މިއަހަރު ބޭއްވި އޮލިމްޕިކް ކޮލިފިކޭޝަންގައި ފަދުވާ ވަނީ މޮޅު ކުޅުމެއް ދައްކާފަ އެވެ. މިއަހަރު އޭނާގެ އެންމެ ހާއްސަ ކާމިޔާބަކީ ސިންގަޕޫރުގައި ބޭއްވި ސިންގަޕޫރު އިންޓަނޭޝަނަލް ކުއަޑަ ރެންގިއުލާ މުބާރާތުގެ ލޯ މެޑަލް ރާއްޖޭގެ ޓީމަށް ހޯދައިދިނުމުގައި އެހީތެރި ވުމެވެ.\nމި އަހަރުގެ އެންމެ މޮޅު ކޯޗަކީ، ދިވެހި ޕްރިމިއާ ލީގް ޓީސީއަށް ހޯދައިދިން މުހައްމަދު ނިޒާމެވެ. މިއީ މޮޅު ކޯޗުގެ އެވޯޑް އޭނާ ހޯދި ދެ ވަނަ ފަހަރެވެ. އަދި އެންމެ މޮޅު ގޯލްކީޕަރުގެ އެވޯޑް ހޯދީ، ޓީސީގެ ކީޕަރު ނޭޕާލްގެ ކިރަން ކުމާރު ލިމްބޫ އެވެ. މިދިޔަ އަހަރު ވެސް ޓީސީއަށް ކުޅުނު ލިމްބޫ ވަނީ މިއަހަރުގެ ދިވެހި ލީގްގެ އެންމެ މޮޅު ގޯލްކީޕަރުގެ އެވޯޑް ހޯދާފަ އެވެ. މި އަހަރުގެ އެންމެ މޮޅު ބިދޭސީ ކުޅުންތެރިޔާގެ އެވޯޑް ހޯދީ މާޒިޔާގެ ކޯނޭލިއަސް ސްޓްވާޓް ‘ކޯނޭ’ އެވެ.\nމިއަހަރުގެ ‘ޖޫލޭ އެވޯޑް’ ހޯދީ، ނިއު ރޭޑިއަންޓްގެ ހަމްޒާ މުހައްމަދު ‘ހަމްޕް’ އެވެ. އެއީ ދިވެހި ޕްރިމިއާ ލީގްގައި ނިލަންދޫ ކޮޅަށް ޖެހި ރީތި ލަނޑުންނެވެ. މިއަހަރުގެ ލައިފްޓައިމް އެޗީވްމެންޓް އެވޯޑް ލިބިލައްވާފައި ވަނީ ރާއްޖޭގެ ކުރީގެ ފީފާ ރެފްރީ މައްލާ ޅަހުއްތުއަށެވެ.\nއަހަރުގެ އެންމެ އުންމީދީ ފިރިހެން ކުޅުންތެރިއަކަށް ހޮވުނީ ށ. ފޯކައިދޫ އަށް ކުޅުނު މުހައްމަދު ޖައިލަމް (އޮގީ) އެވެ. މީގެއިތުރުން މި ހަފުލާގައި 2008 އަދި 2018 ވަނަ އަަހަރުގެ ސާފް ޗެމްޕިއަންޝިޕް ކާމިޔާބުކުރި ކުޅުންތެރިންނަށް ވަނީ ހާއްސަ މެޑަލެއް ދީފައެވެ. މީގެއިތުރުން 2018 ވަނަ އަހަރުގެ މުބާރާތުގެ އެންމެ މޮޅު ކުޅުންތެރިޔާގެ މަގާމު ހޯދި ގޯލްކީޕަރު ފައިސަލްގެ އަގުވަޒަންކޮށްފައިވެއެވެ.


ފެނާއި ނަރުދަމާ ނިޒާމު ޑިޒައިން ކުރުމަށް ރިޔަން އާއި ހަވާލުކޮށްފިMikal News\nފެނާއި ނަރުދަމާގެ މަސައްކަތް ކުރިއަށްދާ ގޮތް ބެލެހެއްޓުމަށް ރިޔަން ޕްރައިވެޓް ލިމިޓެޑާއި އެކު އެއްބަސްވުމުގައި ސޮއިކުރަނީ: ފޮޓޯ އެންވަޔަރމަންޓް މިނިސްޓްރީ\nފެނާއި ނަރުދަމާ ނިޒާމު ޑިޒައިން ކުރުމަށް ރިޔަން އާއި ހަވާލުކޮށްފި\n3 ފެބުރުއަރީ 2015, 12:22 |\nފުވައްމުލަކުގައި ގާއިމް ކުރުމަށް ހަމަޖެހިފައިވާ ފެނާއި ނަރުދަމާ ނިޒާމު ޑިޒައިންކޮށް އަމަލީ މަސައްކަތް ކުރިއަށްދާ އިރު އެމަސައްކަތް ބެލެހެއްޓުމަށް ރިޔަން ޕްރައިވެޓް ލިމިޓެޑާއި ހަވާލުކޮށްފިއެވެ. މިއަދު މޫކައި ހޮޓަލުގައި ބޭއްވި ރަސްމިއްޔާތުގައި ފުވައްމުލަކުގެ ފެނާއި ނަރުދަމާގެ ނިޒާމް ޑިޒައިންކޮށް އަމަލީ މަސައްކަތް ބެލެހެއްޓުމަށް ރިޔަން އާއި ހަވާލުކޮށްފައި ވަނީ 6.4 މިިލިއަން ރުފިޔާ އަށެވެ.\nއެ ޕްރޮޖެކްޓުގެ ޑިޒައިން ކުރުމުގެ މަސައްކަތް އަންނަ އޮގަސްޓް މަހުގެ ތެރޭގައި ނިންމާލެވޭނެ ކަމަށް ލަފާކޮށްފައިވާ އިރު، މަސައްކަތް އެއްކޮށް ނިންމުމަށް ކަނޑައަޅާފައި ވަނީ ދެ އަހަރު ދުވަހުގެ ތެރޭގަ އެވެ. ރަސްމިއްޔާތުގައި ވާހަކަފުޅު ދައްކަވަމުން އެންވަޔަރަމަންޓް މިނިސްޓަރު ތޯރިގް އިބްރާހިމް ވިދާޅުވީ، ފުވައްމުލަކުގައި ގާއިމްކުރަން ހަމަޖެހިފައިވާ ފެނާއި ނަރުދަމާގެ ނިޒާމަކީ އެ ރަށުގެ ރައްޔިތުންގެ ވަރަށް ދިގު އިންތިޒާރެއް ކުރަމުން އައި ކަމެއް ކަމަށެވެ.\nއެންވަޔަރ މިނިސްޓްރީ އިން ވިދާޅުވީ މި މަޝްރޫއުގެ ޑިޒައިން އެންޑް ސުޕަރވިޝަން މަސައްކަތް ކާމިޔާބު ކުރި ފަރާތް ކަމުގައިވާ ރިޔަން ޕްރައިވެޓް ލިމިޓެޑް އިން ހުށަހަޅާފައިވާ ޖުމްލަ އަގަކީ 6,413,332.2 ރުފިޔާއެވެ. މި މަޝްރޫޢު ޑިޒައިން އެންޑް ސުޕަރވިޝަން މަސައްކަތް ނިންމުމަށް އެފަރާތުން ހުށަހަޅުއްވާފައިވާ މުއްދަތަކަކީ ސޮއިކުރާ ތާރީޚުން ފެށިގެން 24 މަސް ދުވަހެވެ.\nމި ޕްރޮޖެކްޓަކީ، ކުވެއިތު ފަންޑު ފޯ އަރަބް އިކޮނޮމިކް ޑެވެލޮޕްމަންޓުގެ ލޯން އެހީގެ ދަށުން 174 މިލިއަން ރުފިޔާ އާއި ސަރުކާރުގެ ބަޖެޓުން 57 މިލިއަން ރުފިޔާއާ އެކު ޖުމްލަ 231 މިލިއަން ރުފިޔާ ހަރަދުކޮށްގެން ގާއިމްކުރާ ނިޒާމެކެވެ.


ކޮންމެ ކަމަކާ ގުޅިގެން މާޔޫސްވި ނަމަވެސް މާޔޫސްކަން އުފާވެރިކަމަށް ބަދަލު ކޮށްލަން ވަރަށް ފަސޭހައިން ކުރެވިދާނެ ޢަމަލެއް!\nމިއަދު މި ބުނެދެނީ މާޔޫސްކަން ފިލުވައިލަން ވަރަށް ފަސޭހަ މަގެކެވެ. ކުރަން އުޅޭކަންކަން ވަރަށް ފަސޭހަކަމާއިއެކު ޙާޞިލުކުރެވުމުގެ މަގެވެ. ކާމިޔާބީ އާއިއެކު ދޮރުހުޅުވުމަށް ބޭނުންވާ ތަޅުދަނޑިއެވެ.\nކޮށްލަންވީ ހަމަ ވަރަށް ކުޑަކުޑަ ކަމެކެވެ. ނަމާދާއި ނަމާދުގެ ކުރިންނާއި ފަހުން ކުރަން ބޭނުންވާ ހުރިހާ އަޅުކަމެއްކޮށް ނިންމައިލާށެވެ! އެއަށްފަހު މާގިނައިރަކު ނޫނެވެ. އެންމެ3މިނިޓްއިރު ވަންދެން މުސައްލަމަތީގައި އިނދެ ހަމައެކަނި ﷲ ތަޢާލާ އާއިމެދު ފިކުރުކުރާށެވެ! އަދި ނިދަން އޮށޯތުމުގެ ކުރިންވެސް ހަމަ މިފަދައިން ކަންތައް ކުރާށެވެ.\nމިފަދައިން ހޭދަކޮށްލާ ވަގުތުތަކުގައި ވަކި އެއްޗެއް ކިޔަވާކަށް ވެސް ނުބުނާނަމެވެ. ހަމަ އެކަނި ކުރަން ބޭނުންވާ ކަމަކީ ﷲ ތައާލާ ޢާއިމެދު ފުންކޮށް ވިސްނައި ފިކުރުކޮށްލުމެވެ. ތިމާގެ އަމަލުތަކާއިމެދު ވެސް ވިސްނައި ފިކުރުކޮށްލުމެވެ. ﷲ ތަޢާލާގެ ވާގިފުޅާއިއެކު ތިބާގެ މާޔޫސްކަން އުފާވެރިކަމަށް ބަދަލުވެގެންދާތަން ދާދި އަވަހަށް ފެނިގެންދާނެއެވެ! އިން ޝާ ﷲ!\nޖުމުލަ ގޮތަކަށް ބުނާނަމަ އެންމެ ބޮޑު މާޔޫސްކަމެއްގައި އަބަދުވެސް ތިބެނީ އެމީހަކު ޙާޞިލުލުކުރަން ބޭނުންވާ ކަންކަން ޙާޞިލު ނުކުރެވުމުން މާޔޫސްވާ މީހުންނެވެ. ސުވާލަކީ މާޔޫސްވުމަކީ އެއްވެސް މައްސަލައެއްގެ ޙައްލު ހެއްޔެވެ؟ ނުވަތަ އަމިއްލ ހަށިގަނޑަށް އިތުރަށް އަނިޔާ ކުރުން ހެއްޔެވެ؟\n--އިސްލާމީ ތިލަވަފުގެ ދަރުސަކުން\nޢުމުރަށް ނުބަލާށެވެ! ލަދުނުގަނެ އަލްޙަމްދުކިޔަން ދަސްނުކޮށް ނަމާދު ފުރިހަމައެއް ނުކުރެވޭނެ!: މުފްތީ މެންކް\nތިމާއާ ﷲ ތަޢާލާ ގުޅުވާލަދޭ ފާލަން-: މުފްތީ މެންކް\nދިރިއުޅެންކުރާ މަސައްކަތުން އެކަށީގެންވާ ނަފާ ނުލިބޭނަމަ މަސައްކަތް ކުރުން ނިކަން މިގޮތަށް އިޞްލާޙްކޮށްލަބަލާށެވެ!\nތިބާއަށް އޮތީ ތިބާގެ އީމާންކަން ޞައްޙަކޮށް ވަރުގަދައަށް ތާޒާ ކުރުމެވެ. ދިފާޢު ކޮށްދެއްވުމުގެ ޒިންމާ ﷲ ތަޢާލާ ވަނީ ނަންގަވާފައެވެ!\nއެއްވެސް މީހަކަށް އެމީހާ މަރުވާނެގޮތް ނުނިމޭނެ! ލިބިގެންވަނީ ޙަޔާތް ހޭދަކުރާނީ ކޮންގޮތަކަށްކަން ނިންމުމުގެ އިޚްތިޔާރު!\nތިބާގެ މަރަށް އުޑާއި ބިން ކަރުނަ އަޅާނެތޯ؟\n13 އޮކްޓޯބަރ 2021


Jabir'ah Hamlaa Dhin Massalaiga2Meehaku Hayyaru Koffi - Vaguthu\nބައެއް ގައުމުތަކުގެ އަދަދުތައް ދަށަށް! - 15 ގަޑިއިރު ކުރިން\nޖާބިރަށް ހަމަލާ ދިންކަމުގެ ތުހުމަތުގައި ދެ މީހަކު ހައްޔަރުކޮށްފި\n4 މަސް ކުރިން ( ސެޕްޓެމްބަރު 23, 2021 )\nމަތިވެރީގައި ޖާބިރާއި ދެކޮޅަށް މުޒާހަރާ ކުރަނީ\nއއ. މަތިވެރިން ރައްޔިތުން މަޖިލީހުގެ ކާށިދޫ ދާއިރާގެ ޑީއާރްޕީ މެންބަރު އަބްދުﷲ ޖާބިރަށް ހަމަލާދިން ކަމުގެ ތުހުމަތުގައި ދެ މީހަކު ފުލުހުން ހައްޔަރުކޮށްފިއެވެ.\nމިދިޔަ އަންގާރަ ދުވަހުގެރޭ ޖާބިރު މަތިވެރިއަށް ވަޑައިގެންނެވުމުން އޭނާއާ ދެކޮޅަށް އެ ރަށު ރައްޔިތުން ވަނީ މުޒާހަރާކޮށްފައެވެ. މައްސަލަ ގޯސްވީ އެރަށުގައި ހުންނަ އޭނާގެ ގެސްޓްހައުސް، ބިމަށް ކުލި ނުދައްކާ ކަމަށް ބުނެއެވެ.\nނަމަވެސް އެ ވާހަކަތައް ޖާބިރު ދޮގުކުރައްވައެވެ. އެ ހަމަނުޖުހުމުގެ ތެރެއިން އެ ރަށު ޒުވާނުންތަކެއް ޖާބިރަށް ހަމާލާދިން ކަމަށްވެއެވެ.\nފުލުހުންގެ މީޑިއާ އޮފިޝަލް "ވަގުތު"އަށް ވިދާޅުވީ ޖާބިރަށް ހަމަލާދިން ކަމުގެ ތުހުމަތުގައި ކޯޓު އަމުރުގެ ދަށުން ދެ މީހަކު ހައްޔަރުކޮށްފައިވާ ކަމަށެވެ. އެއީ 29 އަހަރުގެ ފިރިހެނަކާއި 42 އަހަރުގެ ފިރިހެނެކެވެ.\nޖާބިރާ ދެކޮޅަށް މަތިވެރި ރައްޔިތުން އަޑު އުފުލަން ފެށުމުން ފުލުހުން ވަނީ އޭނާއަށް ރައްކާތެރިކަން ފޯރުކޮށްދީފައެވެ.\nމެންބަރު ޖާބިރު ދޫކޮށްލައިފި\nސެޕްޓެމްބަރު 23, 2021 16:25\nޖާބިރު ހަދަނީ ހުސްދޮގެވެ. ޖާބިރަކީ ވަރަށްބޮޑު މަކަރުވެރިއެކެވެ. ކުލި ނުދައްކައި ހުރެގެން އެތަނުން ނަފާ ނެގިގެން ނުވާނެއެވެ. ޖާބިރު ކުލި ނުދައްކާކަން މަތިވެރި ކައުންސިލް ގެ ރައީސަށް އައުގުރާނަ ގޮވި ވީޑީއޯއިންވެސް އެނގެއެވެ.


iPhone 13: heekuraa varah vure avasvedhaane\nއައިފޯން 13: ޑިޒައިނާ ބެހޭ ގޮތުން މަޝްވަރާކުރެވޭއިރު ފޯނު ނެރުން ލަސްނުވާނެ ކަމަށް ބުނެވޭ\nއައިފޯން 13 ތައާފުރު ކުރުން އަދި އޮތީ އެވެ. މިއަހަރުގެ ކޮންމެވެސް ދުވަހެއްގެ މިކަމަށް ހާއްސަ ހަފުލާއެއް އޮންނާނެ އެވެ. ސްމާޓްފޯން ކޮމިއުނިޓީ އެންމެ ބޮޑަށް އުފާކުރާ ދުވަހަކީ އައިފޯން މަރުކާގެ އާ ފޯނުތައް ނެރޭ ދުވަހެވެ.\nސޯޝަލް މީޑިއާގައި ފޯރި ނަގާ މީހުން ބުނަނީ އައިފޯން 13 ހީކުރި ވަރަށް ވުރެ އަވަސް ވާނެ ކަމަށެވެ. އަދި ހީކުރާ ވަރަށް ވުރެ މޮޅު ފީޗާތައް ވެސް ހުންނާނެ ކަމަށެވެ. އައިފޯން ހުންނާނެ ގޮތަކީ މިއެވެ. ފޮޓޯތަކަށް ބަލާށެެވެ. އެންމެ ބޮޑަށް ލަފާ ކުރެވޭ ގޮތަކީ މިއެވެ.\nއައިފޯން 13 އަށް ބޭނުންވާ އޭ15 ބަޔޮނިކް ޗިޕްތައް އުފައްދަން އުޅޭ ވާހަކަ އިވުނު ދުވަސް ނޫން އަނެއް ދުވަހު ޗިޕްތައް އުފައްދާ ނިމެނީ ކަމަށް ބުނެފި އެވެ. މިހާރު ބުނަނީ އައިފޯން 13 އުފައްދަން ފަށައިފި ކަމަށެވެ.\nއެޕަލް އިން މިއިން ކަމަކާ ބެހޭ ގޮތުން އެއްޗެއް ނުބުނާނެ އެވެ. އެއީ ދުވަހަކު ވެސް އެޕަލްއިން ކަންކުރި ގޮތެއް ނޫނެވެ. ސަޕޯޓަރުން ފޯރި ނަގައި ޑިވައިސްތައް ހުންނާނެ ގޮތް އަބަދު ވެސް ކިޔައިދެ އެވެ. އަދި ސިފަ ދިމާ ކުރުމުގައި ކާމިޔާބު ކުރެ އެވެ.\nއެޕަލްއިން އައިފޯން 13 އަށް މިފަހަރު ތަފާތު ހެޔޮ ބަދަލެއް ގެންނާނެ އެވެ. ފޯނުތައް ބޭނުންކުރާ މީހުން އެދޭ ބަދަލުތަކެއް ފެންނާނެ އެވެ. ވާދަވެރި މާކެޓްގައި އެޕަލްާ ވާދަކުރެވޭ ފެންވަރުގެ ކުންފުންޏެއް ނެތް ނަމަވެސް، އެޕަލްއިން އައިފޯންތަކަށް ގެންނަ ވަރަށް ކުޑަ ބަދަލަކުން ވެސް ކުންފުންޏަށް މިލިއަނުން ފައިސާ ލިބެ އެވެ.


ދުނިޔެމަތީގައި ނުބައި އަމަލުތައް ކުރި މީހުންނާ ކަށްވަޅުން ބައްދަލު ކުރާނީ ނުބައި ވަސް ދުވާ، ހުތުރު އަދި ނުބައި ދުޝްމަނެއް! – Dhen.mv\nދުނިޔެމަތީގައި ނުބައި އަމަލުތައް ކުރި މީހުންނާ ކަށްވަޅުން ބައްދަލު ކުރާނީ ނުބައި ވަސް ދުވާ، ހުތުރު އަދި ނުބައި ދުޝްމަނެއް!\nމުޙައްމަދު ޝިފާއު February 23, 2021 - 11:31 am\nހަ ބިލިއަނަށް ވުރެ ގިނަ އިންސާނުން ދިރިއުޅެމުން އަންނަ މި ވަގުތީ ފާލަމުގައި އެއްބަޔަކު ލޯބިވެރިން ހާސިލު ކުރުމުގައި އެތައް ވަގުތެއް ނަގާލައެވެ. ފޯނުން ގުޅާ، އެތައް ވާހަކަތަކެއް ބަދަލު ކުރެއެވެ. މިފަދަ ކަންކަމުގައި ބައެއް މީހުން ކެއުމެއް ބުއިމެއް އަދި އަރާމު ކުރުމެއް ނެތި ވަގުތުތައް ނަގާލަނީއެވެ. ލޯބިވެރިޔާ ހާސިލު ކުރުމަށް ޓަކައި އެތައް މަސަައްކަތެއް ކުރަނީއެވެ. އެކުއްޖާގެ މޫނު ފެނޭތޯ އެކުއްޖާ ދިރިއުޅެމުން އަންނަ ގެ ވަށައިގެން ކުރުކާލި ވެސް ކަނޑަނީއެވެ.\nއަނެއް ބަޔަކު އެފަދަ ބުރަ މަސައްކަތުން ގިނަގުނަ ވަގުތުތައް ނަގައިލައިގެން ހޯދި ބައިވެރިޔާ ގެއްލުމުގެ ހިތާމައިގެ ކަނޑުގައި ޣަރަޤު ވަމުން ދަނީއެވެ. އެކަމުގެ ހިތާމައިގައި ހިތާމަވެރި އެތައް ލަވަތަކެއް ޖަހައިގެން އެއަށް ވުރެ ބޮޑު ހިތާމަވެރިކަމަކަށް އަމިއްލަ ނަފުސު ހުށަހަޅަނީއެވެ. އެންމެ ފަހުން އެ ހިތާމަ ތަކަށް ކެތް ނުކުރެވިގެން ތިމާގެ ހަށިގަނޑާއި ޖިސްމު ވެސް ނަގާލާ އަމިއްލައަށް މަރުވުމުގެ ފިނޑި ޖަރީމާ ވެސް ހިންގަނީއެވެ.\nމީހުން ތޮއް ޖެހި ބަރާވެފައިވާ ވަގުތީ މި ދުނިޔޭގައި ތިމާ ހިތާމަ ކުރާއިރު، އެންމެން ވެސް ދެން ދާން އޮތް ގޯތީގެ އެކަނިވެރިކަމާމެދު އެއްވެސް ވަރަކަށް ހަނދުމަ ނުވަނީ ބާވައެވެ. އެތަނުގެ އަނދިރިކަން ނުވިސްނެނީ ބާވައެވެ. ނުވަތަ އެތަނުގެ ބިރުވެރިކަން ހިތަށް ތަސައްވަރު ނުކުރެވެނީ ބާވައެވެ. އެތަނުގައި ގަދަފަދަ މަލާއިކަތުންގެ ހަރުކަށި ސުވާލުތަކާ ކުރިމަތިލާން ޖެހޭނެ ކަން ސިކުނޑިއަށް ހަމަ ނުވިސްނެނީ ބާވައެވެ. މީގެ އިތުރުން އެތަނަކީ ތިމާގެ ނުބައި ޢަމަލުތަކުގެ ސަބަބުން ދެއަރިކަށި ޖައްސާ ފުނޑުކޮށްލެވޭނެ ތަނެވެ. އަދިވެސް ތިބާގެ ނަފްސާއި އަގުހުރި ވަގުތުތައް ހުސުްކޮށްލަންވީ ދުނިޔަވީ ވަގުތީި އުފަލަށް ޓަކައި ބާވައެވެ.\nގަބުރުސްތާނުގައި ދެން އެންމެ އަވަހަށް ކޮނެވޭނީ ތިބާގެ ކަށްވަޅު ކަމެއް އެނގެނީ ފަހެ ކާކަށް ހެއްޔެވެ؟ އެތަނަށް ދާއިިރު ތިބާގެ ބައިވެރިއަކަށް ތިބާ ގެންދާނީ ކާކު ހެއްޔެވެ؟ ހަމަ ޔަގީނުން ވެސް ތިބާ ދުނިޔެމަތީގައިި ކުރިހާ ޢަމަލެއް ނޫނީ ތިބާއާއެކު އެތަނުގައި ނުވާނެއެވެ. ތިމާގެ އަމަލު ތަކަކީ ހެޔޮ ޢަމަލެއް ކަމުގައި ވަނީނަމަ އެދުވަހުން ތިބާއާ ބައްދަލު ކުރާނީ މީރުވަސް ދުވާ ރީތި އަދި ތިބާގެ ހިތަށް ފިނިކަން ގެނެސްދޭ އެކުވެރިއެކެވެ. އެހެންނަމަވެސް ތިބާގެ ޢަމަލު ތަކަކީ ނުބައި އަމަލު ތަކެއް ނަމަ އެދުވަހުން ތިބާއާ ބައްދަލު ކުރާނީ ނުބައި ވަސް ދުވާ، ހުތުރު އަދި ނުބައި ދުޝްމަނަކެވެ. އޭނާ ވެގެންދާނީ ތިބާއަށް ހުރި އިތުރު ވޭނަކަށެވެ. އިތުރު ތަކުލީފަކަށެވެ. ބޮޑުވެގެންވާ ޢަޒާބަކަށެވެ.\nވީމާ ވިސްނާށެވެ. ނަފުސު ޠާހިރު ކުރުމަށް ތިމާގެ އަގުހުރި ވަގުތުތައް ހުސްކުރާށެވެ. ހެޔޮ ޢަމަލު ކުރުމުގައި ވަގުތު ހޭދަކުރާށެވެ. ފާފަތަކަށް ތަޢުބާވެ އެކަލާނގެ ހަޟްރަތަށް ކުއްތަން ވާށެވެ. އެހެނީ ތިބާ ތިބާގެ ކަށްވަޅަށް ޒިޔާރަތް ކުރަން ޖެހޭނީ އަދަކު ނުވަތަ މާދަމާ ނޫން ކަމެއް ނޭނގެއެވެ.\nޤިޔާމަތް ކައިރިވެއްޖެ ކަން އަންގައިދޭ ޢަލާމާތްތައް!\nދެ ޓޮމް ހޮލޭންޑް އޮޅި، އިންޑިއާއިން ސްޕައިޑަމޭން ބޮއިކޮޓް ކުރަނީ


Mihaathanah 12,000 loan faskohdhinumah edhifaivey: BML\nމިހާތަނަށް 12،000 ލޯނު ފަސްކޮށްދޭން އެދިފައިވޭ: ބޭންކް\nބޭންކް އޮފް މޯލްޑިވްސް: މިހާތަނަށް 12،000 ލޯނު ފަސްކޮށްދިނުމަށް އެދި ހުށަހަޅާފައިވާ ކަމަށް ބޭންކުން ބުނޭ\nމިހާތަނަށް 12،000 ލޯނު ފަސް ކޮށްދިނުމަށް އެދި ހުށަހަޅާފައިވާ ކަމަށް ބޭންކް އޮފް މޯލްޑިވްސްއިން ބުނެފި އެވެ.\nއެ ބޭންކުން މިރޭ ބުނީ ކޮވިޑް-19 އާ ގުޅިގެން ފަރުދުންނަށާއި ވިޔަފާރިތަކަށް ކުރިމަތިވާ ދަތިތަކަށް ހައްލެއް ހޯދައިދިނުމުގެ ގޮތުން އެ ބޭންކުގެ ލޯނުތައް ދެއްކުން ހަ މަސް ދުވަހަށް ފަސް ކޮށްދިނުމުގެ ފުރުސަތު ހުޅުވާލުމާއެކު މިހާތަނަށް 12،000 ލޯނު ފަސް ކޮށްދިނުމަށް އެދި ހުށަހަޅާފައިވާ ކަމަށެވެ.\nމިމަހުގެ ދެވަނަ ދުވަހުން ފެށިގެން ވަކިވަކިން ކޮންމެ ކަސްޓަމަރަކަށް ވެސް ފަސޭހައިން ލޮގިންކުރެވޭ ގޮތަށް ލޯނާ ގުޅޭ ހުރިހާ މައުލޫމާތު އެކުލެވޭ އަދި ލޯނު އަނބުރާ ދެއްކުން ފަސް ކުރުމަށް އެދި ހުށަހަޅޭ ގޮތަށް އޮންލައިން ޕޯޓަލްއެއް ގާއިމްކޮށް ވަނީ ހުޅުވާލާފަ އެވެ.\nލޯނު ފަސްކޮށްދިނުމަށް އެދި ހުށަހެޅުމުންވާނެ ގޮތް\nފުރަތަމަހަ މަސްދުވަސް: ބޭންކަށް އެއްވެސް ފައިސާއެއް ދައްކާކަށް ނުޖެހޭނެ. އިންޓަރެސްޓް ނަގާނީ ކޮމްޕައުންޑްކޮށެއް ނޫން.\nޖެހިގެން އަންނަ ހަ މަސް: ކޮންމެ މަހަކަށް ދައްކަން ޖެހޭނީ މިހާރު ލޯނަށް ދައްކަމުންދާ އަދަދަށްވުރެ 20 ޕަސެންޓުް މަދު އަދަދެއް.\nބާކީ މުއްދަތު: ލޯނު ދެއްކުން ފަސްކުރެި ފުރަތަމަ ހަ މަހުގެ އިންޓަރެސްޓް ލޯނަށް ދައްކަންޖެހޭ ފައިސާގެ ތެރޭގައި ހިމެނުމަށްފަހު ޖުމްލަ ފައިސާ ބާކީ މުއްދަތަށް ބަހާލާނެ.\nލޯނު ފަސް ކުރަން ބޭނުންވާ ކަސްޓަމަރުންނަށް ސެޕްޓެމްބަރު މަހުގެ ނިޔަލަށް ފުރުސަތު ދޭނެ އެވެ. އަދި މި މުއްދަތު ތެރޭގައި ކަސްޓަމަރު ބޭނުން ވަގުތަކު ލޯނު ދެއްކުން ފަސްކޮށްދިނުމަށް އެދެވިދާނެ އެވެ. ލޯނު އަނބުރާ ދެއްކުން ފަސްކޮށްދިނުމުގެ މުއްދަތު ގުނަން ފަށާނީ މިކަމަށް އެދި ހުށަހަޅާ މަހުން ފެށިގެނެވެ. އަދި ލޯނަށް ދައްކަންޖެހޭ ފައިސާ ނުދައްކާ ހުންނަތާ 30 ދުވަހަށްވުރެ އިތުރު ވެގެން ނުވާނެއެވެ.\nބީއެމްއެލް އިސްލާމިކްގެ ކަސްޓަމަރުންގެ ނަގާފައިވާ ޕާސަނަލް، ހައުސިން، އަދި ބިޒްނަސް ފައިނޭންސިން ތެރެއިން މުރާބަހާ ފައިނޭންސިން ފިޔަވައި ހުރިހާ ފައިނޭންސިން އަކަށްވެސް އަނބުރާ ދައްކަންޖެހޭ ފައިސާ ދެއްކުން ފަސް ކުރުމުގެ ފުރުސަތު ވަނީ ދީފަ އެވެ.\nބޭންކް އޮފް މޯލްޑިވްސް ކޮވިޑް-19 ކޮވިޑް-19 އިގެ ބަލާއާފާތް\nލޯނު ފަސްކޮށްދޭ ޕްރޮގްރާމުގައި އިތުރު ސްކީމްތައް\nމުވައްޒަފުން ވަކިކުރާނަމަ ޖޫރިމަނާ ކުރަނީ\nއަންނަ ހަފުތާ ބީއެމްއެލް ހުޅުވާނީ ހޯމަ އަދި ބުދާގައި\nސްޓުޑަންޓް ލޯން ދެއްކުން ހަ މަހަށް ފަސްކޮށްފި


އުރީދޫ އަދި ދިރާގު ކަސްޓަމަރުންނަށް އޮންލައިންކޮށް ފިޠުރުޒަކާތް ދެއްކޭގޮތް ހަމަޖައްސައިފިއެވެ.\nފިޠުރު ޒަކާތް ދެއްކުމުގައި ޢާންމުންނަށް ލުއި ފަސޭހަކޮށްދިނުމަށް ތަޢާރަފްކުރި މިޚިދުމަތް އެކުންފުނިތަކުގެ މޯބައިލް އެޕްލިކޭޝަން މެދުވެރިކޮށް ހޯދޭނެ ކަމަށާއި ކަނޑައެޅިފައިވާ ކޯޑަކަށް ޑެއިލް ކުރުމުންވެސް މިޙިދުމަތް ލިބޭނެ ކަމަށް އެކުންފުނިތަކުން ބުނެފައިވެއެވެ.\nއުރީދޫއިން ބުނެފައިވަނީ، އުރީދޫ ކަސްޓަމަރުންގެތެރެއިން ޕްރީޕެއިޑް ގެންގުޅޭ ފަރާތްތަކުން #909* އަށް ޑެއިލް ކޮށްގެން ނުވަތަ އެމް ފައިސާ އެޕްލިކޭޝަން މެދުވެރިކޮށް ވެސް ފިޠުރު ޒަކާތްދެއްކޭނެކަމަށެވެ. ދިރާގުންވެސް ވަނީ ފިތުރު ޒަކާތްދެއްކުމަށް އެކުންފުނީގެ އެޕްލިކޭޝަން ނުވަތަ ކޯޑް އިހްތިޔާރު ކުރެވޭނެ އިންތިޒާމު ހަމަޖައްސާފައެވެ. އެގޮތުން ދިރާގުގެ ޕްރިޕެއިޑް ކަސްޓަމަރުން ޑައިލްކުރަން ޖެހެނީ #454* އަށެވެ.\nމިކަމާއި ގުޅޭގޮތުން އިސްލާމިކް މިނިސްޓްރީން ބުނެފައިވަނީ، އޮންލައިން ޕޯޓަލްތައް މެދުވެރިކޮށް ފިޠުރު ޒަކާތްދެއްކޭނީ ރަމަޟާން މަހުގެ 27ވަނަ ދުވަހުގެ އިރުއޮއްސި6ޖެހުމާ ހަމައަށްކަމަށެވެ. އެއީ މާލޭ ވިލިމާލޭ އަދި ހުޅުމާލޭގައި ޒަކާތުގެ ގޮތުގައި ދައްކަންޖެހޭ މިންވަރަށް ބަލާއިރު، އާދައިގެ ހަނޑުލުންނަމަ 15 ރުފިޔާ، ތައިލެންޑް ހުދު ހަނޑުލުންނަމަ 45 ރުފިޔާ، ބާސްމަތީ ހަނޑުލުންނަމަ 95 ރުފިޔާ، ރަތް ހަނޑުލުންނަމަ 75 ރުފިޔާ، އާދައިގެ ފުށުންނަމަ 15 ރުފިޔާ އަދި އާޓާ ފުށުންނަމަ 60 ރުފިޔާއެވެ.\nރަށްރަށުގައި ޒަކާތުގެ ގޮތުގައި ދައްކަންޖެހެނީ ޢާއްމުކޮށް ކާން ބޭނުންކުރި ގޮވާމުގެ ބާވަތްތަކުން 2.4ކިލޯ އަށް ވާ އަގުކަމަށް އިސްލާމިކް މިނިސްޓްރީން ވިދާޅުވޭ. މިނިސްޓްރީން މިހާރުވަނީ ޒަކާތް ބަލައިގަންނަން ފަށާފައި. ޒަކާތް ބަލައިގަތުން ރަމްޟާންމަހުގެ 29ވަނަ ދުވަހުގެ ނިޔަލަށް ކުރިއަށްދާނެއެވެ. މުސްލިމުންގެ ތެރޭގައި ހިމެނޭ އަންހެނުންނާއި ފިރިހެނުންނާއި ކުޑަކުދިންނާއި ބޮޑެތިމީހުންނާއި މިނިވަނުންނާއި އަޅުންނާއި ފަޤީރުންނާއި މުއްސަނދިންގެމައްޗަށްވެސް ފިޠްރުޒަކާތް ވާޖިބުވެގެންވެއެވެ.


އަލްޙާފިޡު އިބުނު އަބްދުލްޙާދީގެ ސިޔަރަތުން މުހިންމު ނުކުތާތައް | ޙެޔޮބަސް\nHome އާންމު ލިޔުން އަލްޙާފިޡު އިބުނު އަބްދުލްޙާދީގެ ސިޔަރަތުން މުހިންމު ނުކުތާތައް\nޢިލްމުވެރިންގެ ޒިކުރާކޮށް އެބޭކަލުންގެ ޢިލްމުތަކުން ފައިދާ ލިބިގަތުމަކީ އަޅުގަނޑުމެންގެ މައްޗަށް އޮތް މުހިންމު ވާޖިބެއްމެއެވެ. އެގޮތުން މި ހުށައަޅާލެވެނީ ޝެއިޚުލް އިސްލާމް އިބުނު ތައިމިއްޔާގެ ދަރިވަރެއްކަމަށްވާ ބޮޑު ޙަދީޘް ޢިލްމުވެރިޔެއްގެ ހަޔާތްޕުޅުގެ ޚުލާސާއެކެވެ.އެކަލޭގެފާނުގެ ނަންފުޅާއި އުފަންވެ ވަޑައިގަތުން\nއެކަލޭގެފާނުގެ ހަޔާތްޕުޅުއެކަލޭގެފާނު އުޅުއްވާފައިވަނީ ޢިލްމީ ޞާލިޙު ދިރިއުޅުއްވުމެކެވެ. އެކަލޭގެފާނުގެ ބައްޕާފުޅު އެޒަމާނުގެ ބޮޑެތި ޙަދީޘް ޢިލްމުވެރިންގެ ކިބަިއން ހަދީޘް ޢިލްމު އުގެނިވަޑައިގަތުމަށް އެކަލޭގެފާނު ފޮނުއްވެވިއެވެ. އެގޮތުން އެކަލޭގެފާނު އެންމެ ކުރިން ވަޑައިގެންނެވީ އެދުވަސްވަރު އެންމެ ވަރުގަދަ ސަނަދު ލިބިވަޑައިގެންފައިވާ ހަމައެކަނި ބޭކަނބަލެއްކަމަށްވާ ޒައިނަބު ބިންތި ކަމާލުއްދީނު އައްޞާލިޙިއްޔާގެ އަރިހަށެވެ. އެކަމަނާއަށް ހަދީޘް ޢިލްމުގެ އެންމެ ވަރުގަދަ ސަނަދުތައް ލިބިވަޑައިގެންނެވީ ސިބުޠުއް ސިލަފީ ރަޙިމަހުﷲގެ ކިބައިންނެވެ. އަދި އެޔަށްފަހު ޢީސާ އަލްމުޠައްޢިމުގެ(717ހ) ކިބައިން ހަދީޘް އަޑުއެއްސެވިއެވެ. އެޔަށްފަހު އަބޫބަކުރު ޢަހުމަދު ބިން ޢަބްދުއްދާއިމު އައްޞާލިޙީގެ(718ހ) އަރިހުން ޙަދީޘް ޢިލްމު އުގެނިވަޑައިގަތެވެ. އެއީ އިބުނު ތައިމިއްޔާ ގެ ޝެއިޚެކެވެ. އަދި އެޔަށްފަހު ސަޢުދުއްދީން ޔަހުޔާ ބިން މުހައްމަދު ބިން ސަޢުދުގެ(721ހ) އަރިހުން ޙަދީޘް އަޑު އެއްސެވިއެވެ.\nPrevious articleބިންވަޅު ނެގުނު ފިޔަވަޅު(3 ވަނަ ބައި)\nNext articleގޮނޯރިއާ: ޖިންސީ ގުޅުމުގެ ޒަރީއާ އިން ޖެހޭ ނުރައްކާތެރި ބައްޔެއް!\nއާންމު ލިޔުން Nov 28, 2012


Neha Kakkarge firimeehaage aguhuri saamaanuthakeh vagah nagaifi - One Online\nނޭހާއާއި ރޯހަން އެމީހުން ކުއްޔަށް ތިބި މަންޑީގެ ހޮޓަލުގެ ކޮޓަރި ތެރެއިން، ރޯހަންގެ އަގުބޮޑު ސާމާނުތައް ވަގަށް ގެންދިޔައީ މިހޮޓަލުގައި ތިއްބާ --- ފޮޓޯ: މިޑްޑޭ.ކޮމް\nމަޝްހޫރު ލަވަކިޔުންތެރިޔާ ނޭހާ ކައްކަރާއި އޭނާގެ ފިރިމީހާ ރޯހަންޕްރީތުސިންގް، ހިމާޝަލް ޕްރަދޭޝްއަށް ޗުއްޓީއެއް ހޭދަކޮށްލަން ގޮސް އުޅުމުގެ ތެރޭގައި، ލަވަކިޔުންތެރިޔާ ރޯހަންޕްރީތު ސިންގްގެ އަގުހުރި ސާމާނުތަކެއް ވަގަށް ގެންގޮސްފިއެވެ.\nމީޑިއާގައި ރިޕޯޓުކޮށްފައިވާ ގޮތުގައި މިދެމަފިރިން ޗުއްޓީ ހޭދަކުރުމަށް މަޑުކޮށްގެން ތިބީ މަންޑީގެ ހޮޓަލެއްގައެވެ. ވައްކަން ހިނގާފައި ވަނީ އެހޮޓަލުގައެވެ. ފުލުހުންނަށް ވަނީ ރޯހަންގެ އަގުބޮޑު ޖަވާހިރު ޖެހި އަނގޮޓިއަކާއި އައިފޯންގެ އިތުރުން ސްމާޓްގަޑިއަކާއި ފައިސާވެސް ވަގަށް ގެންގޮސްފައިވާކަމުގެ ރިޕޯޓެއް ހުށަހަޅައިފައެވެ. ފުލުހުން އަންނަނީ މިމައްސަލަ ތަހުގީގު ކުރަމުންނެވެ.\nފިރިމީހާގެ އަގުބޮޑު ސާމާނުތަކެއް ގެއްލުނުކަން އެނގުމުން ވަރަށް ހިތުގައިޖެހުނުކަމަށާއި ރޮވުނުކަމަށް ނޭހާއާ ހަވާލާދީ މީޑިއާގައި ރިޕޯޓުކޮށްފައިވެއެވެ. ނޭހާއަކީ އާންމުކޮށް ޖަޖުކަން ކުރާ ޝޯ ތަކުގައި ވެސް ޖަޒުބާތީ ލަވަކިޔުންތެރިޔެކެވެ.\nނޭހާއާއި ރޯހަން އިންސްޓަގްރާމްގައި ޝެއާ ކޮށްފައިވާ ވީޑިއޯއެއްގައި އެދެމަފިރިން ތިބި ހޮޓަލުގެ ކޮޓަރި ތެރޭގައި، އެމީހުންގެ އެންމެ ފަހުން ރިލީޒް ކުރެވުނު ލަވަ "ލާލާލާ"ގެ ތަންކޮޅެއް ކިޔަމުން، ބެޑްކޮފީ ވަގުތުގެ އުފާވެރި މަންޒަރު ހިއްސާކޮށްފައިވެއެވެ.\nނޭހާއާއި ރޯހަންގެ ކައިވެނި ކުރީ 2020 ވަނައަހަރުގެ ޑިސެމްބަރު މަހުގައެވެ. ނޭހާ ބުނެފައިވާ ގޮތުގައި ރޯހަންގެ އަބުރުވެރި މިޒާޖާއި ހިތްދަމައިގަންނަ ސިފަތަކުގެ އިތުރަށް އޭނައަށް ރޯހަން އާ ފުރަތަމަ ބައްދަލުވެ، މާގިނަ އިރުތަކެއް ނުވަނީސް އެއީ އޭނާގެ "އެ" މީހާ ކަން އިހުސާސްކުރެވުނެވެ.


BREAKING NEWS: Yameen Ah Hukum Kurun Novemberber 28 Gai - Vaguthu\nޔާމީނަށް ޙުކުމް ކުރުން ނޮވެމްބަރ 28 ވަނަ ދުވަހު އޮންނާނެ\nޔާމީން ކޯޓަށް ވަޑައިގަތުމުގެ ކުރިން ސަޕޯޓަރުންނާއި ބައްދަލުކުރައްވަނީ - ވަގުތު އިމޭޖްސް: މުހައްމަދު އަފްޒަލް\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑްރިން މައްސަލައިގެ ޙުކުމް ނޮވެމްބަރ މަހުގެ 28 ވަނަ ދުވަހު އިއްވަން ނިންމައިފިއެވެ.\nޔާމީންގެ މައްޗަށް ދައުލަތުން މަނީ ލޯންޑްރިންގެ ދައުވާކުރަނީ އެމަނިކުފާނުގެ ނަމުގައި އިސްލާމިކް ބޭންކްގައި އޮތް އެކައުންޓަކަށް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތުގެ ފައިސާ ދައުރުކުރި ކަމަށް ތުހުމަތު ކުރެވޭ އެސްއޯއެފް ކުންފުނިން އެއް މިލިއަން ޑޮލަރު ޖަމާކުރި މައްސަލައިގައެވެ. އެ ފައިސާ އެންޓި ކޮރަޕްޝަން ކޮމިޝަން (އޭސީސީ) އާ އެކު ހަދާ އެސްކްރޯ އެކައުންޓެއްގައި ބަހައްޓަން އެއްބަސްވެ ވަޑައިގަތުމަށް ފަހު އެހެން ފައިސާތަކެއް އެސްކްރޯ އެކައުންޓަށް ޖަމާކޮށް އަދި އެސްއޯއެފް އިން ޖަމާކުރި ފައިސާ އިސްލާމިކް ބޭންކްގެ ޖެނެރަލް އިންވެސްޓްމަންޓް އެކައުންޓަކަށް ބަދަލުކޮށް އެ ފައިސާގެ އަސްލު އޮޅުވާލީ ކަމަށް އެ ދައުވާގައިވެ އެވެ.\nމައްސަލައިގައި ޙުކުމް ކުރަން ފުރަތަމަ ތާވަލް ކުރީ ނޮވެމްބަރ 05 ވަނަ ދުވަހަށެވެ. ނަމަވެސް ޙުކުމް ކުރަން ދެތިން ގަޑިއިރަށް ވެފައި ވަނިކޮށް މައްސަލަ ބެއްލެވި ޖުޑީޝަލް ސާވިސް ކޮމިޝަން (ޖޭއެސްސީ) އިން ވަނީ އެމައްސަލަ ބެއްލެވި ގާޟީ އަހްމަދު ހައިލަމް ސަސްޕެންޑް ކޮށްފައެވެ.\nހައިލަމް ސަސްޕެންޑް ކުރުމުން މައްސަލަ ބައްލަވަން ދެން އެކުލަވާލީ ފަސް ގާޟީންގެ މައްޗަށް އެކުލެވޭ ބެންޗެކެވެ. މިއަދު އެބެންޗުން ފުރަތަމަ އަޑުއެހުން ބާއްވާފައި ނިންމީ ދެން އޮންނާނީ ޙުކުމް ކުރުން ކަމަށެވެ.\nމިހާރު ޔާމީންގެ މައްސަލަ ބައްލަވާ ބެންޗްގެ ރިޔާސަތު ބަލަހައްޓަވާ އިސް ގާޟީ އަލީ ރަޝީދު ވިދާޅުވީ މައްސަލައިގައި ހިމެނޭ ހުރިހާ ލިޔުންތަކެއް ގާޟީންނާއި ހަވާލުކޮށްފައިވާ ކަމަށެވެ.\nގާޟީ އަލީ އަލީ ރަޝީދު އިންނަވާ ބެންޗަކުން ޔާމީނަށް އިންސާފު ލިބިދާނެ ކަމަށް ގަބޫލުނުކުރާ ކަމަށް ޔާމީންގެ ވަކީލުން މިއަދު ވިދާޅުވިއެވެ.\nނަމަވެސް ގާޟީ އަލީ ރަޝީދު ވިދާޅުވީ މައްސަލަ އިންސާފުވެރިކޮށް ބައްލަވާނެ ކަމުގެ ޔަގީންކަން ދެއްވާ ކަމަށެވެ.\nނޮވެމްބަރު 17, 2019 15:42\nވެރިކަންކޮއްފަހުއްޓަސް ވައްކަންކޮށްފިކަމުގަވާނަމަ ހުންނަންޖެހޭނީ ޖަލުގަ. ވައްކަންވާނީ ވައްކަމަށް. ކިތަންމެ މަތީ މީހަކު ނުވަތަ ކިތަންމެ ދެރަމީހަކު ކުރިކަމުގަވިޔަސް.\nނޮވެމްބަރު 17, 2019 19:18\nބުރޯ، ސާބިތުކޮށްފަދޯ ޖަލައްލެވޭނީ، ބާރުގެބޭނުންކުރީމާ ރަނގަޅެއްނޫންދޯ. ޢެހެންނޫނަސް ރ.ޔާމީން އެކައުންޓަށް އެކަނިތޯ ފައިސާ ވަނީ. ކޮބާ ތިލަފަތާ އަނެއްފަތާ.\nނޮވެމްބަރު 17, 2019 21:57\nނޮވެމްބަރު 17, 2019 16:10\nގާޒީ ފާއިޒު އަކީ ރައީސް ޔާ މީނުގެ ހަރަދުގައި ލޯ ކިޔަވައިގެން ހުރި މީހެެއް. ޕީއޭ ގައި ޔާ މީނުގެ ސެކްރެޓަރީއަކަށް ހުރު މަށްފަހު ޑިގްރީ އިން ލޯ ކިޔަވަން ގޮސް އައިސް ވަޒީފާއާއިބެހޭ ޓްރައިބިއުނަލްގެ ރައީސްކަން ދިނީ ރައީސް ޔާ މީނު.\nނޮވެމްބަރު 17, 2019 16:11\nނޮވެމްބަރު 17, 2019 16:36\nއަލްހަމްދުﷲ. އުއްމީދުކުރަން އަލާފިލާވަރުގެ ބޮޑު ހުކުމެއްޖަހާލާނެކަމަށް\nނޮވެމްބަރު 17, 2019 18:42\nއެއްވެސް އަސާސެއްނެތް ފެށުމުގަވެސް ބާޠިލް ދަޢުވާއަކަށް ކުރަންވީ ޙުކުމެއް މިފަހަރު ކުރާނެ. މިއީ ސަދޫމްގައި އޮތްފަދަ އިންސާފުވެރިކަމެއް ވިއްޔަ.\nނޮވެމްބަރު 17, 2019 19:27\nއަލާ ފިލާވަރުގެ ޙުކުމެއް ނުހަައްގުން ޖެހި މީހަކާ އެކަން އެގޮތަށް ކުރަން ނުފޫޒާ ބާރު ފޯރުވި ބަޔަކާ ނުހައްގު ދައުވާއެއް ކުރި މީހަކާ މިހުރިހާ އެންމެން އަލާ ފިލާވަރުގެ ފިލާވަޅެއް ލިބޭނެ ދުވަސް ހަމަ ފެންނާނެ! މިއީ ވަރަށް ސާފުކަމެއް! އެކަހަލަ ދުވަހެއް އަންނަ ދުވަހަކުން ފިލަން ދުވިޔަސް ފަހާ އަތުލާނެ! ގިއްގެޅެންދެން އަލާ ފިލުވަދޭނެ! އެދުވަހަކުން ރޯން ނަހަދާތި! އަޑެއް ނީވޭނެ! އެހެންވީމަ ޢަދުލުވެރޮކޮށް ކަންތައްތައް ކުރަން ފޫގަޅައިގެން ތިބެ ކަންކަންކުރޭ! އެހެންނޫންނަމަ ހަމަ މިއެންމެން ގިއްގަޅުވާލާނެ! އެދުވަސް މާދުރެއްވެސް ނުވާނެ ނުޙައްގުން ކަމެއްކޮށްފިއްޔާ!!\nނޮވެމްބަރު 17, 2019 16:47\nއިބަ އިލާހުގެ ރަހުމަތުންނރައީސް ޔާމީނަށް ސަލާމަތް ކަމާ ރައްކާތެރިކަން މިންވަރު ކުރައްވާށި. އާމީން. އަދި މިގައުމުގައި މިހާރު މިއޮތް ގައުމުގެ ހާއިނުންނާ ދިވެހި ރައްޔިތުންގެ ދުޝްމަނު ސަރުކާރު ބަލިކުރައްވާ ނިކަމތިކުރައްވާނދޭވެ. އާމީން.\nނޮވެމްބަރު 17, 2019 18:43\nއާމީން.. ޔާ ރައްބުލްޢާލަމީން!\nނޮވެމްބަރު 17, 2019 16:48\nމިިރާއްޖެގެ 98% މީހުންގެ ދުއާއަ ކީ ޔާމީނު އުމުރައްޖަލައްލުން\nނޮވެމްބަރު 17, 2019 18:09\nތިޔަ ކޮމެންޓް ހަމައެ ކަނި ލައި ކް ޑިސްލައި ކް ބަލާލުމުން އެކަނިވެސް ތިޔަބުނާ 98 ޕަސެންޓް ދިމާއިދިކޮޅަށް ހަމަވޭކަންނޭންގެދޯ؟\nނޮވެމްބަރު 17, 2019 16:52\nރައީސް ޔާން އަކީ ޤައުމު ބިނާ ކުރުމުގެ އިތުރުން މީހުންވެސް ބިނާކޮށްދެއްވާ ވެރިއެއްކަން ތިޔައިންވެސް އެނގެނި . އެއީ އިޚްލާޞްތެރިވެރިއެއް އެފަދަ ބޭފުޅަކަށް ﷲ އިރާދަކުރެއްވިއްޔާ ދެރައެއްނުދެވޭނެ\nނޮވެމްބަރު 18, 2019 01:09\nތިޔައިން އެކައްޗެއް ބިނާނުކުރިއަސް އޭނަގެ އެކައުންޓު ބިނާކޮށްފަ އޭނަހުރީ.\nޔޭސް ބ ސ\nނޮވެމްބަރު 17, 2019 16:59\nއޯޑަރުއަންނަގޮތައް ޙުކުމްކުރައްވަންތޯ ތިއުޅުއްވަނީ ތިމައްސަލަ ރައީސްޔާމީންގެމައްޗައް ސާބިތުނުކުރެވޭނެކަން އެއީ ސަތޭކައިން ސަތޭކަޔަޤީންކަމެއް އެމަނިކުފާނު ޖަލައްލަންޏާ ޖަލައްލާންޖެހޭނީ ޤާނޫނާ ޚިލާފައް\nނޮވެމްބަރު 17, 2019 17:02\nނޮވެމްބަރު 28 ވަނަ ދުވަހު 28 އަހަރަށް ތީތިގަނޑު ޖަލަށްލާ.ވވވވ ބަރާބަރު ވާނެ އޭރުން.ބޮޑުވަގު\nނޮވެމްބަރު 17, 2019 17:24\nމަށަށް ފެންނަނީ ޖަލަށްލާން. 11 އަހަރު ރަނގަޅުކަންނެ.\nނޮވެމްބަރު 17, 2019 19:52\nމިސަރު ކާރުގަ މިހާރު ތިބީ ދުނިޔޭގަވެސް ތިބި އެންމެ ބޮޑެތި ވަގުން،\n13 އަހަރު ހީވަނީ އޯކޭ ހެން\nނޮވެމްބަރު 17, 2019 18:11\nބާރަށު އަހުމަދައް އިރާދަކުރެއްވިއްޔާ ހަމަ އަލާކެޑޭވަރުގެ ހުކުމެއްޖަހާނީވިސް\nނޮވެމްބަރު 17, 2019 18:14\nޔާމީނުގެ ވަކީލުންނައް ޖަމީލް އާޒިމާ އަދުރޭ ސަބްމެރިންސިއްދީގް އޯކޭތަ\nނޮވެމްބަރު 17, 2019 18:56\nމިގައުމުގައި އެހެންމީހުންވެސް ވެރިކަންކުރި، ވައްކަން ކޮށްގެން ދައުވާއެއް ނުކުރޭ، އަދި ވައްކަން ކުރިކަމަކަށް ނުވެސް ކިޔާ.\nޤައުމުމު ކޮންގޮތަކަށް ބިނާކުރި ވާހަކައްބާ؟\n100 މިލިއަނަށް ހެދެން އޮތް ބުރިޖް 300 މިލިއަނަށް، 50 މިލިއަނަށް ހެދެން އޮތް ހޮސްޕިލުގެ ޢިމާރާތް 140 މިލިއަނަށް ހެދީމަ އެއީ ގައުމު ބިނާކުރުމެއްނޫނޭ.\nނޮވެމްބަރު 17, 2019 19:49\nކޮބާ 11 އަހަރައް ޖަލައްލީމަ މައިބަދައިން ފެންނުކުންންނީއޭ ގޮވި ކެނެރީދާއްބަ ލާދީނީ ނަސީދު ގަޔައް ގުއިރީފަ ފިލައިގެން ރައްކާވީދޯ ވ ކަޑައެއްނު ދާއްބަ\nނޮވެމްބަރު 17, 2019 20:37\nހުކުމް އަންނަންޖެހޭ9އަހަރާ4މަހާ7ދުވަސް\nނޮވެމްބަރު 17, 2019 21:12\nދޮނާ އަށް. ކިތައްމެވަރަކަށް ތިބާ އަދި ތަދުބީރުކުރިއަސް ތަޤްދީރުގައި އެކަން ވާން ނެތްކަމެއް ނުވާނެ ، ތަޤްދީރުގައި އޮތްގޮތް މޮޅަށް ދެނެވޮޑިގެންވަނީ ކުޅަދުންވަންތަ އިލާޙް. އިންސާނާގެ ހުރި ކިބުރުވެރިކަމާއެ!\nނޮވެމްބަރު 17, 2019 21:17\nހޭއަރާތިބެބަލަ މިގައުމުގައަ ޖަލައްލާން ވާޖިބުވަނީ އެމްޑީޕީ އެއީ އެންމެ ބޮޑު ވަގުން\nނޮވެމްބަރު 18, 2019 00:58\nياالله އިބަރަސްގެ ކުޅަދުންވަންތަ ކަމުން މި އަންނި އާާ އޭނާގެ ބައިގަޑުގެެ ނުބައި ކަމުން އަޅަމެންގެ މިގައުމު ސަލާމަތްކޮށް ލަހައްޓަވާނދޭވެ.\nނޮވެމްބަރު 18, 2019 07:49\nރައީސްކަންކޮށްފަހުރި މީހުންގެ ތެރެއިން މިހާތަނަށް ވައްކަން ކޮށްގެން ސާބިތުވެފަހުރި މީހަކީ ކެނެރީގޭ ނަޝީދު މީނާވަނީ ވެލާނާގެއިން ވައްކަން ކޮށް ސާބިތުވެފ، ބާކީ ތިބި އެއްވެސް ރައީސްއަކަށް އަދި ސާބިތެއްނުވޭ އެކަމަކު ރީދޫކުދިން ވަގަށް މިގޮވަނީ އެހެންމީހުނަށް


PPM Primary: Mal'e Atoll councilge Raees ge ticket nimaal kaamiyaab koffi | Hathaavees\nޕީޕީއެމް ޕްރައިމަރީ: މާލެ އަތޮޅު ކައުންސިލް ރައީސްގެ ޓިކެޓު ނިމާލް ކާމިޔާބްކޮށްފި\nމާލެ އަތޮޅު ކައުންސިލް ރައީސްގެ މަޤާމަށް ނިމާލް/-\nކައުންސިލް އިންތިހާބު ޕީޕީއެމް ޕްރައިމަރީގައި ކ. އަތޮޅު ކައުންސިލް ރައީސްގެ ޓިކެޓް ކާމިޔާބުކުރެއްވީ ފެނަކާ ކޯޕަރޭޝަންގެ ކުރީގެ މެނޭޖިންގް ޑިރެކްޓަރު އަދި ޕީއެންސީގެ ނައިބުރައީސް މުހައްމަދު ނިމާލެވެ.\nނިމާލް މި ޓިކެޓު ކާމިޔާބްކޮށްފައިވަނީ ވަރަށް ބޮޑު ތަފާތަކުންނެވެ. ނިމާލް ޕީޕީއެގް ޓިކެޓު ކާމިޔާބް ކުރެއްވީ އެ އަތޮޅު ކައުންސިލުގެ ރައީސްގެ މަގާމުގައި މިހާރު ހުންނެވި އިބްރާހީމް ރައޫފު ބަލިކުރެއްވުމަށް ފަހުއެވެ.\nމިހާތަނަށް ލިބުނު ވޯޓު ފޮށިތަކުގެ ނަތީޖާއަށް ބަލާއިރު ނިމާލަށް ލިބިފައިވަނީ ޖުމްލަ 950 ވޯޓެވެ. އަދި ރައޫފަށް ލިބިފައިވަނީ ޖުމްލަ 140 ވޯޓެވެ. މިއީ ނިމާލަށް 810 ވޯޓުގެ ކުރިއެރުމެކެވެ. އެގޮތުން ނިމާލަށްވަނީ ކ އަތޮޅުގެ ބޮޑު ބައެއްގެ އަޢުލަބިއްޔަތު ލިބިފައެވެ.\nނިމާލަކީ މީގެ ކުރިން ފެނަކަ ކޯޕަރޭޝަންގެ މެނޭޖިންގް ޑިރެކްޓަރުގެ މަގާމް އަދާކޮށްފައިވާ ބޭފުޅެކެވެ. އޭނާ އެ މަގާމުން ދުރުކޮށްފައިވަނީ، 2016 ވަނަ އަހަރުއެވެ. އަދި ނިމާލްގެ ބަދަލުގައި ފެނަކަ ކޯޕަރޭޝަންގެ އެމްޑީގެ މަގާމަށް އެޑިއުކޭޝަން މިނިސްޓަރުގެ އޭރުގެ ނައިބަކަށް ހުންނެވި އަހްމަދު ޝަރީފްވަނީ ހަމަޖައްސާފައެވެ.\nއިއްޔެއާއި ރޭ ކުރިއަށް ގެންދިޔަ ޕީޕީއެމްގެ ޕްރައިމަރީގައި ފުވައްމުލައް ސިޓީއާއި، ކުޅުދުއްފުށި ސިޓީގެ އިތުރުން އަތޮޅު ކައުންސިލުތަކާއި ރަށު ކައުންސިލްތަކުގެ ޕްރައިމަރީ ބާއްވާފައިވެއެވެ.\nTags: ޕީޕީއެމް، ލޯކަލް ކައުންސިލް އިންތިހާބް\nPrevious ކޯސްޓު ގާޑު ފްލީޓަށް އިތުރު އުޅަނދެއް ހަދިޔާ ކޮށްދިނުމަށް އެދިއްޖެ\nNext ޕީޕީއެމްއިން ފުވައްމުލަކު މޭޔަރު ކަމަށް ވާދަކުރަނީ ތޯރިގު


މައިލޯ ކިޑްސް ފުޓްބޯލް ފިއެސްޓާ 2017 ފުވައްމުލަކުގައި ފެށިގެން ކުރިޔަށް ދަނީ :: މިކަލް ނޫސް\n29 ސެޕްޓެމްބަރ 2017 18:14\nމިއަދު ހެނދުނު ފުވައްމުލަކުގައި ފެށި މައިލޯ ކިޑްސް ފުޓްބޯލް ފިއެސްޓާ 2017 ކުޅުން ކުރިޔަށް ދަނީ. ފޮޓޯ: އިބްރާހިމް ސައީދު\nމިއަދު ހެނދުނުން ފެށިގެން ފުވައްމުމުލަކު ރަސްމީ ބޯޅަ ދަނޑުގައި މައިލޯ ކިޑްސް ފުޓްބޯލް ފިއެސްޓާ ފެށިގެން ކުރިޔަށް އެބަދެއެވެ. ފުވައްމުލަކުގެ ޕްރައިމަރީ އަދި ޕްރީ ސްކޫލްތަކުން ގިނަ އަދަދެއްގެ ދަރިވަރުން ބައިވެރިވާ މި ފިއެސްޓާގައި މިފަހަރު އަންހެން އަދި ފިރިހެން ކުދިންގެ ޓީމުތައް ވެސް ބައިވެރިވެފައި ވެއެވެ.\nމިފަހަރުގެ ފިއެސްޓާގައި ފުވައްމުލަކުގެ3ޕްރައިމަރީ ސްކޫލް ކަމަށްވާ އެމްޖޭއެމް، ހޭޒް އަދި އެފްއެސް ގެ އިތުރުން އައިޑިއަލް ސްކޫލާއި ކެންގަރޫ ކިޑްސް ވެސް ބައިވެރިވެއެވެ. ކުޑަކުދިންގެ ފުޓުބޯޅައިގެ މި ފިއެސްޓާގެ ކުޅުން ނިންމުމަށް ހަމަޖެހިފައި ވަނީ އަންނަ ހޮނިހިރު ދުވަހު ހަވީރުއެވެ.\nޕްރީސްކޫލް ކެޓަގެރީގެ އިތުރުން މިފިއެސްޓާގައި ބައިވެރި ކުރަނީ ގްރޭޑް 1،2އަދި3ގެ އަންހެން އަދި ފިރިހެން ދަރިވަރުންނެވެ. ޕްރީ ސްކޫލުން ބައިވެރިކުރަނީ ހަމައެކަނި ފިރިހެން ދަރިވަރުންނެވެ. ޕްރީ ސްކޫލުގެ ބައިން2ޓީމު އަދި ކޮންމެ ސްކޫލެއްގެ ގްރޭޑް 1، 2، އަދި 3، ކޮންމެ ގްރޭޑަކުން އަންހެން ޓީމަކާއި ފިރިހެން ޓީމެއް ބައިވެރި ކުރެއެވެ.\nބެލެނިވެރިންނާއި ސްކޫލްތަކުން މިފަދަ ފިއެސްޓާތަކުގެ އަސްލު މަގުސަދު އޮޅުވާނުލުމަކީ މުހިންމު ކަމެކެވެ. އެހެނީ މިފަދަ ފިއެސްޓާ ތަކަކީ ވާދަވެރި ކުޅިވަރު މުބާރާތްތަކެއް ނޫނެވެ. ގިނަ އަދަދެއްގެ ކުދިންނަށް އުފަލާއި މަޖަލުގައި ކުޅުމުގެ ފުރުސަތު ހޯދައިދިނުމުގެ މަގުސަދުގައި ކުރިޔަށް ގެންދެވެ ހަރަކާތްތަކެކެވެ.\nމުބާރާތްތަކެއްގެ ގޮތަށް ކުލުން ކުރިޔަށް ދިޔަ ކަމުގައި ވިޔަސް އަސްލު މަގުސަދު ހާސިލުކުރުމަށް ޓީމުތަކުގެ ހުރިހާ ކުދިންނަށް ވެސް ކުޅުމުގެ ފުރުސަތު ދިނުމަށް އިސްކަން ދިނުން މުހިންމެވެ.\nމޯލްޑިވްސް ސޮކަރ ވެޓަރަން އިން އިންތިޒާމުކޮށްގެން ބާއްވާ ކުދަކުދިންގެ ފުޓުބޯޅައިގެ މި އީދަކީ ގިނަ އަދަދެއްގެ ދަރިވަރުން އިންތަޒާރުކުރަމުން އަންނަ ކުޅިވަރުގެ ޢީދެކެވެ. 2015 ވަނަ އަހަރުން ފެށިެގްނ ފުވައްމުލަކާއި މާލޭގެ އިތުރުން ރާއްޖޭގެ ބޮޑެތި ރަށްތަކުގައި ކުރިޔަށް ގެންދާ މިފިއެސްޓާއަށް އާއްމުންނާއި ބެލެނިވެރިންގެ ވެސް ބޮޑު ތަރުޙީބެއް ލިބެއެވެ.\nމިފިއެސްޓަރ އަށް ފުވައްމުލަކުގެ ކުދަކުދިން ވަރަށް ބޮޑު އުއްމީދެއް ކޮންމެ އަހަރަކު ވެސް ކުރެއެވެ. އަދި މިހަރަކާތަށް ފުވައްމުލަކުގެ ހުރިހާފަރާތްތަކުން ވެސް ވަރަށް ފުރިހަމަ އެއްބާރުލުމެއް ދެއެވެ. އެއިގެ ނަތީޖާއެއްގެ ގޮތުން މޯލްޑިވްސް ސޮކަރ ވެޓަރަންސް އިން ވެސް ވަނީ އެމީހުންގެ މިހަރަކާތް ފެށި ފަހުން ކޮންމެ އަހަރަކު ވެސް ފުވައްމުލަކުގައި މިހަރަކާތް ކުރިޔަށް ގެންދެއެވެ.


Varugadha Thoofaaneh Gai America Baeh Sarahaddhu Thah Sunnaafathi! - Vaguthu\nކޮވިޑް-19: ޓެސްޓް ކުރި މީހުންގެ އަދަދު ދަށަށް! - 44 މިނެޓް ކުރިން\nވަރުގަދަ ތޫފާނެއްގައި އެމެރިކާ ބައެއް ސަރަޙައްދުތައް ސުންނާފަތި!\nއެމެރިކާގެ ބައެއް ސަރަޙައްދުތަކަށް އެރި ވަރުގަދަ ތޫފާނެއްގައި ބޮޑެތި ގެއްލުންތަކެއް ވެއްޖެއެވެ.\nނޫސްތައް ބުނާގޮތުގައި މި ތޫފާން އަރާފައިވަނީ އެމެރިކާގެ އޮކަހާމާ އާއި ޓެކްސަސްގެ އިތުރު ލޫސިއާނާއަށެވެ. ފާއިތުވެދިޔަ ދެ ދުވަހު މި ސަރަޙައްދުތަކަށް ތޫފާން އެރުމުގެ ސަބަބުން ބޮޑެތި ގެއްލުންތައް ލިބިފައިވާއިރު، މިހާތަނަށް ހަތް މީހަކު މަރުވެފައިވާ ކަމަށް ނޫސްތައް ބުނެއެވެ.\nއޮފިޝަލުންނާއި ހަވާލާދީ ނޫސްތަކުގައި ވާގޮތުގައި މި ތޫފާނުގައި 30 އަށްވުރެ ގިނަ މީހުންނަށް ވަނީ އެކިވަރުގެ އަނިޔާ ވެފައެވެ. އަދި ތޫފާނުގެ ސަބަބުން ލިބުނު ގެއްލުންތަކަށްފަހު ލައްކައަކަށްވުރެ ގިނަ ގެތަކުން ކަރަންޓުގެ ޚިދުމަތް ކެނޑިފައިވާ ކަމަށް އެފަރާތްތަކުން ބުނެއެވެ.\nމި ތޫފާނާއި ގުޅޭގޮތުން އެމެރިކާގެ ނޭޝަނަލް ވެދާ ސާވިސް (އެންޑަބްލިއުއެސް) އިން ބުނެފައި ވަނީ، މި ނުރައްކާތެރި ތޫފާން އެރި ވަގުތު ނަގޫރޯޅިތަކެއްވެސް އުފެދުނު ކަމަށާއި، ތޫފާނުގައި އާދަޔާއި ޚިލާފަށް ބޯކޮށް ވާރޭވެހިފައިވާ ކަމަށެވެ. މިކަމުގެ ސަބަބުން ބައެއް ސަރަޙައްދުތަކުގައި ފެންބޮޑުވެފައިވާ ކަމަށް ވެސް އެ އިދާރާއިން ވަނީ ބުނެފައެވެ.\nއެ އިދާރާއިން ބުނެފައިވާގޮތުގައި، ކުރިޔަށް އޮތް ދުވަސްތަކުގައި ވެސް މި ތޫފާނުގެ އަސަރު އެމެރިކާގެ ބައެއް ސަރަޙައްދުތަކަށް ކުރާނެއެވެ.\nމިދިޔަ ބުދަ ދުވަހު ތޫފާން އެރި މި ސަރަޙައްދުތަކަށް މި މަހުގެ ކުރީކޮޅުވެސް ވަރުގަދަ ނަގޫރޯޅިއެއް އަރައި 26 މީހަކު މަރުވެފައި ވެއެވެ. މިއާއެކު ނަގޫރޯޅިތަކުގައި މިއަހަރު އެމެރިކާއިން މަރުވި މީހުންގެ ޖުމްލަ އަދަދު މިހާރު ވަނީ 74 އަށް އަރާފައެވެ.\nއެމެރިކާއިން ކޮވިޑްގެ އާ ވައްތަރެއް ފެނިއްޖެ\nއޭޕްރީލް 25, 2020 11:13\nމިވެސް ވޯޓުންމަކަރުހަދައިގެން ވެރިކަމައް މީހަކުއަރާފަ ހުރި ގައުމެއް ޓުރަންޕައްވެސް މިހާރު ހުންނާނީވިސްނިފަކަމައް ހީިކުރަން..\nއޭޕްރީލް 25, 2020 12:01\nމައިތިރި ވެއްޖެ ދޯ ހަރުކަށީންތައް؟\nއޭޕްރީލް 25, 2020 17:56\nތިކަހަލަ ރައީސުން ނަށް ރަގަޅުފިލާވަލެއް ކަމައް ހީކުރަން މުސްލިމުންނައް ޖެސުންކުރަންޏާ ލިބޭނީ ތިކަހަލަ ހަދިޔާ


Refugee Crisis hahlu kuran gaumuthah is naganjehey: Ban ki moon\nރެފިއުޖީ ކްރައިސިސް ހައްލު ކުރަން ދުނިޔެ އިސް ނަގަންޖެހޭ: ބާން\nއދ. ގެ ސެކްރެޓަރީ ޖެނެރަލް ބާން ކީ މޫން\nސީރިޔާގެ ހަނގުރާމައިގެ ސަބަބުން އުފެދިފައިވާ ރެފިއުޖީ ކްރައިސިސް އަށް ހައްލެއް ގެންނަން، ހުރިހާ ގައުމަކުން ނުވަތަ ބައިނަލް އަގްވާމީ ކޮމިއުނިޓީއިން ގުޅިގެން މަސައްކަތް ކުރަން ޖެހޭ ކަމަށް އދ. ގެ ސެކެޓްރީ ޖެނެރަލް ބާން ކީ މޫން ވިދާޅުވެއްޖެ އެވެ.\nބާން ކީ މޫން މިހެން ވިދާޅުވީ ރެފިއުޖީ ކްރައިސިސްއާއި ގުޅިގެން ރެފިއުޖީންނަށް ރައްކާތެރި ދިރިއުޅުމެއް ހޯދައި ދިނުމުގެ މަގްސަދުގައި ބޭއްވި ކޮންފެރެންސެއްގަ އެވެ. ބާން ވިދާޅުވީ، މިހާރު ދުނިޔެއަށް ޖެހިފައިވާ ރެފިއުޖީ ކްރައިސިސްއަކީ ފަހަކަށް އައިސް ޖެހުނު އެންމެ ބޮޑު އެފަދަ ކްރައިސިސް ކަމަށެވެ. މީގެ އިތުރުން، މިކަމަށް ހައްލެއް ގެންނައުމުގެ ގޮތުން، ހުރިހާ ގައުމަކުން ވެސް އެއްކޮށް މަސައްކަތް ކޮށް އެއީ ސީރިޔަސް މައްސަލައެއް ކަމަށް ދެކި، ރެފިއުޖީއިންނަށް ރައްކާތެރި ދިރިއުޅޭނެ ތަނެއް ފޯރު ކޮށްދިނުމަކީ ގައުމަކުން ކުރަން ޖެހޭ ކަމެއް ކަމަށް ވެސް ވިދާޅުވި އެވެ.\nއދ. ގެ ރެފިއުޖީއިންނާބެހޭ އޭޖެންސީއިން ހާމަ ކުރާ ގޮތުގައި ސީރިޔާގެ ދާހިލީ ހަނގުރާމައިގެ ސަބަބުން 4.8 މިލިޔަން މީހުން ސީރިޔާ ދޫކޮށް އެކި ގައުމުތަކަށް ވަނީ ހިޖުރަ ކޮށްފައެވެ. އަދި ސީރިޔާގެ ތެރޭގައި ވެސް އިތުރު 6.6 މިލިޔަން މީހުންގެ ގެދޮރު ހަނގުރާމައިގެ ތެރޭ ވަނީ ގެއްލިފައެވެ.\nޖެނީވާ ކޮންފެރެންސްގެ މައިގަނޑު އަމާޒަކީ އެންމެ މަދުވެގެން 10 ޕަސެންޓް މީހުންނަށް އުޅެވޭނެ ތަނެއް ހޯދައިދިނުމެވެ.


Ras Online - މިފަހަަރު މިފެނުނީ މެންބަރުންގެ ކިބައިން އާންމުކޮށް ނުފެންނަ ސަޅި މަންޒަރެއް\nމިފަހަަރު މިފެނުނީ މެންބަރުންގެ ކިބައިން އާންމުކޮށް ނުފެންނަ ސަޅި މަންޒަރެއް\nޒަހީނުއްދީން ސަޢީދު 23 މާރިޗު 2021 - 16:52\nރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ މެމްބަރު ޙުސައިން ޝަހީމް (އަނދުން ޙުސައިން) މަޖިލީހުގެ ޖަލްސާއެއްގައި މަޑުއްވަރީ ދާއިރާގެ މެމްބަރު އާދަމް ޝަރީފް އުމަރަށް މުޚާތަބު ކުރައްވައި އަންހެނުންނަށް ނިސްބަތްވާ ގޮތަށް ދެއްކެވި "ޕެޑް" ގެ ވާހަކައާއި ގުޅިގެން ވަރަށް ގިނަ ބައެއްގެ ފާޑުކިޔުން އަނދުން ޙުސައިނަށް އަމާޒު ވެގެންދިޔައެވެ. ހަމައެކަނި ކަނބަލުންގެ ފާޑު ކިޔުން އެކަންޏެއް ނޫނެވެ. ފިރިހެނުންވެސް އެކަމަށް ފާޑު ކިޔާފައި ވެއެވެ.\nދެމެމްބަރުންގެ މެދުގައި ހިނގައިދިޔަ ބަހުގެ ޙަމަލާތަކެއްގައި އާދަމް ޝަރީފަށް މުޚާތަބު ކުރައްވައި "ޕެޑް" ގެ ވާހަކަ އަނދުން ޙުސައިން ވިދާޅުވީ ކަނޑައެޅިގެން އަންހެނުންގެ ކަރާމާތަށް އުނިކަމެއް ގެނައުމުގެ މަޤްޞަދެއް އޮވެގެން ކަމަކަށް ނުބެލެވެއެވެ. އަދި ކަނޑައެޅިގެން އަންހެނުންގެ ކަރާމާތަށް އުނިކަމެއް އަންނަ ގޮތަކަށް، ނުވަތަ އަންހެނުންނަށް ފުރައްސާރަ ކުރުމުގެ ނިޔަތެއްވެސް އޭނާގެ އެ މުޚާޠަބު ކުރެއްވުމުގައި ނުވަތަ އެ އިބާރާތުގައި ވާ ކަމަކަށް ވެސް ނުބެލެވެއެވެ. ނަމަވެސް މަޖިލީހުގެ ތަޅުމުގައި ދެއްކެވި ވާހަކައެއް ކަމަށްވާތީ އެކަން ސޯޝަލް މީޑިޔާގައި ފެނުނީ ވަރަށް ހޫނުވެގެން ދިޔަތަނެވެ. މިކަމުގައި ފާޑުކީ ގިނަ މީހުން ބެލީކީ ކަން ހިނގާދިޔަ ގޮތާއި ހާލަތަކަށް ނޫނެވެ. އޭނާ ބޭނުން ކުރެއްވި ބަހުރުވައެވެ. އެވިދާޅުވި އެއްޗެއްގެ ލަފުޒީ މާނައެވެ.\nތަޅިމަކީ ވަރަށް މިނިވަން މާހައުލެކެވެ. އިސްލާމް ދީނާ ޚިލާފު ނުވާ ކޮންމެ ވާހަކައެއް ވެސް އެތަޅުމުގައި ދެކެވެއެވެ. މާޒީއަށް ބަލާއިރު ކަން ހިނގާފައި ހުރީ ވެސް އެމަގުންނެވެ. މަޖިލީހުގެ ތަޅުމުން އެފަދަ ނުކިއްސަރު އަޑުތައް އިވުމަކީ އާ ކަމެއް ނޫނެވެ. އަކަކު އަނެކަކަށް މަލާމާތް ކުރުމާއި ނެތުމޮށުމާއި އާންމުކޮށް ބޭނުން ނުކުރާ ބޭއަދަބީ ބަސްތައް ބޭނުން ކުރުމަކީ އެތަޅުމަށް މުޅިން އާކަމެއް ނޫނެވެ. ނަމަވެސް މިފަހަރު އަދުން ހުސައިނަށް ވީގޮތަކީ "ބެހެން ނުބެހޭ ބަޔަކަށް" މުހާތަބު ވާގޮތަށް އެއްޗެއް ވިދާޅުވެވުނީއެވެ. އޭނާ އެބަސް މިފަހަރު ރައްދު ކުރެއްވީ ކަނޑައެޅިގެން އަންހެނަކާއި ދިމާއަށް ކަމުގައި ނުވި ނަމަވެސް އަންހެނުން އެކަނި ކުރާ ކަމަކަށް އަމާޒުކޮށް އެއްޗެއް ވިދާޅުވެވުނީމާ މާ ބޮޑަށް ޖަޒުބާތު ވީއެވެ. ވިދާޅުވެގެން ނުވާނެ ބަހެއް ވިދާޅުނުވާންވީ ތަނެއްގައި ވިދާޅުވެވުނީއެވެ.\nހަގީގަތުގައި އަނދުން ޙުސައިންގެ އެ ވާހަކަ އިތުރަށް ބޮޑުކޮށް، ނުވަތަ ބަޔަކު ސިޔާސީ ކޮށްލީއޭވެސް ބުނެވިދާނެއެވެ. ކައުންސިލް އިންތިޚާބު ނަގައި ބޯމަތި ވެފައި އޮތުމުން އެ ވާހަކަ ބައެއް ފަރާތްތަކުން ނެގީ ކައުންސިލް އިންތިޚާބުގައި އެމްޑީޕީގެ ކެންޑިޑޭޓުންނާ ދެކޮޅަށް ބޭނުން ކުރެވިދާނެ ކުޑަވަރެއްގެ ސިޔާސީ ބޮމެއްގެ ގޮތުގައެވެ. ބަޔަކު ބޭނުންވީ އަނދުން ޙުސައިންގެ އެ ވާހަކައިން މަސްރަޙް ހޫނުކޮށްލާން ކަމަށްވެސް ވެދާނެއެވެ. ނޫނީ އޭގެ ނާޖާއިޒު ފައިދާއެއް ނެގުމަށް ކަމަށް ވެސް ވެދާނެއެވެ. ކުރިން ދެންނެވި ފަދައިން ރައްޔިތުންގެ މަޖިލީހުގެ ޙަޔާތުގައި ބައެއް މެމްބަރުން އެއަށްވުރެ މާ ގޯސް ނުވަތަ ހުތުރު ވާހަކަވެސް އެތަނުގައި ދައްކަވައިފިއެވެ. އަޑު އަހަން ކެތް ނުވާވަރުގެ އެންމެ ހުތުރު ބަހުރުވައިންވެސް ބަޔެއް މެމްބަރުން މަޖިލީހާއި ކޮމިޓީ ތަކުގައި ވާހަކަ ދެއްކެވި މަންޒަރުވެސް މާޒީއާއެކުވެގެން ހިނގައްޖެއެވެ. އަދި އަންހެން މެމްބަރެއްގެ މޫނަށް ފިރިހެން މެމްބަރަކު ކޯ ދޮވެލި ހުތުރު މަންޒަރުވެސް ފެނިގެން ގޮސްފިއެވެ. އެއިން ކޮންމެ ކަމެއްވެސް ގޮސް ހުއްޓުނީ ކަނބަލުންގެ ކަރާމަތާއި އިއްޒަތާއި ހަމައިގައެވެ. އެހެންކަމުން އަނދުން ޙުސައިން "ޕެޑް" ގެ ވާހަކަ ދެއްކެވުމުން އެއީ މާޒީގައި މެމްބަރުން މަޖިލިސް ތަޅުމުގައި ގޮވި ބަޔެއް ހުތުރު ބަސް ތަކަށް ބަލާއިރު ނިސްބަތުން ކުޑަކުޑަ މިންވަރެކޭ ދެންނެވުން އެއީ ކުށަކަށް ނުވާނެއެވެ.\nމިތާނގައި އަނދުން ޙުސައިން އެހެން ވިދާޅުވުން ރަނގަޅެކޭ ދަންނަވަނީއަކީ ނޫނެވެ. ކޮންމެ މީހަކު ކުރިއަސް ގޯސް ވާނީ ގޯހަށެވެ. މިހާތަނަށް މަޖިލީހުގެ ތަޅުމުގައި ހިނގާފައިވާ އެފަދަ ކަންކަމަށް ބަލާއިރު އެކަން އެންމެ ބޮޑަށް އަމިއްލަފުޅަށް ގަބޫލުފުޅު ކުރެއްވި ބޭފުޅަކީވެސް އަނދުން ޙުސައިން ކަމުގައި ދެންނެވުމަކީ ކުށަކަށް ނުވާނެއެވެ. ކޮންމެ ނިޔަތެއް އޮވެގެން ނަމަވެސް ބަޔަކު ސޯޝަލް މީޑިޔާގައި އެ ވާހަކައާއި ގުޅިގެން އަނދުން ޙުސައިން ކުށްވެރިކޮށް، ފާޑު ކިޔަން ފެށުމުން އެ ފަރާތްތަކުގެ އިޙްސާސްތައް އަނދުން ޙުސައިން ބަލައިގަތެވެ. ފާޑު ކިޔުންތައް ބަލައިގަތެވެ. ވަރަށް ފުރިހަމައަށް ބަލައިގަތެވެ. ގޮތް ދޫނުކުރައްވައި އިތުރަށް ގަދަބަސް ވިދާޅުވީކީ ނޫނެވެ. ހަނު ހުންނެވީކީވެސް ނޫނެވެ. "ޕެޑް" ގެ ނަން ބޭނުން ކުރައްވައި ދެއްކެވުނު ވާހަކައަކީ އާންމުންނަށް ބަލައިގަންނަން އުދަނގޫ ވާހަކައެއްކަން އޭނާ ފުރިހަމައަށް ގަބޫލު ކުރެއްވީއެވެ. ފާޑުކިޔުންތައް ބަލައިގަނެ، ވިދާޅުވެވުނު ބަހަށް އާންމުންގެ ކިބައިން އޭނާ މައާފަށް ވެސް އެދިވަޑައިގެންނެވީއެވެ.\n"ކަނބަލުންނަށް ނިސްބަތްވާ ގޮތަށް ދެކެވުނު ވާހަކައަށް މާފަށް އެދެން. ބަލައިނުގަނެވޭނެ ފަދަ ވާހަކައެއްކަން ގަބޫލު ކުރަން. އަޅުގަނޑު މިފަދަ ބަސްތަކަށް ސަމާލު އިތުރަށް ވާނަން،" މާފަށް އެދިވަޑައިގެން އަނދުން ޙުސައިން ކުރެއްވި ޓްވީޓްގައި ވިދާޅުވެފައި ވެއެވެ.\nއަޅުގަނޑު ހަމަ ދަންނަވާނީ އޭނާ އެދެއްކެވީ ވަރަށް ރީތި ނަމޫނާއެއް ކަމަށެވެ. ހަމަ އެހާމެ ހިތްގައިމު މަންޒަރެއް ކަމަށެވެ. އާންމުންގެ އިޙްސާސްތަކަށް އިޙްތިރާމް ކުރެއްވުމުގައި އަނދުން ހުސައިން މިފަހަރު އެދެއްކެވީ ވަރަށް ފުރިހަމަ ލާމަސީލު ނަމޫނާއެކެވެ. އަދި ކުރިމަގުގައި މަޖިލީހުގައި ވާހަކަ ދައްކަވާއިރު އެފަދަ ކަންކަމަށް އިތުރަށް ސަމާލުވެވަޑައިގަންނަވާނެ ވާހަކަވެސް ވިދާޅުވެއްޖެއެވެ. މިއީ މަޖިލީހުގެ މެމްބަރުންގެ ކިބައިން ވަރަށް މަދުން ނޫނީ ނުފެންނަ ރީތި ސިފައެކެވެ. ދިރިހުރި މިސާލެއް ފަދަ ކަމެކެވެ. މީގެކުރިން މަޖިލީހުގެ ޖަލްސާތަކާއި ކޮމިޓީ ތަކުގައި "އަވަގުރާން" ގޮވި މެމްބަރުން އަދިއަދަށްދާންދެންވެސް އެކަން އެއީ ގޯސް ކަމެއްގެ ގޮތުގައި ދެކިގެން މައާފަށް އެދިވަޑައިގެންފައެއް ނުވެއެވެ. އަންހެން މެމްބަރުގެ މޫނަށް ކޯ ދޮވެލި މެމްބަރުވެސް ހުންނެވީއެވެ. މާފަށް އެދިވަޑައެއް ނުގަންނަވައެވެ. އެނޫނަސް މަޖިލީހުގައި މެމްބަރުން ދައްކަވައިގެން ނުވާނެ ބަހުރުވައިން އެތައް މެމްބަރުންނެއް ވާހަކަ ދެއްކެވިތަން ފެނުނެވެ. އެކަމަކު މާފަށް އެދިވަޑައިގެން މިފަދަ ސަޅި ނަމޫނާއެއް ދައްކަވާފައި ވަނީ ވަރަށްވެސް މަދު މެމްބަރެކެވެ. އެފަދަ ހާދިސާއެއް ހަނދާނަކުވެސް ނެތެވެ. އެހާވެސް މަދެވެ.\nގިނަ ބަޔަކު ބުނާ ގޮތުގައި އަނދުން ޙުސައިނަކީ އާންމު ގޮތެއްގައި ހިތްހެޔޮ ބޭފުޅެކެވެ. އަމިއްލަފުޅު ގޮތުންވެސް ގިނަ ބަޔަކަށް އެހީތެރިކަން ފޯރުކޮށްދެއްވާ މެމްބަރެކެވެ. ޚާއްސަކޮށް އޭނާގެ ދާއިރާގެ ރައްޔިތުންނަށެވެ. ދާއިރާގެ ރައްޔިތުންނާއި އޭނާއާ ވަރަށް ގާތް ގުޅުމެއް އޮންނަ ކަމަށް ވެސް ވެއެވެ. ތައުލީމީ ރޮނގުންނާއި އިޖުތިމާއީ ރޮނގުން ދާއިރާގެ ރައްޔިތުންނަށް އަނދުން ޙުސައިން ވަމުންދާ އެހީތެރިކަމަކީ ފާހަގަކޮށްލެވޭ ފަދަ ޚިދުމަތެއްކަން އެދާއިރާގެ ބައެއް ފަރާތްތަކުނެ ބުނެއެވެ. މާލޭގެ ގިނަ ބަޔަކު ދަންނަ އަނދުން ހުސައިނަކީ ވަރަށް ބުރަ މަސައްކަތުން ކުރިއަރާފައިވާ ބޭފުޅެކެވެ. ހަމަގައިމުވެސް އެރޮނގުން އަދުގެ ޒުވާނުންނަށް ހަމަ ރަނގަޅު ދިރިހުރި ނަމޫނާއެކެވެ.\nމާޢާފަށް އެދުމުންވެސް ޖެހިގެން އައި ދުވަހު މަޢާފަށް އެދުނަސް މުޒާހަރާކުރުމަށް އަންހެން ކަނބަލަކު މީޑިއާގައި ހިތްވަރު ދިނުމަކީ, ވަރަށް ދެރަކޮން ކުރި ކަމެއް މިކަމުން ދޭހަވަނީ މާފަށް އެދުމެއް ނެތްކަން.\nލިތުންތެރިޔާއަށް ސާބަސް. މީހަކު ރަނގަޅުކަމެއްކުރީމަ އެކަންވެސް ފާހަގަ ކުރީތީވެ. ޝުކުރިއްޔާ


މާވަށުގެ ބަނދަރު މަޝްރޫޢު ނިއްމާލައިފި | Sandhaanu\nމާވަށުގެ ބަނދަރު މަޝްރޫޢު ނިއްމާލައިފި\nލ އަތޮޅު މާވަށު ބަނދަރު ތަރައްޤީ ކުރުމުގެ މަޝްރޫޢު ނިންމާލައިފިއެވެ.\nއެ މަޝްރޫޢު ކުރިއަށް ގެންގޮސްފައި ވަނީ އެމްޓީސީސީ އިންނެވެ. އެ ކުންފުނިން ވިދާޅުވެފައިވަނީ މާވަށު ބަނދަރު ތަރައްޤީ ކުރުމުގެ މަސައްކަތް މި ޑިސެމްބަރު މަހުގެ 29 ވަނަ ދުވަހު ނިމިފައިވާ ކަމަށެވެ.\nމާވަށު ބަނދަރު ތަރައްޤީ ކުރުމުގެ މަޝްރޫޢުގެ ދަށުން، 26،885 ކިއުބިކް މީޓަރުގެ ސަރަޙައްދެއްގެ ބަނދަރު ފުންކޮށް 568 މީޓަރުގެ ސަރަޙައްދެއްގައި ބޭރުތޮށި ލައި، 40 މީޓަރުގެ ސަރަހައްދެއްގައި ރިވެޓްމަންޓް ޖަހާފައިވެ އެވެ.\nއަދި 55 މީޓަރުގެ ސަރަހައްދެއްގައި އެއްގަމު ތޮށި ލުމުގެ މަސައްކަތް ވެސް އެ މަޝްރޫޢުގެ ދަށުން ކުރިއަށް ގެންގޮސްފައިވާއިރު، މާވަށު ބަނދަރު މަޝްރޫޢަށް 27.3 މިލިއަން ރުފިޔާ ވަނީ ހަރަދު ކޮށްފަ އެވެ. މި މަޝްރޫޢުގެ އަމަލީ މަސައްކަތް ފަށާފައިވަނީ 2019 ވަނަ އަހަރުގެ އޮކްޓޯބަރު މަހު އެވެ.


Ummathuge Fakhuru: Anhen Saahibun (Khadeeja binth khuvailid) | Dhiislam\nވާހަކަ ކިޔައިދޭ ރަޙުމަތްތެރިޔާ މާރޗް 31, 2017\nއެއްދުވަހަކު ރަސޫލުއްﷲ ގެފާނުން ބިންމަތީގައި4ރޮނގެއް އަޅުއްވައި އަރިހުގައި ތިއްބެވި ސަޙާބީން ކޮޅެއްގެ އަރިހުގައި ސުވާލު ކުރެއްވެވި އެވެ. މިއީ ކޮންކަމަކަށް ދޭހަ ވާ4ރޮނގެއްތޯއެވެ؟ އެހިނދު ސަޙާބީން (އަބަދުވެސް ވިދާޅުވާ އުސޫލުން) ﷲ އާއި އެކަލާންގެ ރަސޫލާ އަށޭއިނގިލައްވާނީ ވިދާޅުވި އެވެ. (ނޯޓް: ކަލާންގެޔާއި އެއްވަރު ކުރީއެއް ނޫން މި. ތިއިންބޭފުޅަކުގެ ހިތުގަ އެއްޗެއް އޮތަސް އެންމެ ބޮޑަށް އެޔެއް އިނގޭނީ ﷲ އަށާއި ތިބޭފުޅާ އަށް ކަމަށްވާތީވެއެވެ). ދެން ރަސޫލުﷲ ގެފާނުން ހަދީޘްކުރެއްވެވިއެވެ. މިއީ މިކާއިނާތުގައި ވާ އެންމެ މާތް4އަންހެން ބެއިކަލުންނަށް ނިސްބަތްކޮށް އެޅުއްވި4ރޮނގެވެ. އެ4ބެއިކަނބަލުންނަކީ "ޚަދީޖާ، ފާތިމަތް (ރަސޫލުﷲ ގެފާނުންގެ ދަރިކަނބަލުން)، މަރިޔަމް (ޢީސާގެފާނުނގެ މަންމާފުޅު) އަދި ފިރުޢައުނުގެ އަނބިކަނބަލެއްގެ ގޮތުގައި އިންނެވި އާސިޔަތް" ގެފާނުންނެވެ.\nޚަދީޖަތުގެފާނުންނަކީ ރައްބުލް ކާއިނާތު އެ އަންހެން ބެއިކަނބަލަކަށް ސަލާމް ވަޙީކުރައްވަވާ އަންހެން ބެއިކަނބަލެކެވެ. މިއުންމަތަށް ފޮނުއްވެވި ރަސޫލާ صلى الله عليه وسلم ގިނިކަންޔާ މައްކާގެ މުޝްރިކުންގެ މައްޗަށް އިސްލާމްދީނައިގެން ވަޑައިގެން އިރު އެކަލޭގެފާނުންގެ އަރިހުގައި ފުރަތަމަ ފައިތިލަ ސާބިތު ކުރެއްވި މި އުންމަތުގެ ފަހުލަވާނެވެ. އާދެ އަންހެން ބެއި ކަނބަލެކެވެ. އަހަރެމެން ފިރިހެނުންގެ މައްޗަށް އިސްވެ އަނހެން ބެއިކަނބަލުންގެ ނަން މަތިވެރިކޮށް ދެއްވި ކެތްތެރި އަންހެން ސާހިބާއެވެ. މުއްސަނދި ބެއިކަނބަލެކެވެ. ނަމަވެސް މުއްސަނދިކަން އިސްލާމްދީނައްޓަކައި ހޭދަކުރުމަށް އެދިލެއްވެވި މާތް ބެއިކަނބަލެވެ. އެކަލޭގެފާނުން ޤުރައިޝުންގެ ދެކޮޅުވެރިކަމާއި ނުވިސްނޭކަމާއި ހުރެ ކީރިތި ކުރައްވާ ޙާލު ޖެހިފައިވާ ރަސޫލު ކަމުގެ ބޮޑު ޒިންމާއިން ހިތަށް ހަމަޖެހުން ދެއްވުމައްޓަކައި އެންމެ ބޮޑު އެހީތެރިކަމެއްދެއްވި ސާހިބާއެވެ.\nސައްޔިދްނާ ޢާއިޝަތް ގެފާނުން ވިދާޅުވިއެވެ. ތިމަން ކަމަނާ މީހަކު ދެކި ދުވަހަކުވެސް ޢީރަތްތެރި ނުވެވޭ ވަރަށް ޢީރަތްތެރި އެ ޚަދީޖަތުގެފާނުންނާއި މެދު ވާހާވެއެވެ. ރަސޫލުﷲ صلى الله عليه وسلم އެކަމަނާގެ ވާހަކައިން ފައްޓަވައިފި ނަމަ އަބަދުވެސް މީހަކަށް ތަޢުރީފު ކުރެވޭނެ އެންމެ ބޮޑަކަށް އެކަމަނާއަށް ތަޢުރީފު ކުރައްވައެވެ. ތިމަން ކަމަނާ (އެންމެ ހަގު، އެންމެ ރިވެތި އަނބިކަނބަލުން ކަމުގައި) ވާއިރުގަވެސް ކަލޭގެފާނުން އެ ޚަދީޖަތް (ގެފާނުންދެކި) އެހާ ލޯބި ވަނީ ކީތްވެތޯ ސުވާލު ކުރެއްވީމެވެ. އެހިނދު އެމާތް ނަބިއްޔާ صلى الله عليه وسلم ހަދީޘް ކުރެއްވެވިއެވެ. ތިމަން ކަލޭގެފާނުން އެކަމަނާ ދެކި ލޯބި ނުވާންވީ ކީތްވެތޯއެވެ. އެޔަށް ވުރެން ރަނގަޅު އަންބަކު ތިމަންކަލޭގެފާނުންގެ ނުވެއެވެ. ތިމަން ކަލޭގެފާނުން އެކަނި އިސްލާމް ދީނައިގެން އުޅުއްވި އިރު އަދި އަމިއްލަ އާއިލާ ތިމަން ކަލޭގެފާނުންނާއި ދެކޮޅުވެރިވި އިރުވެސް އެކަމަނާ ތިމަންކަލޭގެފާނުންގެ ރަސޫލުކަން ޤަބޫލުކުރައްވަވާ އެހީތެރިކަން ދެއްވެވުނު ގޮތަކަށް އެހީވެދިނެވެ. އެކަމަނާގެ މުޅި މުދާ ދީނަށްޓަކައި ހޭދަ ކުރެއްވެވި އެވެ. މުޅި ދުނިޔެ ތިމަންކަލޭގެފާނާއި ދެކޮޅަށް އޮތްއިރު ތިމަން ކަލޭގެފާނުންގެ އަރިހުގައި ސާބިތުވެ ހުންނެވި އެވެ.\nމިއީ ރަސޫލުﷲ صلى الله عليه وسلم ގެ ފުރަތަމަ އަނބިކަނބަލުން ނެވެ. އެބެއި ކަނބަލަކާއި މެދު ޚާއްސަކޮށް މި އުންމަތް އަދި ޢާންމުކޮށް ހުރިހާ އަންހެނުން ފަޚުރުވެރި ވާ އަންހެން ސާހިބެވެ. ޢިލްމް ވެރިކަމާއި ޙިލްމުވެރިކަން އިސްލާމް ދީނުގަޔާއި އޭގެ ކުރިން ނަސާރާ ދީނުގައި ވެސް ލިބި ވަޑައިގެން އިންނެވި ބެއިކަނބަލެކެވެ. ކާފިރުންގެ ސުވާލުތަކަށް އެންމެ ވަރުގަދަ "ލޮޖިކަލް" ޖަވާބު ތަކެއް ދެއްވެވި އެއް ސާހިބާ އެވެ.\nއެހެނެކޭ ކިޔާފައި މިހާރުދެން މިބެއި ބެއި ކަނބަލުންގެ ވާހަކަ ދައްކައިގެން ވަކި ވާނެ ފައިދާއެއް އޮތް ބާވަ އޭވެސް ހިތަށް އަރައެވެ. ނަމަވެސް ގެއްލިފައިވާ ހިތް ރަނގަޅު ސަލާމަތުން އިން ބުއްދި އެއްގެ ވެރިޔަކާއި ވެސް ދިމާވެދާނެ ކަމަށް އުންމީދުކޮށް ވާހަކަތައް ލިޔެވެނީއެވެ. މިއިން ވާހަކަޔަކުން މި ދިވެހިންނަށް ހިދާޔަތެއް ދައްކަވާ މި ނިކަމެތި ފާފަވެރި އަޅާ ނަރަކައިން ސަލާމަތް ކުރައްވަތް ތޯ އެދި އާދޭސް ގޮވާ ޙާލު ވަކިވެލަމެވެ.\nމިއީ 2011 ޑިސެމްބަރ 27 ގައި ދިއިސްލާމުގައި ޝާއިޢުކުރެވިފައިވާ ލިޔުމެކެވެ.\nއަބުދުއް ނޫރު :\n27 ޑިސެމްބަރ, 2011 | 8:23\nމާތް ﷲ މިފަދަ އިބުރަތްތެރި ވާހަކަތައް ލިޔުމުގައި ތިބާގެ އުމުރު ދިގުކުރަށްވާ، ހެޔޮރަހުމަތް ލަށްވާށިއެވެ……އާމީން……..


Nimaal Kureege Hadhaan Thakaai Mihaaruge Haalathu, hulhuvaalevifaivaa Sitee Akun Raees Ah! - Vaguthu\nނިމާލް ކުރީގެ ހަނދާންތަކާއިއެކު، މިހާރުގެ ހާލަތު ހުޅުވާލެވިފައިވާ ސިޓީއަކުން ރައީސްއަށް\nކުރީގެ ރައީސް އަބްދުﷲ ޔާމީންގެ ފުރާނަފުޅު ދުއްވާލުމަށް ރިޔާސީ ލޯންޗް ކޮޅުގައި ބޮންގޮއްވާލި ހާދިސާއާއި، ދާދި އިހަކަށް ދުވަހު މަޖިލީސް ރައީސް މުހައްމަދު ނަޝީދުގެ ފުރާނަފުޅު ދުއްވާލަން ދިން ނިބުރުވެރި ހަމަލާގެ ހަނދާންތައް އާ ކުރައްވާ، އޭރާއި މިހާރުގެ ހާލަތަށް ރިއާޔަތްކޮށް މާލެ އަތޮޅު ކައުންސިލްގެ އިންތިޚާބީ ރައީސް މުހައްމަދު ނިމާލް، ރައީސް އިބްރާޙިމް މުހައްމަދު ސޯލިހަށް ސިޓީީއެއް ފޮނުއްވައިފިއެވެ.\nރައީސް ސޯލިހަށް އެޑްރެސް ކުރައްވާ ފޮނުވި މި ސިޓީގައި ނިމާލް ވަނީ ރިޔާސީ ލޯންޗް ކޮޅު ގޮއްވާލި މައްސަލަ މި ސަރުކާރުން ތަހުގީގު ކުރަމުން ނުދާކަމަށް ވިދާޅުވެ އެކަމުގެ ކަންބޮޑުވުން ފާޅުކުރައްވާފައެވެ. އޭނާ ވިދާޅުވެފައި ވާގޮތުން މި މައްސަލަ ތަހުގީގު ނުކުރަނީ، ވެރިކަން ހޯދުމަށްޓަކައި ހެދި "ޑީލެއް" ގެ ދަށުންނެވެ.\n2015 ވަނަ އަހަރުގައި، ފިނިފެންމާ ލޯންޗުކޮޅުގައި އެއްޗެއް ގޮއްވާލި މައްސަލައިގައި، ކުރީގެ ނާއިބު ރައީސް އަހްމަދު އަދީބުގެ މައްޗަށް މީގެ ކުރިން 15 އަހަރުގެ ޖަލު ހުކުމެއް އިއްވިއެވެ. ނަމަވެސް، މި ވެރިކަމުގައި، ކްރިމިނަލް ކޯޓުން އަދީބުގެ މައްޗަށް އިއްވި ހުކުމް ބާތިލުކޮށް، އެ މައްސަލަ އަލުން ބެލުމަށް ހައި ކޯޓުން ވަނީ، ދަށު ކޯޓަށް އަންގައިފައެވެ.\nމި މައްސަލަ ނުބެލި ގިނަ ދުވަސްތަކެއް ވެފައި ވަނިކޮށް ރާއްޖޭގައި ވެރިކަން ކުރި އިތުރު ރައީސްއަކަސް އަމާޒުކޮށް މިވަނީ ނިބުރުވެރި ހަމަލާއެއް ދީފައެވެ. ރައީސް ނަޝީދަށް ދިން މި ހަމަލާ ކުއްވެރިކޮށް ރައީސްސޯލިހް ވިދާޅުވެފައި ވަނީ އެއީ ޑިމޮކްރަސީއާއި އިގްތިސާދަށް ދިން ހަމަލާއެއް ކަމަށެވެ. އެ ބަސްކޮޅަށް އިޝާރާތް ކުރައްވާ ނިމާލްގެ މި ސިޓީގައި ވިދާޅުވީ ރައީސް ޔާމީންގެ ވެރިިކަމުގައި މިފަދަ އެތައް ހަަމަލާއެއް ދީފައިވާ ކަމަށެވެ. އެހެންނަމަވެސް އެ މައްސަލަތައް ބެލޭ މަންޒަރެއް ފެނިގެން ނުދާ ކަމަށް ވިދާޅުވިއެވެ.\n"ރައީސް ޔާމީންއާއި ރައީސް ޔާމީންގެ އާއިލާ ނެތިކޮށްލަން ލޯންޗުގައި ހިންގި ނިރުބަަވެރި ހަމަލާ ކުއްވެރިކޮށް އޭރު ސަރުކާރަށް އެއްބާރުލުން ދިނުމުގެ ބަދަލުގައި ފެނިގެން ދިޔައީ އުފާ ފާޅުކޮށް މިފަދަ ބިރުވެރި ތަނަކަށް ޓުއަރިސްޓުން ނާންނަށް ފެށުނީއްސުރެން ގޮވަމުން ދިޔަ ގޮވެލި ފައްޗަށް އިތުރު ބާރެއްލީ ތަނެވެ." އެ ސިޓީގައި ނިމާލް ވިދާޅުވެފައިވެއެވެ.\nRJ.Ibrahim Mohamed Solih ah.@ibusolih pic.twitter.com/z7T0CECfhU\n— Mohamed Nimal (@NimalKokaa) May 14, 2021\nނިމާލް ވިދާޅުވީ މާޒީ އިޔާދަ ވުމުން، ފެންނަ މަންޒަަރު ތަފާތު ކަމަށެވެ. އޭރު މިފަދަ ހާދިސާއެއް ހިނގުމުން، ހަޖޫ ޖަހައި މަލާމާތް ކުރި މީހުން މިއަދު ނިކަން ސީރިއަސްވެގެން އުޅޭ މަންޒަރު ފެންނަ ކަމަށް ވިދާޅުވިއެވެ. އަދި އޭރު އިދިކޮޅުގައި ތިބެ އެމްޑީޕީއިން އެކަން ސިޔާސީ ކުރި ނަމަވެސް، މިއަދު އެކަން ބަދަލުވެއްޖެކަން ފާހަގަކުރެއްވިއެވެ.\nނިމާލް ވިދާޅުވީ މި ސަރުކާރުގެ ވާދަވެރިން ރައީސް ނަޝީދަށް ހަޖޫ ޖެއްސެވުމުގެ ބަދަލުގައި، އެ ހަމަލާ ކުށްވެރި ކުރައްވާ ހެޔޮ ދުއާ ކުރެއްވިއެވެ. މިސިޓީގައި އޭނާ ވަނީ ރައީސް ނަޝީދަށް ދިން ހަމަލާގެ ތަހުގީގު ކުރިއަށްދާ އަވަސް މިނުގައި ރައީސް ޔާމީނަށް ދިން ހަމަލާވެސް ތަހުގީގުކުރުމަށް ގޮވާލާފައެވެ. އަދި މާޒީގައި ހިނގާފައިވާ ހިތާމަވެރި ބައެއް ހާދިސާތައް ކަމަށްވާ ބްލޮގަރ ޔާމީން ރަޝީދު އާއި ޑރ. އަފްރާޝީމް ޢަލީ އަނިޔާވެރި ގޮތަކަށް މަރާލި މައްސަލައާއި، މިނިވަން ނޫހުގެ ނޫސްވެރިޔާ ރިލްވާން ޢަބްދުﷲ ގެއްލުވާލި މައްސަލާގެ ތަހުގީގުވެސް އެ ބާރުމިނުގައި ކުރިއަށް ގެންދިއުމަށް ގޮވާލާފައެވެ.\nމެއި 16, 2021 09:48\nއަސްލު ވ ވ ފުރިހަމަ ތެދު ވާހަކަ ހުރި ސިޓީ އެއް މަވެސް ބަލާލިން . ސިޓީގަ ވަނީ އޭރު ކަން ވީގޮތާ މިހާރު ކަން ކަން ހިނގަމުން ދާ ގޮތް. ވެދާނެ ކިންބުލާ ބަކަ މޫން ޖެހުނީމަ ވެފަ އޮތް ގޮތް ދޯ ވަމުން ވެސް ދާނީ؟\nމެއި 16, 2021 12:47\nތިފަދަ ޤާބިލް ދިވެހިދަރިން މިޤައުމަށް ބޭނުންވަނީ ވވ ރަށް ފުރިހަމަކަމާއިއެކު ތިފަދަސިޓީއެއް ޢާމްކުރެއްވީތީ "ވަގުތު"ނޫހަސް ވަރަށްބޮޑަށް ޝުކުރުދަންނަވަން!


SunOnline: Garuneh kurin Bermuda Triangel ah gehlunu boat eh fenijje\nގަރުނެއް ކުރީން ބާމިއުޑާ ޓްރައިއޭންގަލަށް ގެއްލުނު ބޯޓެއް ފެނިއްޖެ\nއަހުމަދު ޖައިޝަން 11 Feb 2020, 11:45\nގެއްލިފައިވާ ބޯޓު އެސްއެސް ކޮޓޮޕެކްސީ ފެނިފައިވަނީ އެ ބޯޓު ހޯދުމަށް އުޅުނު ޑައިވަރަކަށް --- ފޮޓޯ : ސްކައި ނިއުސް\nއެތައް ބަޔަކަށް އެނގޭ ބާމިއުޑާ ޓްރައިއޭންގަލް ކައިރީން ގާތްގަނޑަކަށް މީގެ ގަރުނެއް ކުރީން ގެއްލިފައިވާ މަޝްހޫރު ބޯޓު "އެސްއެސް ކޮޓޮޕެކްސީ" ކަމަށް ގަބޫލުކުރެވޭ ބޯޓު ފެނިއްޖެ އެވެ.\nއެ ބޯޓު ހޯދުމުގައި މަސައްކަތްކުރި ރިސާޗަރު އަދި ޑައިވަރެއް ކަމަށްވާ މައިކަލް ބާނެޓް ބުނެފައިވަނީ މީގެ ކުރީން ގިނަ ޑައިވްތަކެއް ކޮށްފައިވާ ކަމަށެވެ. ނަމަވެސް އެ ބޯޓު ފެނުނު ދަތުރަކީ ވަރަށް ހާއްސަ ޑައިވެއް ކަމަށް ބާނެޓް ފާހަގަކުރިއެވެ.\nއެންމެ ފަހުން އެ ބޯޓު ފެނިފައިވަނީ އެމެރިކާގެ ފްލޮރިޑާ ކައިރީ ސަރަހައްދަކުންނެވެ.\nބާމިއުޑާ ޓްރައިއޭންގަލް އަށް ގެއްލުނު ކަމަށް ބުނާ އެސްއެސް ކޮޓޮޕެކްސީ -- ފޮޓޯ : ދަ ޕެސިފިކް ސްޓީމް ނެވިގޭޝަން\nޕޮޕް ކަލްޗާ އާއި މީމްތަކުގައިވެސް މަޝްހޫރު އެ ބޯޓުގެ ވާހަކަތައް އެތައް އަހަރުތަކެއް ވީއިރުވެސް މީހުން ދައްކައެވެ. އެ ބޯޓު ގެއްލިގެން އެތައް އަހަރުތަކެއް ފަހުން ބާމިއުޑާ ޓްރައިއޭންގަލް ސަރަހައްދުން އެ ބޯޓު ފެންނަ ކަމަށް ދެކެވޭ ވާހަކައަކީ އެ ބޯޓު އެހާބޮޑަށް މަޝްހޫރުވި ސަބަބެވެ.\n"ގޯސްޓް ޝިޕް"ގެ ނަމުން މަޝްހޫރުވެފައިވާ އެ ބޯޓު ގެއްލިފައިވަނީ 29 ނޮވެމްބަރު 1925 ގައެވެ. އެ ބޯޓު ދަތުރުކުރަމުން ދިޔައީ ސައުތު ކެރޮލައިނާއިން ކިއުބާއަށެވެ. ނަމަވެސް އެއްވެސް ހަބަރެއް ނުވެ ކުއްލިއަކަށް އެ ބޯޓާއި އެ ބޯޓުގެ 32 ކްރޫއިން ވަނީ ގެއްލިފައެވެ. އަދި އެ ބޯޓުގައި ތިބި 32 މީހުންގެ މައުލޫމާތު ބަޔަކަށް ނޭނގުމަކީވެސް އެ ބޯޓު އިތުރަށް މަޝްހޫރުވި ސަބަބެކެވެ.\nމަޖިލީސް ރައީސް ވެއްޓިއްޖެ، މިފަހަރު ކަހާލީ!\nމަހުލޫފްވެސް "ސްޓޭއެޓްހޯމް ޗެލެންޖް"ގައި ބައިވެރިވެއްޖެ\nހަނގުރާމަ ދުވަސްވަރުގެ ފޮޓޯތަކެއް 30،000 ޑޮލަރަށް